
Creative Inc., kurie yra vieni iš pirmųjų Pasaulinės psichiatrų asociacijos 
globalios kampanijos prieš stigmą iniciatorių; Julio Arboleda-Florezas ir 

1.3 pav., autoriui leidus, yra paimtas iš Gottesman I. I. Scbizopbrenia 
Genesis: The Origins of Madness, New York: W. H. Freeman, 1991, p. 96, 
O 1991 Irving I. Gottesman. Šios knygos klausimais iki tol buvo skelbta 
įvairių leidinių, iš kurių minėtini Warner R., „Environmental interventions 
in schizophrenia: 1.The individual and domestic levels" ir „Environmen- 
tal interventions in schizophrenia: 2. The community level", New Direc- 
tions in Mental Health, 83, p. 61-84, 1999, 01999 Jossey-Bass, bei Warner 
R., „Schizophrenia and the Environment: speculative interventions", 
Epidemiologia e Psichiatria Sociale, 8, p. 19-34, 1999, O 1999 I| Pensiero 
Scientifico Editore. Įvado ir 3 skyriaus medžiaga prieš tai buvo skelbta 
leidinyje Warner R., Recovery from Schizophrenia: Psychiatry and Political 
Economy, London: Routledge, 1994, O 1994 Richard Warner; 7 skyriaus 
medžiagos dalis buvo anksčiau panaudota leidinyje Warner R., Alternatives 
to the Hospital for Acute Psychiatric Treatment, Washington, DC, Ameri- 
can Psychiatric Press, 1996, O 1995 Richard Warner. 

Įvadas 


Kas yra schizofrenija? 


Knygos pavadinime įrašyta „aplinkos“ sąvoka norima aprėpti viską, kas 
turi įtakos ligai, išskyrus įgimtą genetinį polinkį. Tai iš tiesų plati sritis, 
apimanti visus gyvenimo aspektus nuo fizinių poveikių, kuriuos patiria 
vaisius dar būdamas gimdoje, iki stigmatizacijos ir diskriminacijos, su 
kuriomis sergantieji schizofrenija susiduria visuomenėje. 

Norint paaiškinti, kokios įtakos turi įvairūs veiksniai schizofrenijai arba 
bet kuriai kitai ligai, galima pasitelkti plačiai pripažįstamą biologinį- 
psichologinį-socialinį modelį (Bloom, 1988). Iš šio modelio matyti, kad 
polinkiui susirgti schizofrenija, jos pradžiai ir eigai turi įtakos biologiniai, 
psichologiniai ir socialiniai bei kultūriniai veiksniai. 1.1 pav. parodyta, 
kaip įvairūs veiksniai gali paveikti skirtingas schizofrenijos fazes. Dauguma 
šių veiksnių yra aplinkos veiksniai, ir tik nedaugelis - genetinės ypatybės, 
lytis ir sinapsių nykimas (žr. toliau) — yra įgimti. Beveik kiekvienoje iš 
schizofrenijos fazių tam tikru mastu veikia biologiniai, psichologiniai ir 
socialiniai veiksniai. Vis dėlto apskritai, kaip rodo tyrimai, labiau tikėtina, 
kad polinkį susirgti schizofrenija, kaip ir kita liga, lemia biologiniai 
veiksniai, psichologiniai veiksniai dažnai esti svarbi ligos pradžios priežastis, 
o ligos eigai ir baigčiai ypač didelės įtakos turi socialiniai bei kultūriniai 


veiksniai (Bloom, 1985). 


Knygos tikslas 


Šios knygos tikslas yra remiantis mūsų žiniomis apie aplinkos veiksnius, 
kurie turi įtakos schizofrenijai, pasiūlyti, ką reikėtų keisti, kad ligos atvejų 
mažėtų, kad lengvėtų jos eiga ir gerėtų sergančiųjų schizofrenija bei jų 
artimųjų gyvenimo kokybė. Sie siūlymai — kaip vengti gimdymo rizikos, 
keisti invalidumo pensijų skyrimo tvarką, mažinti stigmą — turėtų sudominti 
ne tik gydytojus, bet ir advokatus, politikus bei komunikacijų specialistus. 


14 Įvadas 


Ligos fazė 


Predispozicija Pradžia Eiga 

1.1 pav. Biologinis-psichologinis-socialinis schizofrenijos modelis 


Daugelis, o gal ir dauguma siūlomų poveikio priemonių Jungtinių 
Valstijų 17 Didžiosios Britanijos skaitytojams tikriausiai pasirodys naujos. 
Visos jos įgyvendinamos; faktiškai kai kurios jau yra vienos arba kitos 
šalies psichikos sveikatos sistemos ypatumai. Antai Italijoje veikia labai 
panašus į pasiūlytąjį invalidumo pensijų ir šeimai skiriamų išmokų 
mechanizmas. Didžiojoje Britanijoje gydant psichozes vis labiau pasi- 
kliaujama kognityviąja ir elgesio terapija, o Jungtinėse Valstijose vis labiau 
įsigali sunkių psichikos ligonių gydymas ir priežiūra namuose, o ne 
ligoninėje. 


Įvadas 15 


Kas yra schizofrenija? 


Kad galėtume šiuos siūlymus teisingai įvertinti, pirmiausia reikėtų išsiaiškinti, 
ką reiškia „schizofrenijos“ terminas. 

Mūsų pačių kultūroje žinių apie schizofreniją stinga, ko gero, daug 
labiau negu apie bet kurią kitą paplitusią ligą. Paklauskite Amerikos 
koledžo studentų, studijuojančių inžineriją arba anglų literatūrą, ką jie 
žino apie AIDS arba vėžį, ir jie tikriausiai turės ką pasakyti. Ber paklausus 
apie schizofreniją, tikrai stos nesmagi tyla. Nors schizofrenija yra labiau 
paplitusi negu AIDS ar ŽIV, dauguma žmonių apie ją žino gerokai 
mažiau. „Ar tai asmenybės sutrikimas?" , - klausia žmonės. „Ar jos priežastis 
yra blogas elgesys su vaiku?“, „Ar jie yra protiškai atsilikę?“ Į visus šiuos 
klausimus atsakymas yra „Ne“. 

Kodėl gi apie šią ligą nekalbama ir nesistengiama sužinoti? Manoma, 
kad ir AIDS, ir vėžys, ir schizofrenija yra sunkios ir nepagydomos ligos, 
bet kažkodėl sergantieji schizofrenija laikomi paslaptingesniais, svetimesniais 
ir agresyvesniais. Simtmečius tvyrojusi baimė paskleidė daugybę mitų apie 
schizofreniją. O kokie yra faktai? 

Schizofrenija yra psichozė. Kitaip tariant, sunkus psichikos sutrikimas, 
kai asmens emocijos, mąstymas, vertinimas ir tikrovės suvokimas yra taip 
pakitę, jog labai pablogėja j jo gebėjimas reikiamai tvarkytis. 

Schizofrenijos simptomai dažnai skirstomi į „pozityviuosius“ ir „nega- 
tyviuosius". Pozityvieji simptomai yra nenormalūs potyriai ir suvokimai, 
tokie kaip kliedesiai, haliucinacijos, nelogiškas ir sutrikęss mąstymas bei 
neadekvatus elgesys. Negatyvieji simptomai — tai normalių įprastinių 
minčių, emocijų ir elgesio nebuvimas, pavyzdžiui, atbukusios emocijos, 
vidinių paskatų nebuvimas, skurdus mąstymas ir užsisklendimas, kitų 
žmonių šalinimasis. 


Diagnozavimo keblumai 


Jau apibrėžiant schizofreniją kyla visokių sunkumų. Dvi labiausiai papli- 
tusios funkcinės psichozės yra schizofrenija ir bipolinis sutrikimas (dar 
žinomas kaip maniakinė depresinė liga); nėra lengva pasakyti, kuo jos 
skiriasi, tad įvairių pasaulio kraštų psichiatrai skirtingai apibrėžia jų ribas. 
Bipolinis sutrikimas yra epizodinis sutrikimas, psichozės požymiai šiuo 
atveju siejami su smarkiais nuotaikų svyravimais —- nuo manijos, pakilumo 
ir susijaudinimo būsenos iki depresijos priepuolių, kuriems būdinga 

sulėtėjusi fizinė ir protinė veikla, neviltis, kaltės jausmas ir prastas savęs 
vertinimas. 

Schizofrenijos eiga, nors ir kintanti, paprastai būna tolydesnė, o asmens 
emocijų raiška keistoka arba stokojanti savaimingumo. Schizofrenijai 
būdingas aiškiai nelogiškas mąstymas. Klausos haliucinacijų pasitaiko 
sergant ir maniakine depresine liga, ir schizofrenija, bet sergančiajam 
schizofrenija dažniau atrodo, kad kažkas komentuoja jo veiksmus arba 
kalbasi vienas su kitu. Kliedesiai taip pat gali pasireikšti sergant abiem 
ligomis; sergančiam schizofrenija asmeniui gali atrodyti, kad jis yra 
valdomas išorės jėgų arba kad jo mintys aidi garsiai ar yra trukdomos. 

Nepaisant bendrų bruožų, skirtingos schizofrenijos formos yra labai 
nepanašios. Pavyzdžiui, vienas žmogus, būdamas paranojikas, bet turėdamas 
sveiką nuovoką, gali puikiai tvarkytis daugelyje gyvenimo sričių. Kitas, 
keistokai besielgiantis ir atrodantis, apsėstas kliedesių apie fizinius 
sutrikimus, gali būti pasyvus ir užsisklendęs. Skirtumai iš tiesų yra tokie 
ryškūs, jog, daugelio specialistų nuomone, jeigu pavyktų išsiaiškinti 
schizofrenijos priežastis, paaiškėtų, kad šią ligą nulemia skirtingų sąlygų 
deriniai, kurie dėl įprastinių biocheminių sąveikų galiausiai sukuria tą patį 
rezultatą. 

Nėra iki galo aišku, kas yra schizofrenija, o kas nėra. Skandinavų 
psichiatrai paprastai remiasi siauru ligos apibrėžimu, teigiančiu blogą ligos 
baigtį. Rusų psichiatrai laikosi plataus apibrėžimo, pabrėžiančio socialinį 
prisitaikymą. Jungtinėse Valstijose, diagnozuojant schizofreniją, buvo 
vadovaujamasi labai plačiu požiūriu. Tačiau 1980 metais pasirodžius 
Amerikos psichiatrų asociacijos Diagnostic and Statistical Manual (Diag- 
nostikos ir statistikos žinyno) trečiajam leidimui, Amerikos psichiatrijoje 
pereita nuo plačiausios pasaulyje schizofrenijos sampratos prie vienos iš 
siauriausių. 

Kodėl diagnozė yra tokia priklausoma nuo mados? Svarbiausia proble- 
ma yra ta, kad schizofrenija ir maniakinė depresinė liga turi daug tokių 
pat požymių. Paūmėjimo metu, nežinant ankstesnės ligos istorijos, jų 
atskirti dažnai neįmanoma. Maniakine depresine liga sergančių žmonių 
ligos istorijos vis dėlto turėtų atskleisti ankstesnius depresijos ir manijos 
epizodus su normalaus funkcionavimo pertraukomis. 

Schizofrenija yra universali 


Nors ir painu atskirti schizofreniją nuo kitų psichozių, nereikėtų menkinti 
fakto, kad schizofrenija yra visur ir seniai žinoma liga. Senovės graikų ir 
romėnų medicinos tekstuose galima išskirti tipiškus šios ligos, kuri 
šiandien pasitaiko kiekvienoje visuomenėje, atvejus. Nors kliedesių ir 
haliucinacijų turinys skirtingose kultūrose kitoks, ligos forma visur yra 
tokia par. Du Pasaulio sveikatos organizacijos tyrimai, kurių metu buvo 
taikomas standartizuotas diagnozavimo būdas, įvardijo, kas būdinga 
schizofrenijos atvejams įvairiose ekonomiškai stipriose ir ekonomiškai 
silpnose pasaulio šalyse (World Health Organizauon, 1979; Jablensky er 
al., 1992). 

Netikėta tai, kaip akivaizdžiai parodė vienas iš šių tyrimų (Jablensky 
et al., 1992), kad naujų ligos atvejų pasireiškimo mastas yra panašus visose 
tirtose šalyse — nuo Indijos iki Airijos. Tačiau kadangi ekonomiškai 
silpnose šalyse psichozėmis sergantys žmonės ir dažniau miršta, ir dažniau 
pasveiksta, paplitimo mastas (ligos atvejų skaičius, aptinkamas kuriuo 
nors konkrečiu metu) šiose šalyse yra mažesnis — apie 3 iš 1000 gyventojų, 
palyginti su 6 iš 1000 gyventojų ekonomiškai stipriose šalyse (Warner ir 
de Girolamo, 1995). Rizika kuriuo nors gyvenimo metu susirgti šia liga 
yra šiek tiek didesnė — maždaug 1 procentas gyventojų ekonomiškai 
stipriose šalyse. 


Schizofrenija yra išgydoma 


Populiarus ir įsigalėjęs požiūris, esą schizofrenija progresuoja, nuolat 
sunkėja ir visada baigiasi liūdnai, yra mitas. Po mėnesiais ar metais 
trunkančio gydymo kurso apie 20-25 procentai schizofrenija sergančių 
žmonių visiškai pasveiksta — visi psichozės požymiai išnyksta, ir jie vėl gali 
gyventi kaip anksčiau. Dar 20 procentų ligonių kai kurie simptomai lieka, 
bet jie pajėgia patenkinamai ir produktyviai gyventi (W arneT, 1994). 

jau minėti Pasaulinės sveikatos organizacijos tyrimai (World Health Or- 
ganization, 1979; Jablensky er a/., 1992) parode, kad ligoniams, kuriems 
diagnozuota schizofrenija, ekonomiškai silpnose šalyse gera ligos baigtis 
beveik du kartus dažnesnė negu ekonomiškai stipriose šalyse. Priežastys, 
kodėl ekonomiškai silpnose šalyse rezultatai esti geresni, nėra iki galo 
atskleistos, bet gali būti, kad psichikos ligomis sergantys žmonės šiose 

šalyse yra geriau priimami, mažiau stigmatizuojami ir turi daugiau šansų 
susirasti darbą šiose šalyse vyraujančiame žemės ūkyje (Warner, 1994). 


Schizofrenijos eiga 


Schizofrenijos eiga gali būti labai įvairi. Kartais ligos pradžia būna 
laipsniška, trunkanti mėnesius arba metus; kitąsyk ji gali prasidėti ūmai 
per kelias valandas arba dienas. Vieniems žmonėms ligos paūmėjimai 
užtrunka savaites arba mėnesius, o tarp paūmėjimų visi simptomai visiškai 
išnyksta, kitų ligos simptomai yra nuolatiniai, o ligos eiga svyruojanti; dar 
kitiems ligos simptomai labai nežymiai kinta metų metais. Vyresniame 
amžiuje ligos baigtis gali būti visiškas pagijimas, nedidelis sutrikimas arba 
užsitęsusi sunki negalė. 

1.2 pav. parodyta 228 schizofrenija sergančių žmonių, kuriuos iki 
senatvės stebėjo šveicarų psichiatras Lucas Ciompi (1980), ligos pradžia, 
eiga ir baigtis. Jis pastebėjo, kad maždaug po vienodai yra atvejų, ir kai 
ligos pradžia būna ūmi (kai nuo pirmųjų ligos požymių iki visiškos 
psichozės praeina mažiau negu šeši mėnesiai), ir kai, priešingai, nežymi. 
Taip pat maždaug po vienodai buvo ligonių, kurių ligos eiga epizodinė 
ir kurių ligos eiga tolydi; beveik pusei ligonių liga baigėsi vidutiniu arba 
sunkiu neįgalumu, o kitai pusei nežymiu neįgalumu arba visišku 
pasveikimu. Visiškai pagijo apie ketvirtadalis ligonių. Akivaizdu, kad 
esama žymių individualių schizofrenijos eigos skirtumų ir kad ligos baigtis 
dažnai esti palanki. 

Reikia pasakyti, kad sergančiajam senstant schizofrenija paprastai 
darosi ne tokia sunki. Be to, kuo vėliau liga prasideda, tuo ji esti lengvesnė. 
Moterims pirmieji schizofrenijos požymiai atsiranda vėliau negu vyrams, 
ir jų ligos eiga paprastai būna lengvesnė. Iki 14 metų schizofrenija 
prasideda labai retai, bet jeigu ji prasideda taip anksti, jos eiga būna sunki. 
Po 40 metų schizofrenija taip pat prasideda retai ir būna lengvos eigos. 


Kas sukelia schizofreniją? 


Schizofrenijos nesukelia koks nors vienas organinis defektas arba infekcija, 
bet riziką susirgti šia liga didina įvairūs veiksniai — tarp jų genetinės 
organizmo ypatybės bei gimdymo komplikacijos. 


PRADŽIA EIGA BAIGTIS 
ūmi epizodinė pasveikimas arba 
| | : į lengvas sutrikimas 
nežymi tolydi vidutinio sunkumo 
arba sunki liga 
i sai 
ūmi epizodinė vidutinio sunkumo 
ž B > arba sunki liga 
nežymi tolydi pasveikimas arba 
Bi lengvas sutrikimas 
nežymi epizodinė pasveikimas arba 
lengvas sutrikimas 


ūmi tolydi vidutinio sunkumo 
arba sunki liga 


nežymi epizodinė vidutinio sunkumo 
arba sunki liga 


ašis. si. V ainas Base 


ūmi tolydi pasveikimas arba 
lengvas sutrikimas 


1.2 pav. 228 ligonių schizofrenijos eiga per ilgą laikotarpį 
Saltinis: Ciompi (1980) 


Ligonių 
proc. 

Genetinės ypatybės 


Sergančiųjų schizofrenija žmonių giminaičiams yra didesnė rizika susirgti 
schizofrenija, o tiems, kurių genetinės ypatybės yra panašesnės su sergančiojo 
asmens, rizika yra dar didesne (žr. 1.3 pav.). Ligonio sūnėnui arba tetai 
rizika susirgti yra apie 2 procentai (dviguba negu kieno nors iš visų 
gyventojų); broliui, seseriai, gimdytojui arba vaikui rizika siekia apie 10 
procentų ( 6—13 procentų) o identiškam dvyniui (kurio genetinės ypatybės 
yra tokios pat kaip sergančiojo schizofrenija) rizika yra beveik 50 procentų 
(Gottesman, 1991). 

Vaikystėje įvaikintų vaikų tyrimai rodo, kad didesnė schizofrenija 
sergančių žmonių giminaičių rizika susirgti sietina su paveldėjimu, o ne 
su aplinka. Sergančių schizofrenija žmonių vaikai taip pat dažniau serga 
šia liga, nesvarbu, ar juos augina schizofrenija sergantys biologiniai jų 
tėvai, ar įtėviai (Gottesman, 1991; Warner ir de Girolamo, 1995). 


Gimdymo komplikacijos 


Kadangi schizofrenija sergančio žmogaus identiško dvynio rizika susirgti 
šia liga yra tik 50 procentų, suprantama, kad vien genetiniais ypatumais 
negalima paaiškinti, kodėl susergama. Turi būti ir kitų stiprių veiksnių. 
Vienas iš tokių veiksnių yra nėštumo ir ggmdymo komplikacijos. Žmonėms, 
patyrusiems gimdymo komplikacijų, tokių kaip užsitęsęs gimdymas, 
rizika susirgti schizofrenija yra dvigubai didesnė negu nepatyrusiems jokių 
komplikacijų. Daugiau kaip 40 procentų ligonių, sergančių schizofrenija, 
ligos istorijose kalbama apie gimdymo komplikacijas, vadinasi, jos yra 
svarbus rizikos veiksnys. Šis klausimas išsamiai bus aptariamas 1 skyriuje. 


Virusai 


Jeigu nėščia moteris suserga virusine liga, padidėja rizika pakenkti vaisiaus 
smegenims. Pastebėta, kad daugiau žmonių, sergančių schizofrenija, yra 
gimę žiemos pabaigoje arba pavasarį, o ne kitu metų laiku, ir kad po 
virusinių ligų, tokių kaip gripas, tymai, vėjaraupiai, epidemijų tokių 
gimimų kartais padaugėja. Vis dėlto motinos virusinės infekcijos tikriau- 
siai tik truputėlį prisideda prie didesnės rizikos susirgti schizofrenija 


(Warner ir de Girolamo, 1995). 

Prastas vaikų auklėjimas nėra schizofrenijos priežastis 


Priešingai iki aštunto dešimtmečio gyvavusiai specialistų nuomonei, vis dar 
palaikomai populiariosios žiniasklaidos, netgi ir po dešimtmečius trukusių 
tyrimų nėra įrodyta, kad schizofrenijos priežastis yra šeimos arba auklėjimo 
problemos. 

1948 metais psichoanalitikai tvirtino, kad motinos, griežtai auklėdamos 
savo atžalas, skatina schizofreniją (Fromm-Reichmann, 1948). Kiti vertė 
bėdą tėvų nesutarimams ir painiems šeimos bendravimo modeliams (Lidz 
et al., 1965; Laing ir Esterton, 1970). Pagal antropologo Gregory Batesono 
dvigubo ryšio teoriją, schizofreniją sukelia prieštaringi tėvų pamokymai, 
kurių vaikas negali išvengti (Bareson et a/., 1956). Nors ir buvo viešai 
pripažįstamos, tokios teorijos retai būdavo reikiamai patikrinamos, ir joks 
tyrimas negali atsakyti į klausimą, ar skirtumai, kurie aptinkami 
schizofrenija sergančių žmonių šeimose, yra sergančio šeimos nario 
psichologinių anomalijų priežastis, ar padarinys. (Hirsch ir Left, 1975). 

Milijonai schizofrenija sergančių žmonių artimųjų kenčia gėdą, kaltės 
jausmą ir yra žeminami dėl plačiai paplitusios klaidingos sampratos. 


Piktnaudžiavimas narkotikais nesukelia schizofrenijos 


Haliucinogeniniai narkotikai, tokie kaip LSD, gali sukelti trumpalaikius 
psichozės priepuolius, o dažnas marihuanos ir stimuliuojančių narkotinių 
medžiagų, tokių kaip kokainas ir amfetaminai, vartojimas gali sukelti 
trumpas toksines psichozes, kurioms būdingi panašūs į schizofrenijos 
požymiai (Bowers, 1987; Tennent ir Groesbeck, 1972). Be to, piktnau- 
džiavimas narkotikais gali būti, nors ir nebūtinai, schizofrenijos pradžios 
priežastis. 

Schizofrenija sergančių žmonių artimieji dažnai mano, kad ligą sukėlė 
haliucinogeniniai narkotikai, tačiau jie klysta. Mes tai žinome, nes šeštame 
ir septintame dešimtmečiais Didžiojoje Britanijoje ir Amerikoje LSD 
buvo vartojama psichiatrijoje kaip eksperimentinis vaistas. Savanorių ir 
ligonių, kuriems atsirado ilgalaikė psichozė, tokia kaip schizofrenija, 
procentas buvo vos didesnis negu tarp visų gyventojų (S. Cohen, 1960; 
Malleson, 1971). Švedų atliktu tyrimu nustaryta, kad šauktiniams, kurie 
vartojo daug marihuanos, tikimybė vėliau susirgti schizofrenija buvo šešis 
kartus didesnė (Andreasson er a/., 1987), bet, ko gero, dėl to, kad tie 


žmonės, kuriems buvo lemta susirgti schizofrenija, buvo labiau linkę 

vartoti marihuaną kaip būdą susidoroti su bepradedančiais reikštis ligos 
simptomais. Sį klausimą aptarsime 2 skyriuje. 


Schizofrenija ir smegenys 


Yra nustatyta kai kurių schizofrenija sergančių žmonių smegenų fizinių 
pokyčių. Mirusių žmonių smegenų audinių tyrimai parodė, kad esama 
kai kurių sandaros anomalijų, o naujais smegenų vaizdo gavimo metodais 
atskleista, kad pakitusi yra ir smegenų sandara, ir funkcija. Kiti tyrimo 
būdai, tokie kaip vaizdo gavimas magnetiniu rezonansu, rodo pakitusį 
įvairių smegenų dalių, pirmiausia smilkininių skilčių, dydį. Skysčio 
pripildytos ertmės (skilveliai) smilkininių skilčių viduje dažnai būna 
padidėjusios, o smilkininės skilties audinys sunykęs. Kuo aptinkami 
pokyčiai didesni, tuo sunkesnis asmens mąstymo sutrikimas ir stipresnės 
klausos haliucinacijos (Suddarh et 2/., 1990). 

Kai kuriais vaizdo gavimo būdais, tokiais kaip pozitronų emisijos 
tomografija (PET), kuriais nustatoma, kaip funkcionuoja smegenys, 
pateikiamas panašus anomalijų vaizdas. Tomografijos būdu gauti 
duomenys atskleidžia smilkininių skilčių hiperaktyvumą, pirmiausia 
hipokampo srities, tos smilkininių skilčių dalies, kuri yra susijusi su 
orientacija ir trumpalaike atmintimi (Tamminga er a/., 1992). Kitas 
funkcijų atvaizdavimo tipas, smegenų elektrofiziologinės būklės fiksavi- 
mas EEG metodu, rodo, kad dauguma schizofrenija sergančių žmonių 
yra pernelyg j jautrūs kartotiniams aplinkos dirgikliams ir menkiau geba 
nekreipti dėmesio į nesvarbią informaciją (Freedman er a/., 1997). Šiai 
išvadai neprieštarauja tomografijos būdu gauti duomenys, kad smegenų 
dalių, tokių kaip kaktinės skiltys, kurios turi apsaugoti nuo nesvarbių 
dirgiklių, aktyvumas esti sumažėjęs (Tamminga et a/., 1992). 

Su šiais sensorinio atsijojimo sunkumais siejasi smegenų audinių 
tyrimais atskleisti tam tikro tipo smegenų ląstelių — slopinančiųjų tarpinių 
neuronų - sutrikimai. Šie neuronai slopina pagrindinių nervų ląstelių 
veikimą, neleisdami joms reaguoti į pernelyg daug ateinančių dirgiklių. 
Taigi jos neleidžia, kad smegenis užplūstų pernelyg daug sensorinės 
informacijos iš aplinkos. Schizofrenija sergančių žmonių smegenyse būna 
mažiau cheminių nervų sistemos mediatorių (pirmiausia gama amino- 
sviesto rūgšties, arba GASR), kuriuos išskiria šie tarpiniai neuronai (Benes 
et al., 1991; Akbarian er a/., 1993), o tai leidžia manyti, kad menkiau 


apsisaugoma nuo smegenų perkrovų. 

Šios išvados verčia manyti, kad, sergant schizofrenija, tarpiniai neuronai 
nepakankamai reguliuoja smegenų veiklą, todėl smegenys ima pernelyg 
stipriai reaguoti į daugybę aplinkos signalų ir nesugeba apsisaugoti nuo 
nepageidaujamų dirgiklių. Padėtis dar pablogėja, sumažėjus smilkininėms 
skiltims, kurios paprastai apdoroja sensorinius dirgiklius, todėl žmogui 
pasidaro dar sunkiau reikiamai reaguoti į naujus dirgiklius. 


Kodėl schizofrenija prasideda po lytinio subrendimo? 


Schizofrenijos tyrinėtojai ilgai suko galvą dėl to, kodėl ši liga paprastai 
prasideda paauglystėje, — juk svarbūs rizikos veiksniai, tokie kaip paveldėtos 
ypatybės ir naujagimio smegenų pažeidimai, jau būna nuo pat gimimo 
arba nuo dar anksčiau. Daugelio manymu, atsakę į šį keblų klausimą, 
daug sužinotume apie šios ligos priežastis. Dabar jau turime faktų, kurie 
gali padėti įminti šią mįslę. 

Žinoma, pavyzdžiui, kad, smegenims normaliai vystantis, nuo gyvenimo 
pradžios iki paauglystės išnyksta apie 30-40 procentų jungčių tarp 
smegenų ląstelių (sinapsių) (Huttenlocher, 1979). Pačių smegenų ląstelių 
per tą laikotarpį nesumažėja, sumažėja tik jų jungčių. Maryr, kad vaikys- 
tėje daugiau jungčių tarp smegenų ląstelių mums reikia tam, kad galėtume 
greitai išmokti kalbą (maži vaikai kasdien išmoksta beveik po dvylika 
naujų žodžių). Tačiau neuronų [jungčių] netekimas vėlyvojoje vaikystėje 
ir paauglystėje pagerina mūsų „darbinę“ atmintį ir pajėgumą apdoroti 
sudėtingą kalbinę informaciją (Hoffman ir Mc Glashan, 1997). Kai, 
pavyzdžiui, klausomės kitų kalbėjimo ir neišgirstame dalies frazės arba 
sakinio, nes kas nors šalia šniurkščioja arba kosti, mūsų operatyvioji 
atmintis leidžia mums užpildyti susidariusį tarpą, remiantis panašiomis 
anksčiau girdėtomis frazėmis. 

Dabar žinoma, kad sergančių schizofrenija žmonių šis paprastai nau- 
dingas sinapsių nykimo procesas pažengia pernelyg toli, palikdamas 
mažiau sinapsių kaktinėse skiltyse ir vidurinėje smilkininėje žievėje 
(Feinberg, 1983). Del to, sergant schizofrenija, sąveika tarp šių dviejų 
smegenų sričių yra nepakankama, tad menkesnė yra ir operatyvioji 
atmintis (Weinberger er a/., 1992). Vienas įdomus kompiuterinio 
modeliavimo eksperimentas rodo, kad dėl sinapsių ir operatyviosios 
atminties nykimo ne tik sutrinka gebėjimas atpažinti reikšmę, kai dirgikliai 
neaiškūs, bet ir atsiranda klausos haliucinacijų (Hoffman ir McGlashan, 


1997). 

Vadinasi, šis natūralus ir prisitaikomąją reikšmę turintis sinapsių 
nykimo vaikystėje procesas, jeigu pernelyg išplinta, gali tapti schizofreniją 
sukeliančia priežastimi (Feinberg, 1983). Jeigu yra tikrai taip, šitai padėtų 
paaiškinti, kodėl žmonės vis dar serga schizofrenija, nepaisant jos akivaiz- 
daus funkcinio žalingumo ir jos ryšio su mažesniu vaisingumu. Genai, 
nulemiantys sinapsių nykimą, galėtų būti naudingi mūsų gebėjimui 
suprasti kalbą ir kitus sudėtingus dirgiklius, bet kai padėtį sukomplikuoja 
nepalankūs aplinkos veiksniai, sukeliantys smegenų pakenkimus, rezultatas 
gali būti psichozės simptomai. Šie kol kas tik hipotetiniai samprotavimai 
leidžia mums aiškiau įsivaizduoti, kaip, aplinkai sąveikaujant su mūsų 
įgimtomis savybėmis, gali sustiprėti polinkis susirgti schizofrenija. 


Kas gali paveikti? 


Šiuo metu kaip niekada anksčiau vis labiau sutariama dėl to, kas yra 
svarbu gydant schizofreniją. Neseniai vykusio pasaulinio masto projekto, 
skirto įveikti schizofrenijos stigmą (žr. 10 skyrių), metu žymūs viso 
pasaulio psichiatrai susitarė del šių principų: 


+ Schizofrenija sergančius žmones galima veiksmingai gydyti įvairioje 
aplinkoje. Šiandien ligoninės yra skirtos daugiausia ištiktiesiems ūmaus 
ligos antkryčio. Galvojama apie įvairias gydymo ne ligoninėje gali- 
mybes, tokią aplinką, kur ligoniai būtų prižiūrimi ir gautų pagalbą ir 
kur būtų mažiau susvetimėjimo ir prievartos negu ligoninėse. 

+ Gydymo efektyvumą gali padidinti šeimos dalyvavimas. Tyrimai 
akivaizdžiai parodė, kad teikiant šeimoms paramą ir informaciją apie 
schizofreniją, atkryčių pasitaiko rečiau. 

+ Svarbi gydymo dalis yra gydymas vaistais, bet jie tik iš dalies išsprendžia 
problemą. Jie gali susilpninti arba pašalinti pozityviuosius požymius, 
bet visai nežymiai paveikia negatyviuosius požymius. Laimei, naujausi 
kelerius pastaruosius metus vartojami antipsichoziniai vaistai gali 
padėti, nesukeldami tokio stipraus šalutinio poveikio kaip standartiniai 
šešto dešimtmečio viduryje pradėti vartoti vaistai psichozėms gydyti. 

+ Gydymas turėtų apimti ir socialinę reabilitaciją. Paprastai schizofrenija 
sergantiems žmonėms reikia padėti prisitaikyti gyventi visuomenėje. 
Tai galėtų būti elementarių gyvenimo įgūdžių lavinimas, pagalba 
atliekant daugybę kasdienių užduočių, darbo mokymas, įdarbinimas 
ir palaikymas darbe. 

Sergantiesiems schizofrenija sveikti padeda darbas. Produktyvi veikla 
yra žmogaus tapatumo ir vertės pajautimo pagrindas. Galimybė dirbti 
natūriniame ūkyje, ko gero, yra viena iš pagrindinių priežasčių, paaiš- 
kinančių, kodėl silpnai ekonomiškai išsivysčiusių šalių kaimuose 
schizofrenijos baigtis būna geresnė. Jeigu schizofrenija sergantys žmonės 
yra mokomi ir palaikomi, dauguma gali dirbti. 

Sergančių schizofrenija žmonių padėtis gali pablogėti, jeigu jie bau- 
džiami arba be reikalo uždaromi. Retai būtina ilgai gydyti ligoninėje, 
jeigu psichikos sveikatos priežiūros paslaugas gali teikti bendruomenė. 
Kalėjimas nėra tinkama priežiūros vieta. Tačiau visame pasaulyje 
daugybė schizofrenija sergančių žmonių, paprastai apkaltintų nežymiais 
nusikaltimais, apgyvendinami kalėjimų kamerose — dažniausiai del to, 
kad visuomenė nepajėgia deramai su jais elgtis. 

Schizofrenija sergantys asmenys ir jų šeimų nariai turėtų padėti planuoti 
ir netgi teikti gydymą ir priežiūrą. Psichikos sveikatos paslaugų klientus 
galima sekmingai įdarbinti gydymo programose, kur jie padeda mokytis 
personalui — nuo to gerėja ir specialistų nuostatos, ir ligos baigtis. 
Žmonių reagavimas į sergantįjį schizofrenija turi įtakos to asmens ligos 
eigai ir gyvenimo kokybei. Neigiamos nuostatos gali pastūmėti sergan- 
čiuosius schizofrenija ir jų šeimų narius slėpti ligą, taigi tolinti nuo 
pagalbos. Jeigu schizofrenija sergantys žmonės yra atstumiami, jų 
vengiama ir bijoma, jie negali būti tukrais savo bendruomenės nariais. 
Jie izoliuojami ir tampa diskriminacijos, pasireiškiančios priimant į 
darbą, apgyvendinant, įgyjant išsilavinimą, aukomis. 


Tokia padėtis yra dabar. Šioje knygoje, aptarus įvairius faktus ir patirtį, 
bus pasiūlyta, ką daryti, kad mūsų žinios, gydymo būdai, socialinė politika 
ir bendruomenės elgesys padėtų pasiekti, kad šios ligos atvejų mažėtų, o 
sergantys schizofrenija žmonės ir jų šeimos galėtų gyventi visavertiškiau. 


I dalis 


Individas 


1 skyrius 


Gimdymo komplikacijos 


Įgimtą polinkį sirgti schizofrenija gali turėti nuo 7 iki 10 procentų visų 
gyventojų. Tokią prielaidą daro genetikai (Wang er a/., 1995; Freedman 
et al., 1997). Vačiau, kaip jau minėta „Įvade“, suserga mažiau nei 1 
procentas visų gyventojų (Warner ir de Girolamo, 1995). Kadangi suserga 
tik dalis genetiniu požiūriu priskiriamų rizikos grupei žmonių, turime 
daryti prielaidą, kad arba turi būti daugiau negu vienas genas, sukeliantis 
žinoma, kad esminiai yra ne įgimti, o aplinkos veiksniai, nes schizofrenija 
sergančio žmogaus tapačiam dvyniui, kurio įgimtos ypatybės nesiskiria, 
tikimybė susirgti schizofrenija yra tik 50 procentų, o ne 100 (žr. 1.3 pav.). 
Iš šių aplinkos veiksnių, kurie gali būti ligos priežastis, aiškiai išsiskiria 
nėštumo ir gimdymo komplikacijos. 

Peržiūrėjus ir išanalizavus visus iki 1994 metų vidurio atliktus moks- 
linius darbus apie gimdymo komplikacijų įtaką, paaiškėja, kad komplikacijos, 
įvykstančios prieš gimstant ar apie gimimo laiką, padvigubina riziką 
susirgti schizofrenija (nors šį akivaizdų poveikį gali išpūsti žurnalų 
tendencija skelbti tyrimus, kurių rezultatai teigiami) (Geddes ir Lawrie, 
1995). Paskelbus šias išvadas, naujesniais tyrimais buvo gauti panašūs 
rezultatai. Moksliniai darbai, kuriuose remiamasi duomenimis, surinktais 
apie labai daug vaikų, gimusių Suomijoje ir Švedijoje septintame ir 
aštuntame dešimtmetyje, rodo, kad įvairios gimdymo komplikacijos du 
arba tris kartus padidina riziką susirgti schizofrenija (Hultman er al, 
1999; Dalman er a/., 1999; P. B. Jones e: a/.,1998). Neseniai Amerikoje 
atliktas tyrimas rodo, kad rizika susirgti schizofrenija yra daugiau kaip 
keturis kartus didesnė tiems, kurie prieš gimdami arba gimimo metu 
patiria deguonies stygių, ir kad dėl tokių komplikacijų daug labiau 

padidėja rizika susirgti schizofrenija negu kitomis psichozėmis, tokiomis 
kaip bipolinis sutrikimas (Zornberg er 4/, 2000). 

Gimdymo komplikacijos - statistiškai reikšmingas rizikos veiksnys, nes 
yra gana dažnos. Tarp visų gyventojų jų pasitaiko daugiau negu 40 
procentų gimimų (tikslus jų procentas priklauso nuo to, kaip jos 
apibrėžiamos) (Mc Neil, 1988; Geddes ir Lawrie, 1995; Sacker er al, 
1996). Taigi jos yra kur kas reikšmingesnė schizofrenijos priežastis negu 
motinos virusinės infekcijos, kurios, ko gero, paaiškina ne daugiau kaip 
2 procentus ligos arvejų (Sham er al, 1992). Autorių skaičiavimais, dėl 
nėštumo ir gimdymo komplikacijų susirgimų schizofrenija padaugėja apie 
20 procentų (Geddes ir Lawrie, 1995). 

Iš gimdymo komplikacijų labiausiai su padidėjusia rizika susirgti 
schizofrenija susijusios tos komplikacijos, kai vaisius patiria deguonies 
trūkumą, ypač užsitęsęs gimdymas (McNeil, 1988) ir placentos kompli- 
kacijos (P. B. Jones er a/., 1998; Hultman er a/., 1999; Dalman er al, 
1999). Pirmalaikio gimdymo, dažnai sukelto nėštumo komplikacijų, atvejai 
taip pat būdingesni [anamnezei] tų, kurie gali susirgti schizofrenija, o 
vaikams, kurie patyrė perinatalinių smegenų pakenkimų, gresia daug 
didesnė rizika vėliau susirgti schizofrenija (P. B. Jones er a/., 1998). Yra 
ryšys tarp traumos gimdymo metu, ypač jei gimdymas užsitęsęs, ir smegenų 
sandaros anomalijų - smegenų atrofijos ir mažo hipokampo, - kurios 
dažnai pasitaiko sergant schizofrenija (Mc Neil er al, 2000). 

Keistas sutapimas, kad šios komplikacijos yra ypač dažnos tarp vaikų, 
kurių rizika susirgti schizofrenija ir taip didelė — tarp vaikų, kurių tėvai 
patys serga šia liga. Rizika, kad schizofrenija sergančių žmonių kuris nors 
iš vaikų susirgs šia liga, lygi 10 procentų, o jeigu abu tėvai serga, kiekvieno 
vaiko rizika susirgti schizofrenija yra maždaug 50 procentų (Gottesman, 
1991) (žr. 1.3 pav. ). Šią riziką dar labiau padidina tas faktas, kad schizo- 
frenija sergančioms moterims dažniau negu kitoms būna nėštumo 
komplikacijų. Schizofrenija sergančioms moterims rizika pirma laiko 
pagimdyti mažo svorio naujagimį yra didesnė beveik 50 procentų 
(Bennedsen, 1999; Sacker er a/., 1996). Didžia dalimi šitai priklauso nuo 
to, kad schizofrenija (ir kitomis psichikos ligomis) sergančios moterys 
gauna ne tokią tinkamą prenatalinę priežiūrą kaip kitos, priskiriamos visų 
gyventojų grupei (Kelly er a/., 1999). 

Didesnė schizofrenija sergančių nėščių moterų rizika patirti kompli- 
kacijų taip pat galėtų būti siejama su tuo, kad jos daugiau rūko, vartoja 
alkoholį ir kitas psichiką viekiančias medžiagas, arba su skurdu. Teoriškai 

tai taip pat galėtų būti nulemta geno, kuris didina ir schizofrenijos, ir 
gimdymo komplikacijų riziką, bet neatrodo, kad taip yra. Vieni tyrėjai 
nurodo, kad didesnė gimdymo komplikacijų rizika esti tuomet, kai 
schizofrenija serga motina, o ne tėvas, o genetiškai nulemta gimdymo 
komplikacijų ir schizofrenijos rizika neturėtų būti siejama vien su motina 
( Sacker er al., 1996). Kitu teigia, kad genetinis ryšys tarp gimdymo 
komplikacijų ir schizofrenijos yra neįtikimas, nes gimdymo komplikacijų 
rizika nera didesnė tarp tų, kurių šeimose yra sergančiųjų schizofrenija 
(vadinasi, yra didesnė tikimybė perduoti šios ligos geną) (Marcelis er al, 
1998). Kad ir kokia būtų priežastis, dėl gimdymo komplikacijų padidėja 
rizika schizofrenija sergančios motinos palikuoniui susirgti schizofrenija. 

Akivaizdu, kad pagerinus akušerinę priežiūrą susirgimų schizofrenija 
gali sumažėti. Didžiojoje daugumoje pastarojo meto studijų, analizuojančių 
schizofrenijos dažnumo pokyčius pasaulio šalyse, nurodoma, kad šios ligos 
atvejų po Antrojo pasaulinio karo labai sumažėjo. Keletas mokslinių 
tyrimų, atliktų Didžiojoje Britanijoje, Skandinavijoje ir Naujojoje Zelandi- 
joje, rodo, kad per 10-15 metų nuo septinto dešimtmečio pabaigos iki 
devinto dešimtmečio pabaigos susirgimų schizofrenija sumažėjo nuo 40 
iki 60 procentų (Warner ir de Girolamo, 1995). Tačiau neaišku, kiek 
akivaizdus sumažėjimas yra pakitusio diagnozavimo ir gydymo padarinys. 

Gali būu, kad, pavyzdžiui, pasikeitus diagnozavimo praktikai, mažes- 
niam skaičiui psichozėmis sergančių ligonių nustatoma schizofrenija, o 
daugiau jų įvardijami kaip turintys bipolinį sutrikimą. Mažiau schizo- 
frenijos atvejų pastaruoju metu nustatoma taip pat todel, kad daugiau 
tokių ligonių yra prižiūrimi bendruomenėje ir niekados neatiduodami į 
ligoninę. Tikėtina, kad panašūs dalykai iš dalies paaiškina akivaizdų 
susirgimų schizofrenija mažėjimą, tačiau visai neaišku, ar tuo galima 
paaiškinti jį apskritai, tad visai įmanoma, kad liga iš tikrųjų darosi retesnė 
(Warner ir de Girolamo, 1995). 

Daugelio tyrėjų nuomone, susirgimų schizofrenija mažėjimą ekonomiškai 
stipriose šalyse galima paaiškinti pokario laikotarpiu pagerėjusia akušerine 
priežiūra. Anglijoje ir Velse schizofrenijos atvejų sumažėjimas nustatytas 
praėjus dvidešimčiai metų nuo kūdikių mirtingumo sumažėjimo - jeigu 
šiuos pokyčius lėmė pagerėjusi akušerinė priežiūra, būtent to ir reikėjo 
laukti, nes liga prasideda vidutiniškai sulaukus apie 20 metų (Gupta ir 
Murray, 1991). Jeigu akušerinės priežiūros kokybė ir retesnės komplika- 
cijos turi įtakos susirgimų schizofrenija dažnumui, tai turėtų būti aišku, 
kodėl daugiausia šių ligonių sumažėjo labiausiai klestinčiuose Didžiosios 

Britanijos regionuose (Gupta ir Murray, 1991) ir kodėl visai nesumažėjo 
ten, kur didžiausias skurdas ir daugiausia imigrantų (Eagles, 1991). 
Gimdymo komplikacijos dažnesnės tarp vargšų ir imigrantų, pavyzdžiui, 
labiau tikėtina, kad afrikiečių ir Karibų kilmės imigrantų vaikai gims 
mažesnio svorio negu bendros populiacijos (Terry e 44, 1987; Grifhiths 
et al., 1989). 

Taigi galimas daiktas, kad sumažinus iki minimumo gimdymo kompli- 
kacijų ir toliau mažėtų schizofrenijos atvejų, ypač jeigu būtų orientuo- 
jamasi į tuos, kurių rizika pagimdyti vaikus, galinčius susirgti šia liga, yra 
didžiausia. 


Pirmoji priemonė 
Gimdymo komplikacijų keliamos rizikos aiškinimas 


Sumažinti schizofrenijos paplitimą galima šviečiant schizofrenija sergan- 
čius žmones ir jų artimuosius (ypač tuos, kurie yra gimdymui tinkamo 
amžiaus) apie papildomą riziką, kurią sukelia nėštumo ir gimdymo 
komplikacijos, galinčios perinataliniu laikotarpiu pakenkti vaisiaus 
smegenims. Būsimąsias mamas reikėtų įspėti, kad rūkymas nėštumo metu 
arba tokios motinos ligos kaip diabetas ir širdies ligos gali turėti įtakos 
lėtinei vaisiaus hipoksijai (deguonies trūkumui) ir padidinti palikuonio 
riziką susirgti schizofrenija. Jeigu vieno arba abiejų tėvų šeimose buvo 
sirgusiųjų schizofrenija, akušeriams derėtų pagalvoti apie tai, kad vaisiaus 
deguonies trūkumas, užsitęsęs gimdymas, placentos komplikacijos ir 
tokios ligos nėštumo metu, del kurių įvyksta priešlaikinis gimdymas ir 
naujagimis gimsta mažo svorio, gali kelti naujagimiui papildomą riziką 
vėliau susirgti schizofrenija. Tokiais atvejais reikėtų nustatyti žemą rizikos 
laipsnį cezario pjūviui daryti ir imtis ryžtingų atsargumo priemonių, kad 
neįvyktų pirmalaikis gimdymas ir naujagimis negimtų mažo svorio. 
Viena iš veiksmingiausių priemonių būtų garantuoti, kad visos schizo- 
frenija sergančios moterys būtų reikiamai prižiūrimos nėštumo metu, nors 
dabar dažnai būna priešingai (Kelly e: 2/., 1999). Keletas tyrimų parodė, 
kad, teikiant reikiamą nėščiosios priežiūrą, gimdymo rezultatai esti 
geresni, gimsta mažiau mažo svorio naujagimių. Pavyzdžiui, kokainą 
vartojančių Niujorko moterų, kurios keturis arba daugiau kartų lankėsi 
moterų konsulracijose, kūdikiai buvo vidutiniškai puse svaro (ketvirčiu 
kilogramo) sunkesni už tuos, kurių motinos lankėsi pas gydytoją tris arba 

mažiau kartų (Racine er 2/., 1993). Kokainą vartojančių Čikagos moterų, 
kurios buvo įtrauktos į plačią nėščiųjų priežiūros programą, gimę kūdikiai 
svėrė daugiau negu pusantro svaro (trim ketvirtadaliais kilogramo) 
daugiau negu tų moterų, kurios pas gydytoją apsilankė du arba mažiau 
kartų (Mac Gregor er a/., 1989). Taip pat palankiai prenatalinė priežiūra 
atsiliepė ir nevartojančių kokaino motinų kūdikiams (Zuckerman er al., 
1989). 

Vengiant tokia šviečiamąja veikla pasėti nereikalingą nerimą, derėtų 
paaiškint, kad rizika asmeniui, kuris yra sergančiojo schizofrenija pirmos 
eilės giminaitis, pagimdyti vaiką, galintį susirgti šia liga, nėra bauginančiai 
didelė. Kaip sakyta „Įvade“ (žr. 1.3 pav.), rizika, palyginti su visais 
gyventojais, kurių rizika sudaro 1 procentą, išauga nuo 2 iki 5 procentų 
(nes vaikas bus schizofrenija sergančio asmens antros eilės giminaitis), bet 
riziką galima sumažinti, išvengiant nėštumo ir gimdymo komplikacijų. 

Norint suteikti būtinų žinių, būtų galima: 


+ suburti tarptautinę specialistų grupę iš psichiatrų ir akušerių, kuri 
išanalizuotų dabar turimus duomenis apie gimdymo komplikacijas ir 
riziką susirgti schizofrenija ir parengtų ataskaitą, apimančią taip pat ir 
rekomendacijas akušerinio konsultavimo ir praktikos klausimais; 

+ paskelbti grupės ataskaitą pagrindiniuose akušerijos ir psichiatrijos 
žurnaluose; 

+ parengti informacinius leidinius, kuriuose apibendrinamos rekomen- 
dacijos, ir išplatinti juos visame ekonomiškai išsivysčiusiame pasaulyje 
per psichikos sveikatos įstaigas; 

+ mokyti jaunesniuosius gydytojus pirminės priežiūros, psichiatrijos ir 
akušerijos, kad jie galėtų suteikti genetines ir akušerines konsultacijas 
schizofrenija sergantiems žmonėms ir jų šeimoms. 


Visa tai galėtų sumažinti sergančiųjų šia sunkia liga skaičių, palengvinti 
jų šeimos narių vargus ir sumažinti didžiules išlaidas. 


2 skyrius 


Piktnaudžiavimas psichiką veikiančiomis 
medžiagomis 


Schizofrenija arba kitomis sunkiomis psichikos ligomis sergančių asmenų 
piktnaudžiavimas narkotikais ir alkoholiu Jungtinių Valstijų psichikos 
sveikatos specialistams paprastai kelia didesnį susirūpinimą negu Europos 
specialistams. Jungtinėse Valstijose ši problema buvo pavadinta „krize“ 
(V. B. Brown er a/., 1989), o Amerikos psichiatrijos žurnaluose dažnai 
spausdinami straipsniai šia tema. Ar tai pagrįstas susirūpinimas, ar perdėta 
reakcija? 


Vartojimo dažnumas 


Iš tikrųjų Jungtinėse Valstijose schizofrenija sergantys žmonės dažniau 
vartoja priklausomybę sukeliančias medžiagas. Neseniai atliktas tyrimas 
rodo, kad Bolonijoje, Italijoje, sunkiomis psichikos ligomis sergantys 
žmonės įvairių psichiką veikiančių medžiagų vartoja daug mažiau negu 
Boulderyje, Kolorado valstijoje (Fioritti e a/., 1997). Bolonijoje tik 
ketvirtadalis psichikos ligomis sergančių žmonių retsykiais vartoja mari- 
huaną, palyginti su 90 procentų tirtųjų Boulderyje. Boulderyje psichikos 
ligomis sergantys žmonės taip pat dažniau vartoja haliucinogenines 
medžiagas, alkoholį, narkotikus ir tirpiklius (žr. 2.1 lentelę). 

Apskritai šie psichikos ligomis sergančių žmonių elgesio skirtumai 
atitinka skirtingas galimybes įsigyti draudžiamų medžiagų šiose dviejose 
šalyse. Vienintelės medžiagos, kuriomis dažniau piktnaudžiauja psichikos 
ligomis sergantys žmonės Bolonijoje, yra be receptų parduodami paten- 
tuoti vaistai. Tačiau netgi alkoholiu ir tirpikliais, klijais, dažais ir benzinu, 
nors Italijoje šių medžiagų lygiai taip pat nesunku gauti, Boulderyje 
psichikos ligomis sergantys žmonės piktnaudžiauja dažniau negu 
Bolonijoje. Matyt, tai, kad Boulderyje sergantieji psichikos ligomis 
dažniau piktnaudžiauja psichiką veikiančiomis medžiagomis, sietina su 

šių medžiagų vartojimo ypatybėmis Jungtinėse Valstijose apskritai. 
Pavyzdžiui, daugiau kaip 30 procentų Amerikos suaugusiųjų nuo 19 iki 
30 metų vartoja marihuaną, o beveik pusė šio skaičiaus vartoja kokainą 
(Johnston er a/., 1989). Be to, dažnesniam psichikos ligomis sergančių 
žmonių psichiką veikiančių medžiagų vartojimui Boulderyje gali turėti 
įtakos gyvenimo sąlygos, kurios, kaip įsitikinsime 5 skyriuje, labai skiriasi 
nuo tokių žmonių gyvenimo sąlygų Bolonijoje. Pavyzdžiui, tai, kad 
Boulderyje psichikos ligomis segantys žmonės piktnaudžiauja marihuana, 
yra susiję su nedarbu ir užsiėmimo neturėjimu (Warner er a/., 1994): 
abiejose šalyse apklaustieji dažnai teigdavo, kad narkotikus vartoja steng- 
damiesi sumažinti nuobodulį. 


2.1 lentelė. Sunkiomis psichikos ligomis sergančių žmonių psichiką veikiančių 
medžiagų vartojimo dažnumas (procentais) Bolonijoje, Italijoje, ir 
Boulderyje, Kolorado valstijoje 


Bolonija Boulderis 

Alkoholis 56 93 
Marihuana 25 89 
Haliucinogenai 11 62 
Stimuliuojančios medžiagos 

(išskyrus kokainą) 25 51 
Kokainas 14 49 
Narkotinės medžiagos 25 46 
Tirpikliai 14 29 
Be recepto parduodami vaistai 28 13 


Ar schizofrenija sergantys žmonės vartoja daugiau psichiką 
veikiančių medžiagų? 


Atrodo, kad sergantieji schizofrenija vartoja daugiau narkotikų negu 
kiti žmonės. Vienas didelis keliuose Amerikos miestuose atliktas psichikos 
sutrikimų paplitimo tyrimas (7Je Epidemiologic Catchment Area (ECA)) 
parodė, kad 47 procentai schizofrenija sergančių žmonių tam tikru 
gyvenimo laikotarpiu yra pikrnaudžiavę psichiką veikiančiomis medžiagomis, 
o visų gyventojų — 17 procentų (Regier er a/., 1990). Taip pat piktnau- 

džiavimo šiomis medžiagomis ryrimo metu rodikliai skirtingose sergančių 
schizofrenija amerikiečių imtyse, siekiantys nuo 30 iki 40 procentų 
(Atkinson, 1973; Safer 1985), yra kur kas didesni negu ZCA rodiklis — 
15 procentų (Regier er a/., 1990). 

Ne taip aišku, kuriuos narkotikus schizofrenija sergantys žmonės labiau 
linkę vartoti. Dviejose skirtingose literatūros apžvalgose teigiama, kad 
schizofrenija sergantys žmonės haliucinogenines ir stimuliuojančias 
medžiagas (tokias kaip amfetaminai ir kokainas) linkę vartoti labiau negu 
visi kiti gyventojai, bet nėra vienos nuomonės dėl to, ar jie vartoja daugiau 
marihuanos. Abiejose apžvalgose daroma išvada, kad schizofrenija sergantys 
žmonės alkoholio, raminamųjų ir narkotikų vartoja ne daugiau už kitus 
(Mueser er al, 1990; Shneter ir Siris, 1987). 

Akivaizdu, kad schizofrenija sergantys žmonės rūko daugiau negu kiti. 
Antai Airijoje atliktas tyrimas parodė, kad cigaretes rūko daugiau kaip 80 
procentų tiriamųjų, sergančių szhizofrenija, palyginti su 40 procentų visų 
gyventojų, be to, labai tikėtina, kad šie žmonės rūko daug ir daug dervų 
turinčius rūkalus (Masterson ir o'Shea, 1984). Neseniai škotų atliktu 
tyrimu nustatyta, kad apie 60 procentų schizofrenija sergančių žmonių 
rūko, palyginti su 30 procentų visų gyventojų, be to, jie rūko daug (Mc 
Creadie ir Kelly, 2000). Škotų tyrimo autoriai padarė išvadą, kad 
schizofrenija sergantys žmonės apie ketvirtadalį savo pajamų išleidžia 
cigaretėms ir kad, turint omenyje, jog Didžiojoje Britanijoje yra labai 
dideli mokesčiai už prekybą tabaku, nuo penktadalio iki trečdalio išlaidų, 
tiesiogiai skiriamų schizofrenijai gydyti šioje šalyjr, padengia pajamos, 
gaunamos už jų įsigytas cigaretes. Nereikia ne sakyti, kad toks intensyvus 
rūkymas didina pavojų susirgti tokiomis ligomis kaip emfizema, nors, 
keista, rizika susirgti plaučių vėžiu tarp sergančiųjų schizofrenija nėra labai 
didelė (Masterson ir O'Shea, 1984; Gulbinat 2+ a/., 1992). Tokio 
intensyvaus tabako vartojimo priežastis sietina su liga. „Įvade“ buvo 
užsiminta, kad dauguma schizofrenija sergančių žmonių paprastai labai 
jautriai reaguoja į aplinkos dirgiklius ir nesugeba atsiriboti nuo nereika- 
lingos informacijos. Pasirodo, šiai neurofiziologinei anomalijai turi įtakos 
nikotino receptoriai smegenyse: didelėms nikotino dozėms užslopinus 
šiuos receptorius, trumpam susilpnėja klausos haliucinacijos (Freedman 
et al., 1997). Deja, tokį poveikį gali sukelti tik labai didelės nikotino 
dozės, o poveikis esti labai trumpas, todėl ne iš tabako gaunamas nikotinas 
(kramtomosios gumos arba ant odos klijuojamų pleistrų pavidalo) nema- 
žina schizofrenijos simptomų (Freedman, 1999). 

Poveikis ligai 


Kokį poveikį schizofrenija sergantiems žmonėms daro kitos narkotinės 
medžiagos? Pirmiausia reikia aiškiai pasakyti, kad, kaip buvo pažymėta 
„Įvade“, narkotikai nėra schizofrenijos priežastis. Haliucinogenai, tokie 
kaip LSD, ir intensyvus marihuanos bei stimuliuojančių medžiagų, tokių 
kaip kokainas, vartojimas gali sukelti trumpus psichozės priepuolius, 
kurių metu pasireiškia daug į schizofrenijos panašių simptomų (Bowers, 
1987; Tennet ir Groesbeck, 1972), bet jie nesukelia ligos, trunkančios 
visą gyvenimą. Kai septintame dešimtmetyje LSD buvo taikytas eksperi- 
mentiškai, jį vartojusių asmenų rizika susirgti schizofrenija nepadidėjo 
(S.Cohen, 1960; Malleson, 1971). 

Dažnai šeimos nariams ir kitiems asmenims atrodo, kad schizofreniją 
sukelia narkotikų vartojimas, nes žmonės, kurie suserga šia liga, dažnai 
prieš pirmą psichozės pasireiškimą būna vartoję narkotikus. Boulderyje 
ištyrę psichikos ligomis sergančių žmonių narkotinių medžiagų vartojimą 
nustatėme, kad dauguma žmonių, sergančių schizofrenija ir vartojančių 
alkoholį ar narkotikus, marihuaną arba haliucinogenus pradėjo vartoti 
prieš pasireiškiant pirmiems pozityviesiems psichozės simptomams 
(tokiems kaip haliucinacijos ir kliedesiai), tačiau beveik visais atvejais 
vartoti stimuliuojamąsias medžiagas pradėjo po pirmojo psichozės 
poreiškio (Taylor ir Warner, 1994). Tačiau turintiems bipolinį sutrikimą 
(sergantiems maniakine depresine liga) asmenims tai nebuvo būdinga: 
laikas, kai jie pradėjo vartoti arba piktnaudžiauti narkotikais, nebuvo 
susijęs su ligos pradžia (Taylor ir Warner, 1994). Kyla klausimas, ar tai 
nereiškia, kad marihuanos ir haliucinogenų vartojimas paspartino ligos 
pradžią. Jeigu taip būtų buvę, tai vartojusiems narkotikus schizofrenija 
būtų prasidėjusi anksčiau, bet taip neįvyko (Taylor ir Warner, 1994). 

Atrodo tikėtina, kad sergantieji schizofrenija vartoja narkotikus arba 
alkoholį iki pasireiškiant ligai, nes jaučiasi nepritapę, vieniši ir nelaimingi 
ir yra pasirengę išbandyti bet ką, kad tik jaustųsi geriau. Kaip Žinome, 
prieš prasidedant schizofrenijai, būna ilgas prodrominių (ligą pranašau- 
jančių) simptomų tarpsnis, ir labai kruopščiai atliktas tyrimas Vokietijoje 
įrodė, kad narkotikus ir alkoholį schizofrenija sergantys žmonės pradeda 
vartoti paprastai jau atsiradus pirmiesiems negatyviesiems schizofrenijos 
simptomams (tokiems kaip užsisklendimas), bet pirmiau negu pasireiškia 
pirmieji pozityvieji simptomai (tokie kaip haliucinacijos). Tyrimo autoriai 
daro išvadą, kad narkotikų vartojimas yra būdas ankstyviesiems ligos 
simptomams apmaldyti, bet ne ligos priežastis (Hambrecht ir Hafner, 

1995). Taigi išvada, kad Švedijos armijos šauktiniams, kurie intensyviai 
vartojo marihuaną prieš kariuomenę, vėliau gyvenime tikimybė susirgti 
schizofrenija buvo šešis kartus didesnė (Anderson er a/., 1987), galėtų tik 
patvirtinti, kad žmonės, išgyvenantys prodrominę schizofrenijos stadiją, 
vartoja marihuaną tam, kad susidorotų su patologiniais simptomais. 

Kai kurie tyrimai rodo, kad sunkiomis psichikos ligomis sergantiems 
žmonėms, kurie piktnaudžiauja narkotinėmis medžiago-mis, ligos eiga 
esti sunkesnė (Carpenter er al, 1985; Craig er al., 1985; Safer, 1985; 
Drake ir Wallach, 1989). Tačiau kiti tyrėjai nustatė, kad narkotikus 
vartojančių psichikos ligonių psichikos patologija nėra sunkesnė, o kartais 
ir lengvesnė ( Warner er a/., 1994; Zisook et a/., 1992; Buckley et al. 
1994; Anderson et a/., rengiama spaudai). Vienas iš šio nesutapimo 
paaiškinimų galėtų būti bendras pastebėjimas, kad piktnaudžiaujantieji 
narkotikais paprastai nesigydo (Drake ir Wallach, 1989); gali būti, kad 
blogesnė ligos eiga yra nesigydymo rezultatas, o ne tiesioginis narkotikų 
vartojimo padarinys (Anderson er a/,). Tyrimas, kurį autorius su kolegomis 
atliko Boulderyje (Warner e: 44, 1994), kur ligoniai buvo griežtai kontro- 
liuojami, kad laikytųsi gydymo režimo, atskleidė, jog sunkiomis psichikos 
ligomis sergančių žmonių narkotikų vartojimas nebuvo susijęs su 
nesigydymu arba bloga ligos baigtimi. Iš tikrųjų mes nustatėme, kad 
vartojančiųjų marihuaną psichikos patologija ir hospitalizacijų skaičius 
buvo mažesni negu tų, kurie išvis nevartojo narkotikų. Kim Mueser su 
kolegomis taip pat dviem skirtingais tyrimais (K. T. Mueser er a/., 1990; 
K. T. Mueser er al., rengiama spaudai) nustatė, kad psichikos ligonių, kurie 
vartojo marihuaną, nerimo ir įtampos simptomai bei hospitalizacijų 
skaičius buvo mažesni. 

Ir mokslininkai (Linszen er a/., 1994), ir gydytojai pastebėjo, kad 
vartojant marihuaną gali sustiprėti pozityvieji schizofrenijos simptomai, 
todėl stebina išvada, padaryta ištyrus keletą atrinktų tiriamųjų grupių, kad 
marihuanos vartojimas siejasi su ne tokiais ryškiais simptomais ir 
mažesniais hospitalizacijų skaičiaus rodikliais. Paaiškinti šį paradoksą 
galbūt padėtų pačių ligonių pasakojimai apie įvairių narkotikų poveikį 
jų ligos simptomams. Mūsų Boulderyje atlikto tyrimo metu psichikos 
ligomis sergantys žmonės teigė, kad alkoholis ir haliucinogenai vargu ar 
daro kokį nors naudingą poveikį psichikos ligos simptomams, o jų 
savijauta dažnai pablogėja. Žmonės, kurie vartojo marihuaną, priešingai, 
sakė jaučią palankų poveikį — sumažėja depresija, nerimas, nemiga ir 
fizinis diskomfortas, tačiau pripažino, kad paranoja ir haliucinacijos 
nesilpsta ir netgi sustiprėja. Galimas daiktas, kaip mano Mary Ann Test 

ir jos bendradarbiai (Test e: 2, 1989), jog ligoniai prisitaiko marihuanos 
dozę, kad „naudos ir kainos santykis būtų palankiausias" (p. 471) - kitaip 
sakant, jie taip prisitaiko vartoti narkotiką, kad maksimaliai sumažėtų 
nemalonūs emociniai simptomai ir kuo mažiau sustiprėtų pozityvieji ligos 
simptomai. Taip pat gali būti, kad tie ligoniai, kurie patiria atvirkštinį 
poveikį, yra linkę vengti narkotikų. 

Nors aiškindami, kodėl vartoja narkotikus, psichikos ligomis sergantys 
žmonės dažniausiai nurodo depresijos, nerimo ir nemigos susilpnėjimą, 
šios priežastys jokiu būdu nėra vienintelės. Per 70 procentų psichikos 
ligomis sergančių žmonių Boulderyje kaip svarbią priežastį nurodė norą 
„ką nors veikti kartu su draugais“, apie 60 procentų - įveikti nuobodulį, 
daugiau kaip 40 procentų — padidinti savo vertę. Vadinasi, nedarbas, 
socialinė izoliacija ir susvetimėjimas gali turėti reikšmingos įtakos tam, kad 
psichikos ligomis sergantys žmonės dažnai vartoja narkotines medžiagas. 


Antroji priemonė 
Individualus konsultavimas dėl narkotikų vartojimo 


Griežtos „dvylikos žingsnių" programos, skirtos piktnaudžiaujantiesiems 
narkotikais, nelabai tinka sunkiomis psichikos ligomis sergantiems žmo- 
nėms (Noordsy er al, 1996; Jerrell ir Ridgely, 1995), nes priežastys, dėl 
kurių jie vartoja narkotikus, yra labai sudėtingos. Daugelis šios grupės 
žmonių jaučia poreikį susilpninti nuolatinius emocinius simptomus ir 
šalutinį medikamentų poveikį. Dėl šių priežasčių jiems gydyti reikia 
individualių būdų. Pavyzdžiui, jeigu ligonis vartoja narkotikus, kad 
įveiktų depresiją, nerimą arba neramumą, kuriuos sukelia psichozei gydyti 
skirti medikamentai, problemą būtų galima sušvelninti pakoregavus 
gydymą vaistais. Gydytojo patarimas vengti bet kokių narkotikų gali būti 
ne tik nenaudingas, bet ir suvokiamas ligonio kaip menkas tikrųjų jo 
gyvenimo sunkumų supratimas. 

Gydytojai turėtų suprasti ir pripažinti tai, kad narkotinės medžiagos 
schizofrenija sergančiam ligoniui gali, turint omenyje individualų atvejį 
ir vartojimo pobūdį, būti naudingos. Pavyzdžiui, marihuana gali padėti 
ligoniui jaustis ramesniam ir laimingesniam bei išvengti atkryčio, kurį 
sukelia stresas, arba susilpninti nemalonų šalutinį vaistų poveikį. Kitu 
atveju ir esant kitokiam vartojimo pobūdžiui narkotikai gali kenkti. Prieš 
duodamas rekomendacijas, gydytojas turi išsiaiškinti priežasus, dėl kurių 
ligonis vartoja vieną ar kitą narkotiką (iš paties ligonio pasakojimo ir kitų 

žmonių vertinimų) ir kaip tas narkotikas veikia ligonio psichikos būklę 
ir elgesį. Jeigu ligonio būklė pablogėja, gydytojas turėtų pagalvoti ne tik 
apie tai, jog gal ligonis pradėjo daugiau vartoti narkotikų, kurie daro jam 
žalą, bet ir kad stresą galėjo sukelti tai, jog ligonis nebevartoja jam įprastos 
marihuanos ar kitų kokių raminamųjų medžiagų. 

Būrų pravartu ir patyrinėti marihuanos poveikį schizofrenija sergantiems 
ligoniams. Kadangi draudžiamas narkotines medžiagas tyrime naudoti yra 
keblu, derėtų toliau paanalizuoti atsitiktinio šios medžiagos vartojimo 
poveikį įvairiose schizofrenija sergančių žmonių, kurie paklūsta gydymui, 
grupėse. 

Šie siūlymai neatrodo pavojingi; vis dėlto panašias mintis skelbti 
Amerikos psichiatrijos žurnaluose kebloka. Kodėl Amerikos psichiatrijoje 
tokios nuomonės laikomos erezija? Matyt, todėl, kad šios profesijos 
žmonės išreiškia vyraujančią valdžios ir kultūros nuostatą į piktnaudžia- 
vimą narkotikais: bausti yra svarbiau negu gydyti, reikia skirti sunkias 
bausmes už palyginti nežymius narkotikų vartojimą reglamentuojančių 
įstatymų pažeidimus. Pavyzdžiui, Niujorko valstijoje už 4 uncijų (113 
gramų) narkotikų laikymą arba už 2 uncijų (57 gramų) pardavimą yra 
baudžiama 15 metų kalėjimo. Tai, kad Niujorko valstijoje per paskutinius 
dešimt metų, kai Amerikoje vyko „karas prieš narkotikus“, įkalintų 
moterų padaugėjo 90 procentų, paaiškina tas faktas, kad moterys įkalina- 
mos už nusikaltimus, susijusius su narkotikais. Visoje šalyje už grotų yra 
2 milijonai narkotikų prekeivių. Toleruoti psichikos ligomis sergančių 
žmonių narkotikų vartojimą yra taip pat sunku, kaip ir dekriminalizuoti 
marihuanos vartojimą visuomenėje. 

Šis kultūrinis prietaras, ko gero, trukdo aktyviau aiškintis socialines 
priežastis, dėl kurių psichikos ligomis sergantys žmonės vartoja narkotikus, 
ir ieškoti išeičių. Vis dėlto turėtume stengtis įveikti šį prietarą ir kiekvienu 
konkrečiu atveju pasiaiškinti, kokiu mastu, pavyzdžiui, susvetimėjimas, 
nedarbas ir nuobodulys skatina psichikos ligonius vartoti narkotikus ir 
alkoholį. Jeigu norime sumažinti žalingus ir brangiai kainuojančius 
schizofrenija sergančių žmonių narkotikų vartojimo padarinius — suga- 
dintą sveikatą, nesugebėjimą patenkinti elementarių savo poreikių ir didelį 
hospitalizacijų skaičių, — ko gero, turėtume daugiau investuoti į tokias 
programas, kurios gali padėti žmogui rasti savo vietą gyvenime, rasti 
draugų ir atlikti naudingą socialinį vaidmenį — tokias programas kaip 
palaikomasis darbas, psichologiniai socialiniai klubai ir sveikatos paslaugas 
teikiančių įstaigų klientų (ligonių) darbas tose įstaigose (visas jas aprarsime 
8 skyriuje). 


3 skyrius 


Socialinis stresas 


Tyrimai rodo, kad stresas gali sukelti schizofrenijos paūmėjimus. Schizo- 
frenija sergantys žmonės dažniau teigia, kad stresą sukėlęs įvykis nutiko 
prieš ligos epizodą, o ne remisijos metu. Taip pat stresą sukeliantys įvykiai 
dažniau nutinka prieš pirmąjį schizofrenijos poreiškį negu jo metu ir 
kitiems žmonėms (Rabkin, 1982). Pavyzdžiui, Londone atliktu tyrimu 
nustatyta, kad 46 procentai schizofrenija sergančių žmonių grupės patyrė 
sukrečiantį įvykį, kuris nepriklausė nuo jų veiksmų, prieš tris savaites iki 
ligos paūmėjimo (įskaitant kai kuriais atvejais pirmąjį ligos poreiškį) 
(Brown ir Birley, 1968). Akivaizdu, kad stresas gali pagreitinti schizofre- 
nijos paūmėjimus žmonėms, kurie serga, ir, nors jis nėra ligos priežastis, 
gali turėti įtakos pirmam schizofrenijos poreiškiui. 

Tyrimai taip pat rodo, kad gyvenimo įvykiai, atsitinkantys prieš 
schizofrenijos epizodus, yra menkesni ir objektyviai ne tokie sukrečiantys 
negu įvykiai, kurie nutinka prieš pasireiškiant kitoms ligoms, pavyzdžiui, 
depresijai (Beck ir Worthen, 1972). Toks jautrumas nežymiam stresui 
galėtų paaiškint, kodel kai kurie tyrimai nerodo didelio skirtumo tarp 
schizofrenija sergančių žmonių reakcijos į stresą: gali būti, jog tyrime 
nustatyta streso viršutinė riba pernelyg aukšta, kad būtų galima matyti 
poveikį. Tyrimų duomenimis, daugelio šios ligos kamuojamų žmonių, 
kurie, kai žinome, itin jautrūs stresui, nuolatinis streso lygis yra gerokai 
didesnis už normalų (Rabkin, 1982), o tai dar labiau didina jų atkryčio 
tikimybę. 

Šias išvadas nesunku suprasti, prisiminus (žr. „Įvadą“), kad sergant 
schizofrenija smegenų veiklos reguliavimas esti nepakankamas, todėl 
smegenys perdėtai reaguoja į aplinkos dirgiklius, silpnindamos asmens 
gebėjimą reguliuoti savo reakcijas į naujus stresus. 

Stresas ir gydymas vaistais 


Stengiantis išvengti ligos atkryčio antipsichoziniai vaistai yra svarbesni 
tiems schizofrenija sergantiems žmonėms, kurie gyvena streso sąlygomis, 
negu tiems, kurių gyvenimo aplinkybės nesukelia didelio streso. Pasak 
britų socialinio psichiatro Johno Wingo, 


„Gydymas vaistais ir socialiniai poveikio būdai nėra alternatyvos ir turi būti 
taikomi vienas kitam papildyti. Kuo geresnės aplinkos sąlygos, tuo mažiau 
reikia gydymo vaistais, o kuo prastesnė socialinė aplinka, tuo vaistų poreikis 
(ar bent vaistų vartojimas) yra didesnis" (Wing, 1978, p. 1335). 


Šį požiūrį patvirtina tyrimai. Keletas tyrimų, kurie išsamiai aptariami G 
skyriuje, parodė, kad dažniau liga pasikartoja tiems schizofrenija sergantiems 
žmonėms, kurie gyvena su kritiškai nusiteikusiais arba pernelyg įkyriais 
giminaičiais, negu tiems, kurių artimieji labiau padeda ir mažiau stengiasi 
slopinti. Pirmaisiais Londone atliktais tyrimais nustatyta, kad ligoniams, 
gyvenantiems namuose, kuriuose yra daugiau stresą keliančių veiksnių, 
liga galėtų rečiau pasikartoti arba apribojus jų kontaktus su artimaisiais, 
arba paskyrus gydymą antipsichoziniais vaistais. Ligoniams, gyvenantiems 
šeimose, kuriose stresas nera didelis, liga atsikartodavo rečiau, nepaisant 
to, ar jie vartojo vaistus, ar nevartojo (Brown er al, 1972; Vaughn ir Left, 
1976). Per tolesnį tyrimą paaiškėjo, kad gydymas antipsichoziniais vaistais 
šiek tiek padėjo ligoniams, gyvenantiems šeimose, kur stresas nedidelis. 
Ligoniams, gyvenantiems šeimose, kur stresas nedidelis, liga atsinaujindavo 
dažniausiai tada, kai jie patirdavo papildomų su šeimos gyvenimu 
nesusijusių stresą sukeliančių įvykių, tokių kaip darbo netekimas, o 
gydymas vaistais pasirodė esąs svarbus, apsaugant ligonius nuo tokių 
stiprių stresų poveikio (Leff ir Vaughn, 1980, 1981). 

Kiti britų tyrimai aiškiai rodo, kad palanki, žmoniška aplinka silpnina 
stresą. Iš širdies ritmo ir odos laidumo testų matyti, kad schizofrenija 
sergančių žmonių sužadinimo lygis yra aukštesnis negu sveikų žmonių, 
nesvarbu, ar jie gyvena namuose, kur stiprus stresas, ar kur silpnas. Šis 
aukštesnis sužadinimo lygis nukrenta iki normalaus, kai schizofrenija 
sergantis žmogus yra streso nekeliančio artimojo draugijoje, bet jeigu jis 
būna su kritiškai nusiteikusiu ar pernelyg, rūpestingu ir įkyriu artimuoju, 
jo sužadinimo lygis išlieka pakilęs. Šios išvados tinka ir tiems, kuriems liga 
paūmėjusi (Sturgeon et 2/, 1981), ir tiems, kurie išgyvena remisiją (Tar- 


rier et al., 1979). 


Socialinis stresas 43 
Sėkmingi ir nevykę poveikio būdai 


Psichiatrinėje ligoninėje gydomų schizofrenija sergančių ligonių 
sužadinimo lygį galima kontroliuoti, sukuriant aplinką, kuri optimaliai 
stimuliuoja ir palaiko. Tokiais atvejais vaistų dozės neturi būti didelės. 
Dirbant pagal tokias pažangias psichosocialinio gydymo programas kaip 
Gordono Paulo programa Ilinojaus valstijos ligoninėje (Paul e: 44, 1972), 
Williamo Carpenterio programa Nacionaliniame psichikos sveikatos in- 
stitute (NPSI, angl. NIMH) (Carpenter er a/., 1977), du Loren Mosher 
Soteria House projektai Kalifornijoje (Mosher, 1995) ir Luco Ciompi 
Soteria Berne Šveicarijoje (Ciompi er a4, 1995), vaistų dozės schizofrenija 
sergantiems žmonėms buvo nuolat mažinamos. Visos šios programos 
parengė individualaus poveikio būdus streso nekeliančioje aplinkoje, kur 
susvetimėjimą skatinančių gydymo įstaigos ypatybių poveikis buvo 
minimalus. 

Kaip pamatysime 6 skyriuje, priemonės, kurių tikslas - iki minimumo 
sumažinti namuose patiriamo streso įtaką sergantiesiems schizofrenija, 
psichologiškai šviečiant šeimą, taip pat pasirodė sėkmingos ir padėjo 
sumažinti ligos atkryčių (Left ir Vaughn, 1985; Falloon er 4/, 1984). 

Kita vertus, pernelyg stimuliuojanti aplinka gali sukelti dar didesnį 
stresą, didinti įtampą, sujaudinimą ir paskatinti atkryčius. Solomonas 
Goldbergas su bendradarbiais iš NPSI atliko tyrimą, kurio metu 
ambulatoriniams ligoniams buvo atsitiktine tvarka paskirta arba nuolatinė 
ambulatorinė priežiūra, arba intensyvesnė „svarbesnio vaidmens terapijos“ 
programa, apimanti socialinę globą ir profesinį konsultavimą. Sunkiau 
sergantys ligoniai atkrisdavo greičiau, jeigu gaudavo intensyvią socialinę 
terapiją. Terapijos esmė buvo raginti ligonį „būti atsakingesnį ir plėsti savo 
akiraųį" (Goldberg er 4/, 1977, p. 171). Autoriai priėjo išvadą, kad terapija 
buvo pernelyg įkyri ir kėlė stresą, todėl jos poveikis buvo nepalankus, 
panašus kaip kritiškų ir pernelyg rūpestingų artimųjų. 

Galima padaryti išvadą, kad tada, kai sergantys schizofrenija žmonės 
būna aplinkoje, kuri yra saugi, bet neskatinanti regreso, stimuliuojant, 
bet nekelianti įtampos, nuoširdi, bet ne įkyri (nesvarbu, ar tai būtų namų, 
jų pačių buto, ar psichiatrijos ligoninės aplinka), daugeliui jų prireikia 
mažiau gydymo antipsichoziniais vaistais. Kita vertus, schizofrenija 
sergantiems žmonėms, kurie yra veikiami stipraus streso (nesvarbu, ar dėl 
įkyrių giminaičių, pernelyg veržlios psichoterapijos, ar dėl benamystės, 
alkio ir skurdo), liga daug dažniau atsikartos ir prireiks didesnių vaistų 
dozių, kad jie vėl galėtų reikiamai funkcionuoti. 

Gyvenimo sąlygos, pajamos, darbas 


Pastaraisiais dešimtmečiais, pradėjus naikinti dideles psichiatrijos ligonines, 
labai mažai žmonių, sergančių schizofrenija, patenka į reikiamą gydomąją 
aplinką. Trečdalis visų schizofrenija sergančių žmonių Jungtinėse Valstijose 
gyvena tokiomis sąlygomis, kurios vargu ar gali būti siejamos su gydymu, — 
kalėjimuose, landynėse, prieglaudose arba pensionuose (Warner, 1994). 

Iš tyrimų matyti, kad turėtume sukurti tokią aplinką, kuri silpnintų, 
o ne didintų nuolatinį stresą. Kartais tai gali reikšu, kad reikia surasti, kur 
schizofrenija sergantys žmonės galėtų gyventi drauge su palyginti tvirtais 
žmonėmis, o ne su tokiais, kurie patys yra pakrikę ir trikdo kitus. Kitais 
atvejais tikrą paramą ir saugumą galima suteikti tik psichiatrijos ligo- 
ninėje, kur išsaugomas bendrumo jausmas, atsirandantis psichikos ligomis 
sergančių žmonių subkultūroje (Mandiberg, 1999). Reikėtų stengtis 
sukurti tokias sąlygas, kurios teiktų saugumą ir būtų visam gyvenimui, 
kad schizofrenija sergantis žmogus nebūtų iškeldinamas, kai tik jo liga 
paūmėja. Pavyzdys būtų globėjų šeimos (žr. 5 skyrių). Turėtume sudaryti 
iIgalaikio įdarbinimo galimybes, apie kurias kalbama 7 ir 8 skyriuje, užuot 
palikę šiuos ligonius be tikslo bastytis gatvėmis. Schizofrenija sergantiems 
žmonėms sektųsi geriau, jeigu jie gautų pajamų, o ne būtų kasdien 
priversti grumtis su skurdo padariniais (žr. 8 skyrių, 10 ir 11 priemonės). 
Mūsų visuomenė nesvyruodama stengiasi, kad fizinės negalės ištikti 
žmonės gyventų socialiniu, darbo ir architektūriniu požiūriu sveikoje 
aplinkoje; turėtume laikyti tokia pat savo pareiga sukurti palankią aplinką 
ir schizofrenija sergantiems žmonėms. 


Trečioji priemonė 


Kognityviosios elgesio terapijos taikymas psichozės 
simptomams silpninti 


Reikėtų padeti schizofrenija sergantiems žmonėms išmokti įvairių būdų 
stresui mažinti ir psichozės simptomams susilpninti, kad būtų galima 
gydant vartoti mažesnes vaistų dozes. 

Nepaisant įsisenėjusios pažiūros, esą beprasmiška vargti atkalbinėjant 
žmones nuo tvirtų apgaulingų įsitikinimų, neseniai atlikti tyrimai atsklei- 
džia, kad, kalbantis su žmonėmis apie jų psichozės simptomus ir jų 
reikšmę individui, pasiekiama simptomų sušvelnėjimo. Pasirodo, gali būti 
naudinga švelniai paprieštarauti psichikos sutrikimų turinčių žmonių 

kliedesius neva patvirtinantiems įrodymams, — pavyzdžiui, išdėstyti 
alternatyvius požiūrius, supažindinti su tikroviškumo patikrinimo būdais 
ir pamokyti susitvarkyti. 

Britų tyrime, kurį atliko Nicholas Tarrier su bendradarbiais (Tarrier 
et al., 1993), ligonių, kuriems, nors ir buvo taikomas optimalus gydymas 
vaistais, pozityvieji schizofrenijos simptomai neišnykdavo, sveikatos būklė 
imdavo gerėti, taikant kognityviąją elgesio terapiją, vadinamą elgesio 
strategijos gerinimu. Taikant šį poveikio būdą, ligoniams padedama 
suprasti, koks elgesys jiems galėtų padėti susilpninti ir simptomus, ir 
reagavimą į simptomus, tokius kaip haliucinacijos ir kliedesiai. Pavyzdžiui, 
haliucinacijos gali sustiprėti, kai ligonis būna vienas arba nuobodžiauja; 
tokį ligonį galima pamokyti būdų, kaip sumažinti izoliaciją ir nuobodulį. 
Kiti gali išmokti susilpninti klausos haliucinacijas niūniuodami ar 
kalbėdamiesi su kitais žmonėmis ar netgi liepdami „balsams“ pasitraukti 
ir grįžu vėliau. Taip pat galima pamokyti patikrinti iliuzinių įsitikinimų 
tikroviškumą, lyginant su gydytojo pateikta įvykių interpretacija, ir, 
pavyzdžiui, grįžti į bažnyčios socialinę grupę, kėlusią asmeniui paranojinę 
baimę. Po šešių mėnesių tokio gydymo ligonių kliedesių lygis ir nerimas 
sumažėja, palyginti su tais ligoniais, kuriems taikoma ne tokia specifinė 
kognityviosios terapijos forma, vadinama mokymu spręsti problemas. 

Vis dėlto ligonių, kuriems būdavo taikoma problemų sprendimo 
terapija, būklė taip pat šiek tiek pagerėdavo, tad vėlesniame tyrime, 
siekiant maksimalios naudos, abu šie kognityvieji būdai buvo sujungti su 
trečiuoju, vadinamąja atkryčio prevencija. Praėjus metams po gydymo, 
ligoniai, kuriems buvo teikiama ši kognityvioji elgesio terapija, jautė 
silpnesnius pozityviuosius simptomus negu kontrolinės grupės, įprastai 
gydomi ligoniai (Tarrier er al, 1999). 

Kitas tyrimas, atliktas trijuose Rytų Anglijos centruose ir Londone, 
parodė, kad nuolat jaučiantiems schizofrenijos simptomus ligoniams, 
kuriems buvo taikyta kognityvioji elgesio terapija, 25 procentais sumažėjo 
visa psichopatologija, pirmiausia kliedesiai ir haliucinacijos (Kuipers er 
al., 1997). Nustatyta, kad beveik pusei tų ligonių, kurie nuolatos jautė 
simptomus, kognityvioji terapija buvo naudinga, ypač tiems nuolat 
kliedesių kamuojamiems ligoniams, kurie iš pradžių bent jau iš dalies 
sutiko, kad į jų įsitikinimai gali būti klaidingi (Garety er al., 1998). Šie 
ligoniai teigiamą terapijos poveikį j jautė ilgai, ir gydymas galiausiai leido 
sutaupyti lėšų, nes ne vieną tolesnį menesį ligoniams reikėdavo mažiau 


pagalbos (Kuipers e: a/., 1998). 

Londone atliktas tyrimas parodė, kad kognityvioji elgesio terapija, kuri 
nuolatos jaučiantiems psichozės simptomų žmonėms buvo teikiama kaip 
grupinė terapija, mokant elgesio strategijų ir išmokant žmones kontroliuoti 
savo haliucinacijas, yra tokia pat veiksminga kaip ir individuali kognityvioji 
terapija, o kartu gerokai pigesnė. Terapinės grupės dalyviai pastebėjo, kad 
jiems padėjo pokalbiai su kitais apie savo „balsus“; daugelis nusiramino, 
pasidaliję savo patirtimi, ir suprato naujų elgesio strategijų mokymosi 
naudą (Wykes er a/., 1999). 

Kognityvioji terapija taip pat veiksmingai padeda ir paūmėjus psichozei, 
nes padeda greičiau atsikratyti pozityviųjų simptomų. Birmingame 
stacionare nuo ūmios psichozės (išskyrus bipolinį sutrikimą) simptomų 
gydomiems ligoniams buvo skirta individuali ir grupinė kognityvioji 
terapija, taikant keturių pakopų procedūrą per visą jų buvimą ligoninėje. 
Individualios terapijos metu buvo švelniai prieštaraujama iliuziniams jų 
įsitikinimams, bandoma juos analizuoti. Grupinę terapiją sudarė grupės 
iki š šešių ligonių susitikimai, per kuriuos grupės nariai pateikdavo alterna- 
tyvius kitų narių iracionalių įsitikinimų aiškinimus, prieštaraudavo 
neigiamoms nuomonėms apie psichikos ligą ir paremdavo vieni kitų 
pastangas integruoti ligos sampratą į savo gyvenimą bei kurti naujas 
elgesio strategijas. Iš kitų kognityviųjų metodų paminėtina šeimos 
mokymas, siekiant užtikrinti šeimos paramą ligonio pastangoms valdyti 
savo simptomus, ir veiksmų programa, kurios tikslas buvo pagerinti 
bendravimo ir savitvarkos įgūdžius. Ligoniams, kuriems taikyta kognityvioji 
terapija, pozityviųjų simptomų sumažėjo greičiau, jie pasidarė silpnesni 
negu kontrolinės grupės ligonių, kuriems buvo teikiama tokios pat 
apimties nespecifinė terapinė pagalba ir veiksmų programa. Po kognity- 
viosios terapijos ligoniai pasidarė supratingesni bei ne tokie nelaimingi. 
Tyrimo autoriai daro išvadą, kad ūmių psichozių gydymas turėtų apimti 
ne tik gydymą vaistais, bet ir kognityviąją terapiją bei pastangas stiprinti 
sunkiai sergančio Žmogaus savęs vertinimą (Drury et a/., 1996a, 1996b). 

Taikant panašias kaip čia aprašytos kognityviąsias strategijas, pade- 
dančias sergantiems schizofrenija žmonėms lengviau ištverti stresą, kurį 
sukelia išorinė aplinka, bei tvarkytis su erzinančiomis haliucinacijomis ir 
kliedesiais, gali sumažėti šių ligonių streso lygis. Pagrindinės išlaidos, 
teikiant tokį gydymą, turi būti skiriamos išmokyti personalą reikiamų 
metodų, o papildomos išlaidos nebus didelės, nes personalas diegs šiuos 
metodus savo darbo metu. JAV, kur kognityvioji terapija yra ne per daug 
paplitusi ir pripažįstama kaip ne psichikos ligų gydymo būdas, ji retai 
taikoma psichozėms gydyti. Tačiau lavinant sunkiomis psichikos ligomis 

sergančių žmonių gebėjimą tvarkytis su savo liga, galima daug ką pakeisti 
ir duoti naudos. 


Ketvirtoji priemonė 


Benzodiazepinų taikymas streso sukeltiems psichozės simptomams 
silpninti 


Kartojantis pozityviesiems simptomams, užuot didinus antpsichozinių 
vaistų dozes, reikėtų naudoti benzodiazepinus, kurie silpnina streso 
poveikį (Warner, 1994). Psichiatrijoje paplitusi (šiuo metu kiek mažiau 
negu prieš dešimtmetį) nuomonė, kad silpnesni raminamieji vaistai, tarp 
kurių yra ir benzodiazepinai, diazepamas (valiumas) ir lorazepamas 
(ativanas), psichozės atveju esti žalingi ar bent jau netinka, tačiau taip 
nėra. Žmogus, kuriam sustiprėja klausos haliucinacijos atėjus į naują 
darbą, arba tas, kurį apima jaudulys ir nerimas, pagalvojus apie grįžimą 
į namus per atostogas, kelias dienas arba savaites pavartojęs benzo- 
diazepinų, greitai gali simptomų nebejausti. 

Stacionare nuo ligos paūmėjimo gydomiems žmonėms, kurie gali būti 
perdetai aktyvūs ir susijaudinę arba linkę žaloti kitus, mėginti žudytis ar 
bėgti iš ligoninės, dažnai galima padėti per trumpą laiką, greta gydymo 
antipsichoziniais vaistais skiriant vidutines dozes silpnų raminamųjų. Šie 
vaistai dažnai veiksmingai apramina ligonius, kurie yra smarkiai susijaudinę 
ir jaučia didelį nerimą — faktiškai daug greičiau negu antipsichoziniai 
vaistai. Todel psichiatras gali skirti mažesnes pastarųjų dozes — ne daugiau 
už tą kiekį, kurio paprastai reikia ambulatoriškai gydomam žmogui, — 
tada šalutinis poveikis būna mažesnis. 

Kartais, ypač sergant katatonine schizofrenija, benzodiazepinai gali 
veikti net antipsichoziškai. Benzodiazepinų veiksmingumą tokiais atvejais, 
ko gero, lemia tai, kad jie sumažina paciento sujaudinimo lygį. Taip pat 
gali būti, kad benzodiazepinai veikia antipsichoziškai, blokuodami dopa- 
mino išsiskyrimą. Tokį poveikį jie sukelia sužadindami tarpinį neuroną, 
kurio mediatorius yra gama aminosviesto rūgštis, slopinanti dopamino 
išsiskyrimą (Nestoros, 1980; Warner, 1994) (žr. „Įvade“ skyrelį apie 
smegenų veiklą). Kai kurie moksliniai darbai parodė, kad vidutinėmis 
arba didelėmis dozėmis benzodiazepinai, vieni arba derinami su antipsi- 
choziniais vaistais, yra veiksmingi kontroliuojant psichozės simptomus; 
mažiau yra tyrimų, kuriais nustatyta, kad jie nėra veiksmingi arba kad jų 
vartojimo rezultatai neaiškūs (Warner, 1994). Apibendrindami galime 

sakyti, kad benzodiazepinai kartais per ilgesnį laiką padeda schizofrenija 
sergantiems žmonėms, bet, be abejo, tinkamiausi ūmaus priepuolio 
ištiktam ligoniui nuraminti. 

Benzodiazepinų pranašumas yra tas, kad juos maloniau vartoti negu 
tipinius antipsichozinius, ypač senesnės kartos, vaistus, nes jie paprastai 
nesukelia stipraus šalutinio poveikio. Jų trūkumas yra tas, kad išsivysto 
tolerancija antipsichoziniam vaistų poveikiui, todėl jie tinka vartoti tik 


trumpą laiką. 


4 skyrius 


Galimybės įgyti galių 


Kas paprastai mums teikia galią ir įtaką gyvenime? Kaip vartotojams, 
pinigai; kaip dirbantiesiems, išmanymas arba įtakingos pareigos; kaip 
socialinėms būtybėms, mūsų vaidmenys - tėvų, futbolo trenerių, mokyklos 
tarybos narių ir t. t. - arba mūsų ryšiai su kitais įrakingais žmonėmis; kaip 
piliečiams, mūsų teisės laisvoje visuomenėje. Psichikos ligoniai, susidu- 
riantys su suvaržymais dėl skurdo, nedarbo, stigmos, diskriminacijos, 
socialinės atskirties, įkalinimo, buvimo ligoninėje (žr. 7 skyrių) ir netgi 
ambulatorinio gydymo, yra iš tų žmonių, kurie visuomenėje gali mažiausiai. 

JAV iš sunkiomis psichikos ligomis sergančių žmonių dirbančių skai- 
čius sudaro apie 15 procentų (Anthony er 4/, 1988; Consumer Health 
Sciences, 1997; Office of National Statistics, 1995), ir daugumos jų 
darbai yra pradedančiųjų lygio, beveik ar visai nereikšmingi. Didžioji 
dauguma schizofrenija sergančių žmonių JAV gyvena iš invalidumo 
pensijos, kuri yra gerokai mažesnė už oficialų skurdo lygį (Polak ir 
Warner, 1996), ir turi pragyventi iš lėšų, kurios yra tokios, kaip dviejų 
amerikiečių paauglių vidutiniškai smulkioms išlaidoms gaunami pinigai. 
Didžiojoje Britanijoje sergantieji schizofrenija pažymi, kad skurdas gali 
kliudyti jų pažangai: 


„Kai gyvenau reabilitacijos įstaigoje, gaudavome du arba tris svarus per 
savaitę kišenpinigių, nes maitinimu buvome aprūpinami. Būdavo 
dienų, kai aš tiesiog tikrąja žodžio prasme vargiai sukrapštydavau kelis 
pensus laikraščiams su skelbimais apie darbą, kurio ieškojausi" (Chad- 


wick, 1997, p. 55). 


Schizofrenija sergantys žmonės retai gali pajausti tą reikšmę ir įtaką, kurią 
teikia tėvystė arba motinystė. Schizofrenija sergančių vyrų tikimybė vesti 
sudaro vieną trečiąją palyginti su normalių vyrų, o iš schizofrenija sergančių 

moterų ištekėti tikimybę turi pusė (Gottesman, 1991). Dėl to tikimybė 
jiems tapti tėvais yra gerokai mažesnė (Gottesman, 1991). Susilaukusiems 
vaikų dėl ligos kartojimosi didėja rizika, kad jų gebėjimas atlikti tėvų 
funkcijas nukentės ir jie neteks teisės globoti savo vaikus. 

Schizofrenija sergantiems žmonėms yra daugiau kaip du kartus didesnė 
tikimybė negu kitiems gyventojams patekti tarp 20 milijonų kasmet JAV 
uždaromų į kalėjimus, taigi šimtai tūkstančių sergančiųjų schizofrenija 
kasmet atsiduria teisiamųjų suole ir yra sulaikomi ilgesniam laikui negu 
kiti (Warner, 1994). 

Patekę į totalines institucijas, tokias kaip kalėjimai ir ligoninės, žmonės 
faktiškai netenka savo galių ir įtakos. Vienas į ligoninę paguldytas gydyti 


schizofrenijos žmogus taip skundėsi savo broliui: 


„Mane erzina, kad su manimi elgiamasi tarsi su antrarūšiu piliečiu — 
lyg su menkesniu ligoniu — ir visuomet liepia laukti. Su manimi elgiasi 
kaip su silpnapročiu. Tarsi pasaulyje nėra nieko svarbiau už tą jų kavos 
gėrimą!" (Neugeboren, 1997, p. 22). 


Apie trečdalis schizofrenija sergančių žmonių, netgi ir tie, kurie dalyvauja 
intensyviose bendruomenės paramos programose (Warner ir Huxley, 
1998), gali patekti į ligoninę. 

Vienas iš šiuolaikinio psichikos ligomis sergančių žmonių integravimo 
į bendruomenę laimėjimų yra tas, kad buvo aiškiai parodyta, jog intensyvios 
ambulatorinės priežiūros programos labai sumažina hospitalizacijų skaičių 
(Stein ir Test, 1980; Mueser er a/., 1998; Latimer, 1999) — gera žinia 
žmonėms, kurie serga schizofrenija ir bipoliniu sutrikimu, nes faktiškai 
visi jie sako, kad būti ne ligoninėje jiems daug geriau negu ligoninėje 
(Warner ir Huxley, 1993). Tačiau ir veiksmingose atkryčio prevencijos 
programose paprastai yra gana stiprus kontrolės aspektas. Faktiškai tose 
JAV valstijose, kuriose psichikos ligų gydymo nuostatai leidžia, šios 
programos gali būti naudojamos priverstiniam ambulatorinio ligonio 
gydymui (Swartz et a/., 1999). Daugelis psichikos ligomis sergančių 
žmonių priverstinį gydymą laiko jų žmogaus teisių pažeidimu (žr. JAV 
psichikos sveikatos paslaugų vartotojų organizacijos Mad Nation interneto 
svetainę adresu www.madnation.org). Netgi ir su tais, kurie gydosi savo 
noru, del jų funkcinio nepajėgumo gydytojai ir psichikos sveikatos 
priežiūros organizatoriai kartais elgiasi kaip su ne visai suaugusiais žmo- 
nėmis, globėjiškai, o tai kenkia jų savarankiškumui ir gebėjimui patiems 
apsispręsti. 

Taigi matome, kad sergantieji schizofrenija labai dažnai negali įprastais 
būdais pasiekti socialinės įtakos, kurią turi kiti žmonės, ir patys kontro- 
liuoti savo likimą. Vien jautimas, kad tavo subjektyvi patirtis yra objekty- 
vuojama ir suvokiama kaip liga, gali menkinti žmogaus orumą ir daryti 
Jį ne tokį pajėgų. Kaip rašo vienas schizofrenija sergantis žmogus, „savo 
gyvenimo metus pragyvenau nereikšmingai, kaip ligos pavadinimas, įrašas 
ligos istorijoje, neatsikratydamas minties, jog esu netikęs biologinis vienetas“ 
(Granger, 1994). Suvokimas, kad tie, kurie gydo, arba kiti, su kuriais 
tenka susidurti gyvenime, nesupranta tavęs, ir savo ligos prigimties bei 
jos gydymo neišmanymas dar labiau stiprina šį galios neturėjimo jausmą. 
Ne veltui Kolorado valstijoje atlikto tyrimo metu schizofrenija sergantys 
žmonės žinias apie savo ligą įvertino kaip vieną iš jiems aktualiausių 
nepatenkintų poreikių (Warner ir Huxley, 1998). 

Kokios įtakos galių neturėjimas turi schizofrenijos baigčiai? Daugumos 
specialistų tvirtinimu, norint, kad gydymas padėtų, žmogus turi suprasti, 
jog jis yra psichikos ligonis. Tačiau autoriaus ir jo kolegų atliktas sunkiai 
psichiškai sergančių žmonių, gyvenančių bendruomenėje, tyrimas (1989) 
parodė, kad susitaikymas su psichikos ligonio etikete savaime nėra susijęs 
su pagerėjusiu funkcionavimu, reikia dar vieno dalyko — jaustis savo 
gyvenimo šeimininku. Bet būtent šį savarankiškumo jausmą ir griauna 
suvokimas, kad esi psichikos ligonis, ir nuo „schizofrenijos“ etiketės 
neatsiejamas neįgalumo stereotipas. Įprastinės gydymo programos, pernelyg 
kontroliuojančios ligonį, mažai tepadeda puoselėti savarankiškumą. 
Kogniryvieji gydymo būdai, kurie ugdo reikiamą elgesį, kaip nurodyta 3 
skyriuje, šiuo atžvilgiu yra geresni už daugelį kitų, bet reikia ir kitaip 
stengtis ugdyti schizofrenija sergančių žmonių gebėjimą tvarkyti savo 
gyvenimą.. 

„Suteikti galių" yra populiarus posakis, kurį vartoja ir kuriuo piktnau- 
džiauja abiejuose politinio spektro kraštuose esančios jėgos, kalbėdamos 
apie tokias skirtingas sritis kaip socialinė rūpyba, aprūpinimas būstu, 
sveikatos apsauga, švietimas, feministinis judėjimas, politiniai veiksmai 
ir bendruomenės psichologija. Nereikia nė sakyti, kad šiai sąvokai stinga 
aiškumo, bet iš esmės ji reiškia asmeninio ir politinio lygmens siekimą 
sudaryti sąlygas engiamiems ir visuomenės pakraštyje atsidūrusiems 
žmonėms labiau patiems kontroliuoti savo likimą. Cheryl Merzel, anali- 
zuojanti sveikatos apsaugą, šį procesą apibūdina taip: 

„Pirmiausia reikia suprasti, jog kiekvienas yra vertas, kad jo poreikiai 
būtų patenkinti, ir jog kiekvienas gali daryti sprendimus, kad savo 
poreikius patenkintų. Antra, reikia žinoti, kada ir kaip pasinaudoti šiuo 
savo balsu, o trečias lygis yra naudojimasis savo balsu ir savo galia“ 


(Merzel, 1991, p.5). 


Psichikos sveikatos paslaugų vartotojų sąjūdis, turintis tikslą suteikti 
psichikos ligomis sergantiems žmonėms galių visais šiais lygiais, darosi 
reikšmingas daugelyje pasaulio šalių. Vis dėlto daugelyje šalių šis sąjūdis 
labai susiskaidęs. Paprašykite skirtingų žmonių išvardyti svarbias šių 
vartotojų organizacijas, pavyzdžiui, Didžiojoje Britani-joje, ir įsitikinsite, 
kad sutapimų vargu ar bus. Rūpybos darbuotojas tikriausiai paminės 
MIND, SANE, Survivors Speak Out, Making Space, Turning Point Zito 
Trust. Kraštutinis aktyvistas gal nurodytų Survivors Speak Out, bet taip 
pat išvardytų Se/f Harm Network, All Wales User Network, Scotish User 
Network ir All Ireland User Network. Kitas galėtų paminėti Campaign 
Against Psychbiatric Oppression, Voices, British Network for Alternatives to 
Psychiatry, Good Practices in Mental Health, Afro-Caribbean Mental Health 
Association Ar t. t. 

Dvi žymiausios JAV organizacijos, Nacionaline psichikos sveikatos 
paslaugų vartotojų sąjunga ir Nacionalinė psichikos ligonių sąjunga, 
varžosi dėl narių, remia nacionalines konferencijas, siunčia lektorius į 
specialistų konferencijas, pasitelkdamos žiniasklaidą, kovoja prieš stigmą 
ir stengiasi paveikti sveikatos politikos tikslus. Kita nacionalinė grupė yra 
Paramos koalicija (www.mindtreedom.org), kurios nariai naudojasi 
elektroninio pašto adresų sąrašu, vadinamuoju Dendronu. Nacionalinė 
teisių apsaugos Ir gynimo asociacija (angl. NARPA) yra kita bendravimui 
interneto galimybes naudojanti organizacija (www.connix.com/-narpa). 
Recovery, Inc., yra tvirta organizacija, visoje šalyje turinti savo vietos 
skyrius, dar viena žymi organizacija yra National Empowerment Center 
(www.power2u.org), kuriame dirba tokios gerai žinomos asmenybės kaip 
Danas Fisheris, psichiatras ir psichikos sveikatos paslaugų vartotojas, bei 
Judi Chamberlin, knygos Ox7 Our Own (Mes patys) autorė. Tarp kitų 
vartotojų organizacijų internetinių svetainių yra Nacionalinis psichikos 
sveikatos paslaugų vartotojų pagalbos sau patiems informacijos centras 
www.mhselfhelp.org ir „Tinklo žmonės“ (People Who Ner) 
www.peoplewho.net. 

Kadangi bendro nacionalinio vadovavimo nėra, vartotojų grupių veikla 
labiausiai reiškiasi vietose. Ypač aktyvios grupės Kalifornijoje, Ohajo ir 

Niujorko valstijose. Jų nariai skiriami į tarybas, vadovaujančias daugeliui 
psichikos sveikatos centrų, be to, Kalifornijos valstijos nuostatai reikalauja, 
kad tarp psichiatrijos ligoninių valdybų narių būtų ir pacientų. Pusėje JAV 
valstijų psichikos sveikatos paslaugų vartotojai skiriami į mokamas vietas 
valstijos psichikos sveikatos Aims Eos struktūrose (Geller er al, 
1998). 

Esminiai pažiūrų į tokius Lys kaip priverstinis gydymas i ir psichikos 
ligos realumas skirtumai dar labiau skaldo vartotojų grupes. Be to, 
schizofrenija sergantys žmonės grupėms paprastai nevadovauja, nes 
dauguma jų šia liga suserga tokio amžiaus, kai dar neturi pakankamo 
organizacijų veikimo išmanymo. Psichikos sveikatos tarnyboms, norinčioms 
bendradarbiauti su savo klientais ir padėti suteikti jiems galių, jų sąjūdžio 
susiskaldymas yra problema. Netiesioginių vartotojų, psichikos liga 
sergančių žmonių artimųjų, organizacijos (JAV — Nacionalinė psichikos 
ligonių globos sąjunga, Didžiojoje Britanijoje — Schizofrenijos draugija) 
yra labiau sutelktos ir turi vietinius skyrius, tad palaikyti ryšius tokioms 
grupėms gana paprasta. Psichikos sveikatos tarnyboms reikia strategijos, 
kuri leistų veikti vietoje, kai nėra stiprios pirminės jų paslaugų vartotojų 
organizacijos. 


Penktoji priemonė 


Paslaugų vartotojų dalyvavimas teikiant paslaugas visais 
lygmenimis 


Norint apeiti kliūtis, neleidžiančias suteikti galių sunkiomis psichikos 
ligomis sergantiems žmonėms, reikėtų juos įtraukti ir įdarbinti visais 
psichikos sveikatos paslaugų teikimo lygiais. JAV ir kitose šalyse psichikos 
sveikatos paslaugų vartotojai vis labiau įtraukiami į jiems skirtų programų 
vykdymą. Vartotojų organizacijos rengia bendrus aprūpinimo būstu 
projektus, steigia nakvynės namus, paramos grupes, lektorių biurus, 
telefono „pasitikėjimo linijas" ir įvairias kitas paslaugas. 

Ryškus vartotojų dalyvavimo pavyzdys yra Kolorado valstijoje 
Denverio regioniniame atestacijos ir mokymo centre (angl. RATC) 
Davido Shermano ir Russo Porterio (1991) parengta programa. Vartotojų 
mokymo (Consumer Case Management Aide Training programoje sunkio- 
mis psichikos ligomis sergantys žmonės šešias savaites klasėje ir kelis 
mėnesius darbo vietoje mokomi dirbti su kitais psichikos ligomis 
sergančiais žmonėmis. Baigusiems įskaitomas dvidešimt vienos koledžo 

valandos kursas, ir jie priimami dirbti padėjėjais bendruomenės psichikos 
sveikatos centruose už vidutinį darbo užmokestį. Jie teikia įvairias 
paslaugas klientams: padeda parašyti prašymus suteikti pašalpas, susirasti 
gyvenamąją vietą, moko gyvenime būtinų įgūdžių. Per kiek daugiau negu 
dešimt programos veikimo metų paslaugų sistemoje psichikos sveikatos 
darbuotojais buvo įdarbinta gerokai per šimtą sistemos paslaugų vartotojų, 
kurie yra gyvas pavyzdys ir ligoniams, ir personalui, rodantis, kad nuo 
psichikos ligos galima sėkmingai pagyti. Praėjus dvejiems metams, du 
trečdaliai baigusiųjų mokymo programą toliau sėkmingai darbuojasi 
psichikos sveikatos sistemoje. Remiantis sekme Regioniniame atestacijos 
ir mokymo centre vartotojai dabar mokomi kitų psichikos sveikatos 
darbuotojų funkcijų, tokių kaip psichiatrijos ligoninės slaugytojų ir darbo 
instruktorių, mokančių savo klientus dirbti palaikomojo darbo sąlygomis. 
Psichikos sveikatos paslaugų vartotojus galima įtraukti į gyvenamosios 
vietos programų vykdymą. Niujorke šiaurės Manhatane bendra aprūpinimo 
būstu programa „Aukštumos“ („The Heights“) jungia psichikos ligomis 
sergančius ir sveikus gyventojus ir priima juos dirbti daugiabučio namo 
eksploatavimo kooperatyve. Sio kooperatyvo, kurį įsteigė regiono 
psichikos sveikatos įstaiga — Kolumbijos universiteto Bendruomenės 
paslaugų skyrius, reikalų tvarkymo atsakomybe dalijasi savarankiška pelno 
nesiekianti gyvenamųjų namų korporacija, kuri veikia kaip savininkas, 
gyventojai ir psichikos sveikatos komanda. Kiekvienos iš šių trijų institucijų 
atstovai sudaro tarybą, kuri kontroliuoja, kad trečdalis kambarių atitektų 
sunkiomis psichikos ligomis sergantiems žmonėms. Komitetas taip pat 
skiria gyventojus į mokamas vietas kooperatyve, pavyzdžiui, durininko. 
Viena vartotojų darbo grupė atidarė savo psichiatrijos kliniką. Den- 
verio Capitol Hill darbo ir poilsio grupė yra pacientų ir specialistų 
koalicija, įsteigusi nakvynės namus ir psichiatrijos kliniką sunkiomis 
psichikos ligomis sergantiems žmonėms. Klinika tiesiogiai atskaitinga 
išrinktai pacientų tarybai ir antrajai tarybai, kurią sudaro specialistai ir kiti 
suinteresuoti asmenys. Visiems klinikos vykdomos veiklos programos 
klausimams turi pritarti pacientų taryba. Darbo grupė taip pat parūpina 
advokatus ligoniams, kurie gydosi valstybinėje vietos ligoninėje, yra 
prieglaudose arba kitur. Advokatai lankosi ligoninių palatose, dalyvauja 
gydymo planavimo susirinkimuose ir lydi pacientus į teismo posėdžius; 
greta kitų paslaugų jie padeda pacientams susirasti gyvenamąją vietą, 
kreipiasi su prašymu dėl valstybinės paramos, paduoda apeliacinį skundą 
dėl nepalankių socialinės paramos nutarčių ir užginčija priverstinio 
gydymo pažymėjimus. 

Psichikos sveikatos įstaigai nebūtina turėti specialią programą, įtrau- 
kiančią savo pacientus į gydymo paslaugų teikimą. Kolorado valstijoje 
Boulderio apygardos psichikos sveikatos centre sunkiomis psichikos 
ligomis sergantys žmonės yra valdybos, kelių patariamųjų tarnybų ir 
įstaigos lėšų rinkimo fondo tarybos nariai. Centro dirbtuvė paversta verslo 
įmone, kurioje dirbantys pacientai turi įtakos sprendžiant tokius klau- 
simus kaip darbo sąlygos, profesinė karjera, papildomos lengvatos ir 
galimo pelno dalijimas. Pačioje gydymo įstaigoje pacientai dirba vadybi- 
ninkais, konsultantais, reabilitacijos darbuotojais, registratoriais ir raštinės 
darbuotojais, apklausų vykdytojais; jie dirba ir daugelį kitų darbų įstaigos 
įsteigtose pacientus įdarbinančiose įmonėse: aptarnauja kavos aparatus, 
taiso buitinius prietaisus (žr. 8 skyrių). Kitose psichikos sveikatos įstaigose 
taip pat manoma, kad pacientai, netgi tais atvejais, kai psichozės 
simptomai yra nuolatiniai, puikiausiai gali tyrimuose apklausti tokius pat 
kaip jie (Lecomte er a/., 1999). Vis dažniau, priimant dirbti, ligonio 
gebėjimas susitvarkyti su sunkia psichikos liga laikomas pranašumu, 
panašiai kaip dvikalbystė. Boulderio apygardos psichikos sveikatos centro 
laukiamuosiuose yra daugybė darbo vietų pradedantiesiems skelbimų, 
raginančių pacientus kreiptis. Psichikos sveikatos centro pacientai dirba 
ir savanoriais — pavyzdžiui, aiškina apie psichikos ligas mokyklose ir 
bendruomenės grupėse, susisiekia su izoliuotais pacientais, atlieka kitas 
funkcijas. 

Baiminimąsi dėl įstaigos pacientų priėmimo į darbą nera lengva nugalėti. 
Dėl konfidencialumo nekyla nesusipratimų, jeigu šiems darbuotojams 
galioja tokie pat profesiniai reikalavimai kaip ir kitiems. Darbo atlikimą 
reikia visiškai atskirti nuo gydymo. Būtų idealu, jei įdarbintas pacientas 
būtų gydomas kitoje vietoje negu kad dirba; tai ne visada įmanoma 
nedidelėse įstaigose arba kaimo vietovėse, bet bent jau darbo vadovas 
turėtų būti ne tas pats asmuo, kuris teikia gydymo paslaugas. Įrašai apie 
gydymą turėtų būti laikomi atskirame rakinamame kabinete, ir darbo 
vadovas neturėtų naudotis duomenimis apie gydymą. Dirbantiems 
įstaigos pacientams vadovas turėtų kelti tokius pat darbo reikalavimus 
kaip ir kitiems darbuotojams, o dirbantis pacientas neturėtų naudotis 
vadovu ir kitais bendradarbiais savo gydymui arba tikėtis darbe didesnės 
paramos ar patarimų negu kiti darbuotojai. 

Esama ir didesnių keblumų. Pavyzdžiui, ne visuomet aišku, kiek reikia 
atsižvelgti į profesinę ribą tarp dirbančių pacientų ir kito personalo. 
Paprastai darbo vadovai turėtų reikalauti, kad darbuotojai neužmegztų 
seksualinių, verslo arba kitokių tarpusavio santykių su pacientais, nes 

darbuotojo padėtis ir įtaka gali sudaryti išnaudojimo galimybę. Vis delto 
kai tokią socialinę grupę iš esmės sudaro įstaigos pacientai, tokios griežtos 
taisyklės neįmanoma taikyti. Daugelį šių kontrolės klausimų reikia aptarti 
ir spręsti individualiai, laikantis nuostatos, kad būtina išvengti bet kokios 
paciento išnaudojimo galimybės ir kad dirbantis pacientas neturėtų 
netekti savo socialinės paramos. Vienas iš sunkumų, su kuriais susiduria 
dirbantis pacientas, yra atskirumo jausmas ir suvokimas, kad esi kitoks 
nei bendradarbiai; todėl nereikėtų sumenkinti grupės palaikymo. 

Verta pasvarstyti, ar suteikiant žmonėms galimybę dirbti psichikos 
sveikatos paslaugų sistemoje pasisakoma ir už radikalias sistemos permai- 
nas, ar reikėtų vietoje to samdyti pacientus organizatorius, kurie dirbtų 
toliau nuo sveikatos paslaugų teikėjų — taip atsirastų pacientų vadovų šalia 
sveikatos paslaugų sektoriaus. Laimei, šios dvi galimybės viena kitos 
nepašalina: tuo pat metu gali būti ir vienaip, ir kitaip, jeigu į tai inves- 
tuojama. 

Įtraukiant ir įdarbinant pacientus visuose psichikos sveikatos paslaugų 
sistemos lygiuose sumažėja praraja tarp „mūsų“ ir „jų“, atsiranda daugiau 
atidumo ir pagarbos tiems, kurie serga, aiškiai parodoma ir pacientams, ir 
personalui, kad gydymo tikslas yra išgijimas ir visavertis dalyvavimas 
visuomenės gyvenime ir kad gydy-mas nėra vienpusis paslaugos teikimo 
santykis, kuriame slypi nevienoda galia. Idealiu atveju, o idealas gali būti 
išeitis ir pacientams, ir personalui, pradės aiškėti, kad pacientai nusipelno 
to, jog jų poreikiai būtų patenkinti, kad jie pajėgia nuspręsti, kaip juos 
patenkinti, ir žino, kada ir kaip pasinaudoti savo balsu ir kaip turėti galios. 


II dalis 


Šeima 


5 skyrius 


Gyvenimas su šeima 


Vienose kultūrose schizofrenija sergantys žmonės gyvena su savo šeima 
daug dažniau negu kitose. Antai autoriaus ir jo bendradarbiai (Warner 
et al., 1998) nustatė, kad Bolonijoje (Italija) iš tyrimui atrinktų valsty- 
binėje psichikos sveikatos sistemoje gydomų schizofrenija sergančių 
žmonių per 70 procentų gyveno kartu su šeima, o Boulderyje, Kolorado 
valstijoje, iš tokios pat tyrimui atrinktos grupės (kurioje daugiausia buvo 
anglų ir amerikiečių kilmės žmonių) — tik 17 procentų. Ir kitose Italijos 
vietose didžioji dalis schizofrenija sergančių žmonių paprastai gyvena su 
šeima: pavyzdžiui, Veronoje - 64 procentai tiriamųjų (Faccincani et al, 
1990), Genujoje - 84 procentai (Marinoni er a/., 1996). Jungtinėse 
Valstijose įvairių kultūrų grupėse tas skaičius yra skirtingas: Ohajo 
valstijoje schizofrenija sergančių euroamerikietiškos kilmės tiriamųjų 
grupėje su artimiausiais giminaičiais gyveno 40 procentų, palyginti su 85 
procentais ligonių, kilusių iš Centrinės ir Pietų Amerikos (Jenkins ir 
Schumacher, 1999). 

Iš autoriaus atlikto italų ir amerikiečių tyrimo matyti, kad Bolonijoje 
schizofrenija sergančių žmonių gyvenimo kokybė objektyviai daugeliu 
atžvilgių yra geresnė, palyginti su Boulderyje gyvenančių ligonių, ir kad 
tie pranašumai dažnai sietini su gyvenimu savo šeimoje (žr. 5.1 lentelę). 
Pavyzdžiui, vidutinė laiko, kurį ligonis išgyveno dabartiniame savo būste, 
trukmė Bolonijoje buvo dvidešimt metų, o Boulderyje tik treji. 3 skyriuje 
kalbėjome, kad schizofrenija sergantys žmonės yra nepaprastai jautrūs 
stresui. Taigi dažni gyvenamosios vietos kaitaliojimai (paprastai susiję su 
tuo, kad, ligai atsinaujinus, jie iškeldinami) gali labai nepalankiai veikti 
Amerikoje gyvenančių ligonių ligos eigą. Be to, Bolonijoje schizofrenija 
sergantys žmonės daug dažniau gyvena namuose, kurie yra šeimos nuosa- 
vybė (61 procentas, palyginti su 8 procentais Boulderyje), o Boulderio 
ligoniai privalo didelę dalį savo pajamų mokėti už nuomą. Menkas pa- 

jamas gaunantys ir didelius mokesčius mokantys Boulderyje gyvenantys 
schizofrenija sergantys žmonės yra nepatenkinti savo ekonomine padė- 


timi. 


5.1 lentelė. Schizofrenija sergančių žmonių gyvenimo kokybė Boulderyje, Kolorado 


valstijoje, ir Bolonijoje, Italijoje, 1994-1995 metais 


Objektyvi informacija 


Gyvenimo sąlygos 
Su šeima (?o) 
Nuosavame būste (?6) 


-„- - 


Laikas, praleistas dabartiniame būste (mėn.) 


Socialinis gyvenimas 
Susituokęs(usi) arba gyvena su partneriu (?0) 
Kasdien palaiko ryšius su šeima (?6) 
Praeitą savaitę aplankė draugas (?o) 


Teisinė padėtis 
Pastaraisiais metais apkaltintas nusikaltimu (?6) 


Darbas 
Neturi darbo (Yo) 
Dirba 30 ir daugiau valandų per savaitę (Yo) 


Pajamos (JAV doleriais*) 
Užmokestis už valandą 
Savaitės uždarbis 
Mėnesio pajamos 


Subjektyvi informacija 


Trūksta pinigų, kad džiaugtųsi gyvenimu (76) 
Nori, bet negali gyventi judriau (96) 


Boulderis 


57 


Bolonija 


9,38 
209 
721 


* Pajamos perskaičiuotos pagal esamą pragyvenimo lygį remiantis perkamosios galios paritetu. 

Boulderyje daugiau schizofrenija sergančių žmonių sakė turį nepaten- 
kintų poreikių, susijusių su gyvenamąja vieta, su tinkamo maisto gavimu 
1r savo biudžeto tvarkymu, o Bolonijoje šias reikmes dažnai patenkina 
šeimos nariai. Vadinasi, Boulderio psichikos sveikatos įstaiga turi skirti 
daugiau išteklių tam, kad sukurtų gyvenimo sąlygas ir tarnybas, patenki- 
nančias kasdienius ligonių poreikius gauti maisto ir medicinos paslaugas, 
tvarkyti savo biudžetą ir kontroliuoti gydymą vaistais. Bolonijoje, kur 
paslaugas galima sutelku į ligonio reabilitaciją bei grąžinimą į darbą, daug 
daugiau ligonių turėjo visą etarą teikiančiame garantijų ir konkuren- 
cingame darbe. 

Geresnės pajamos ir pastovesnis darbas bei gyvenimo sąlygos schizo- 
frenija sergantiems Bolonijos žmonėms netgi galėjo padėti susirasti 
partnerius. Beveik 30 procentų italų ligonių buvo vedę arba gyveno su 
partneriu, palyginti su tik 11 procentų Amerikos tiriamųjų. 

Subjektyviai gyvenimas namuose turi ir neigiamų ypatybių. Tie, kurie 
gyvena su šeima, daugiausia italai, sakė esą nelabai patenkinti tuo, kiek 
jie turi įtakos namuose, ir nesijaučiantys labai gerai, bet apskritai, ypač 
turint galvoje objektyvius skirtumus, Italijoje ligonių, gyvenančių namuose, 
gyvenimo kokybė geresnė. 

Skirtingos Italijoje ir Amerikoje gyvenančių schizofrenija sergančių 
žmonių gyvenimo sąlygos atspindi didžiulius kultūrinius visuomenės 
požiūrio į suaugus; palikuonį, sveiką ar neįgalų, gyvenantį namuose, 
skirtumus. Pasak vieno italų sociologo, „jeigu JAV jaunuolis nenori išeiti 
iš namų, kyla klausimas, kas su juo negerai. Čia (Italijoje), jeigu jaunuolis 
veržiasi iš namų, kyla klausimas, kas negerai toje šeimoje“ (Bohlen, 1996). 
Vis dėlto gali turėti įtakos ir papildomas, finansinis, veiksnys. Italijoje 
globėjams, nesvarbu, tėvams, sutuoktiniui ar su ligoniu giminystės ryšiais 
nesusijusiam asmeniui, skiriama maždaug 800 dolerių per mėnesį išmoka, 
padedanti išlaikyti psichikos arba fizinę negalę turintį asmenį namuose 
(de Girolamo, 1998). 

Nors schizofrenija sergantiems italams gyvenimas su savo šeima, 
atrodo, išeina į gera, turime paklausti, ar pati šeima taip gyvendama laimi, 
ar nukenčia. Tyrimai rodo, kad sergančiuosius schizofrenija globojantiems 
asmenims gali būti gana sunku. Schizofrenija sergančių žmonių šeimų 
nariams yra sunkiau negu kitomis psichikos ligomis sergančių žmonių 
artimiesiems (Jenkins ir Schumacher, 1999), ypač jeigu schizofrenija 
sergančiam žmogui daugiausia reiškiasi negatyvieji simptomai, tokie kaip 
apatija ir užsisklendimas (Fadden er a/., 1987; Provencher ir Mueser, 

1997). Maža to, naujausi tyrimai rodo, kad sergančiuosius schizofrenija 
globojantys žmonės dažniau suserga infekcinėmis ligomis; tokios šeimos 
narių ligos yra dažnesnės, kai sergančiam šeimos nariui reiškiasi pozityvieji 
simptomai, tokie kaip haliucinacijos, bet objektyviai i Ir subjektyvi lai globėjui 
sunkiau tuomet, kai sergančiam artimajam reiškiasi stiprūs negatyvieji 
simptomai ir kai socialinė parama yra menka (Dyck e: 44, 1999). 

Neseniai atlikto atsitiktinai atrinktų schizofrenija sergančių žmonių 
šeimos narių Boulderyje, Kolorado valstija, ir Bolonijoje, Italija, tyrimo 
rezultatai kelia nerimą (Piccione, 1999). Sio, kaip ir ankstesnio Boulderio 
ir Bolonijos tyrimo duomenimis, Italijoje daug daugiau negu Kolorade 
schizofrenija sergančių žmonių gyvena su savo šeimomis. Beveik visi (96 
procentai) apklausti Italijos šeimos nariai gyveno su savo schizofrenija 
sergančiu artimuoju, tuo tarpu Amerikoje mažiau kaip ketvirtadalis 
šeimos narių gyveno kartu su neįgaliu artimuoju. Italijos šeimos nariai 
daug dažniau sakė turį pamiršti savo pačių laisvalaikį, atsisakyti pomėgių 
del jų artimojo ligos keliamų sunkumų, taip pat tai, kad jiems keblu nors 
trumpam išvykti iš namų, užsiimti namų ruoša arba išeiti atostogų (žr. 
5.2 lentelę). Daugiau kaip pusė Italijos šeimos narių sakė nemaną, kad 
tokią padėtį įstengs ilgiau pakelti arba kad jie dažnai verkia ar jaučiasi 
prislegti (palyginti su 10 procentų Amerikos šeimos narių kiekvienu 
atveju). Penkis kartus dažniau už amerikiečius italai sakė maną, jog viskas 
būtų puiku, jeigu ne ligonio būkle. 

Ko gero, labiausiai verčia nerimauti tie tyrimo duomenys, kurie atskleidė, 
kokius stiprius neigiamus jausmus dėl sergančio artimojo patiria jo šeimos 
nariai italai. Italai ligonio artimieji daug dažniau negu amerikiečiai manė, 
kad ligonis sąmoningai elgiasi piktavališkai, trukdo arba nepadeda savo 
pagalbininkams; jie daug rečiau manė, kad ligonis turi kokių nors 
ypatingų talentų ar gabumų. Italai daug rečiau manė, kad ligonis nuveikia 
ką nors naudinga, padeda atlikti nuobodžius namų ruošos darbus, moka 
išklausyti arba patarti, sudaro draugiją arba emociškai palaiko. 

Ši išvada ypač liūdina, nes mes juk suprantame, kad taip neturėtų būti. 
Viskonsino valstijoje Madisone atliktu tyrimu (Greenberg e: 2, 1994), 
kaip ir mūsų tyrimu Boulderyje, nustatyta, kad žymi dalis amerikiečių 
šeimų sakė jaučiančios emocinę ir praktinę savo artimojo, sergančio 
schizofrenija, paramą. Iš Madisono tyrimo maryti, kad šeimos nuolatos 
palaike ryšius su schizofrenija sergančiu žmogumi, bet, kaip ir Boulderyje, 
tik mažiau negu ketvirtadalis iš tikrųjų gyveno kartu tuose pačiuose 
namuose. Madisone didžioji dalis šeimos narių kaip teigiamą dalyką 
nurodė draugavimą, sakė sulaukią pagalbos gamindami valgį ir atlikdami 

namų ruošos darbus, palankiai atsiliepė apie mokėjimą klausytis ir 
galimybę pasitarti ir pan. Atrodo, kad, esant ram tikram atstumui, tarp 
šeimos narių ir schizofrenija sergančio žmogaus atsiranda daugiau meilės. 

Italų šeimos tikriausiai sulaukia mažiau reikiamos specialistų pagalbos 
negu Boulderyje ir Madisone gyvenančios šeimos. Būtiniausiu atveju italai 
labiau linkę kreiptis į draugus arba šeimos narius, Boulderyje šeimos 
labiau pasikliauja specialistų pagalba. Beje, gali būti ir taip, kad italai, 
šiuokart pirmiausia motinos, labiau už amerikiečius linkę išreikšti savo 
jausmus ir skųstis. 

Kad ir kaip būtų, visiškai aišku, kad gyvenimas namuose schizofrenija 
sergantiems žmonėms ir jų šeimoms reiškia ir teigiamus, ir neigiamus 
dalykus. Schizofrenija sergančiam žmogui objektyviai labai naudinga 
gyventi su šeima, kuri apsaugo jį nuo izoliacijos, skurdo, alkio, benamystės 
ir stresą keliančių gyvenimo negandų. Asmuo labiau integruojamas į 
vietos bendruomenę ir, bent jau Bolonijoje, turi daugiau šansų susirasti 
darbą. Antra vertus, nors ir įmanomi teigiami ir teikiantys pasitenkinimą 
tarpusavio santykiai su schizofrenija sergančiu žmogumi, kartais šeimos 
nariai, gyvendami su tokiu ligoniu, jaučiasi nelaimingi ir velkantys 
nepakeliamą naštą ir apie neįgalų asmenį mano daug blogiau negu tie, 
kurie laikosi per šiokį tokį atstumą. Ar įmanoma sumažinti kainą, kurią 
turi sumokėti globojantieji ligonį, išlaikant nors dalį gyvenimo šeimoje 
pranašumų)? 

Akivaizdu, kad visas pastangas padėti schizofrenija sergantiems 
žmonėms likti namuose su savo šeima būtina derinti su pastangomis 
padėti šeimai tvarkytis ir ištverti. Keletas tyrimų parodė, kad Amerikoje 
ir Didžiojoje Britanijoje paprastai šeimos gauna nedaug specialistų 
patarimų, paramos arba informacijos (Fadden er 44, 1987; Dixon et al, 
1999). Kiti bendruomenių tyrimai parodė, kad profesionali pagalba 
palengvina globojantiems žmonėms naštą, mažina įtampą ir sveikatos 
sutrikimus (Falloon et 2/., 1993; Reinhard, 1994). Turėtume žiūrėti į 
šeimą kaip į didžiulį turtą ir visomis išgalėmis stengtis stiprinti jos 
gebėjimą pasirūpinti neįgaliais artimaisiais. Tai ir padėti gauti lėšų, kaip 
aprašoma toliau (šeštoji priemonė) ir kaip yra daroma Italijoje, teikti žinių 
ir paramą (septintoji priemonė). Mūsų kultūrinis auklėjimas 
užprogramuoja mus daryti tai, ką, mūsų manymu, privalome padaryti. Kol 
kultūriniai I imperatyvai nepakis, italų motinos rūpinsis ir prižiūrės savo 
schizofrenija sergančias atžalas iš giliai įsirėžusio pareigos šeimai jausmo, 
o dauguma amerikiečių tėvų, įsitikinusių, kad savarankiškumas yra didelė 
vertybė, ragins savo atžalas palikti namus. Bet jei tik šeima panorėtų teikti 

pagalbą i 1 prieglobstį neįgaliam giminaičiui, turėtume būti pasirengę 
pripažinti Šį apsisprendimą i if padėti š šeimos nariams suteikti schizofrenija 
sergančiam žmogui jam nepaprastai vertingus dalykus. Jeigu šeimai atrodo 
geriau taip nesusipančioti, reikėtų būti pasirengusiems padėti jiems labiau 
atsiskirti. Jeigu įmanoma, galime pamėginti sukurti tuos pačius prana- 
šumus apgyvendinant netikroje šeimoje. 


5.2 lentelė. Kaip globėjai suvokia savo naštą ir sergančiojo schizofrenija indėlį į 
šeimą Boulderyje, Kolorado valstijoje, ir Bolonijoje bei Ankonoje, Italijoje, 1998- 
1999 m. (procentais) 


Boulderis Bolonija ir 


Ankona 
Pagalbos šaltiniai 
Gali paprašyti pagalbos 3 arba daugiau 
draugų arba šeimų 17 46 
Pasikliauja specialistų pagalba 50 23 
Globėjų patiriami sunkumai dėl ligonio 
Turi atsisakyti pomėgių 10 54 
Sunku net trumpam kur nors išvykti 3 20 
Keblu dirbti arba atlikti namų ruošą 0 11 
Jaučiasi nebepajėgūs pakelti tokią padėtį 10 54 
Dažnai verkia, yra prislėgti 10 65 
Mano, kad viskas būtų puiku, jei ne ši liga 13 65 
Kaip suvokiamas schizofrenija sergantis žmogus 
Stengiasi trukdyti ir įkyrėti 3 11 
Bendradarbiauja su pagalbininkais 60 27 
Turi ypatingų talentų 67 11 
Emociškai palaiko 34 4 
Išklauso ir pataria 31 11 
Yra draugas 52 15 


Padeda atlikti namų ruošos darbus 30 11 

Šeštoji priemonė 
Neapmokestinamos išmokos globėjams 


Šeimoms, kuriose gyvena sunkiomis psichikos ligomis sergančių žmonių, 
nesvarbu, tikrosioms, ligonių partneriams ar globėjams, turėtų būti skiria- 
mos neapmokestinamos išmokos ligoniui: išlaikyti. 

Pavyzdžiui, JAV būtų galima padidinti išmokas globotiniems suaugusiems 
asmenims (šiuo metu retai kada skiriamas psichikos ligomis sergantiems 
žmonėms), skiriant daugiau pinigų didesniam skaičiui turinčių teisę juos 
gauti žmonių. Iš šiuo metu Kolorado valstijoje suaugusiųjų globai skirtų 
lėšų galima padidinti asmens papildomas socialines išmokas nuo maždaug 
500 iki maždaug 700 dolerių per mėnesį. Priemokos negali gauti asmenys, 
gaunantys socialinę invalidumo pensiją, o tai yra apie 40 procentų 
sergančiųjų sunkiomis psichikos ligomis. Ligoniui, kuris gauna išmoką 
išlaikymui, leidžiama pasilikti 50 dolerių kišenpinigių, o kiti pinigai 
duodami teisėtam globėjui. Jeigu ši mažesnė negu 200 dolerių išmoka 
padidėtų iki kokių 400 dolerių per mėnesį, jei ją galėtų gauti visi sunkią 
psichikos negalę turintys žmonės (nesvarbu, koks jų invalidumo pensijos 
šaltinis) ir jeigu tai būtų skiriama globojančioms šeimoms, globėjams, 
partneriams ir tikrajai šeimai, atsirastų daugiau psichikos negalę turinčių 
žmonių, gyvenančių savo arba globėjų šeimose. Taip pat ir Didžiojoje 
Britanijoje išmokos šeimai, kurios dabar skiriamos ribotai, turėtų būti 
lengviau pasiekiamos psichikos ligomis sergantiems žmonėms. 

Psichikos ligomis sergančių žmonių priežiūra globėjų šeimose turi seną 
ir garbingą istoriją, prasidedančią nuo keturiolikto amžiaus Gheel kaimelio 
Belgijoje (Bromberg, 1975) ir siekiančią programas, kurios vykdomos 
paskutinius trisdešimt metų Fort Logano psichikos sveikatos centre Denve- 
ryje, Kolorado valstijoje (Warner, 1994). Boulderio psichikos sveikatos 
centras Kolorado valstijoje vykdo labai panašią į Fort Logano programą, 
pagal kurią kai kurie iš ypač sunkių gydymo įstaigos ligonių apgyvendinami 
šeimose, susitarus, kad tas asmuo galės ten gyventi, kiek norės jis pats ir 
šeima. Globoti apsiimančios šeimos surandamos per skelbimus laikraš- 
čiuose, paskui jos atrenkamos, joms padeda koordinatorius. Ligonius 
gydo mobili bendruomenės gydytojų komanda. Seimai per mėnesį mokama 
850 dolerių, iš kurių mažiau negu pusę sumoka ligonis, o likusius — 
psichikos sveikatos centras iš bendrų gydymui skiriamų lėšų. Psichikos 

sveikatos centrui tai kainuoja mažiau negu išlaikyti kuklią įstaigą sunkiems 
ligoniams. 

Jeigu, kaip siūloma, būtų mokama daugiau globos išmokų, laimėtų ir 
ligoniai, ir šeimos, ir gydymo sistema. Asmeninės ligonių, gyvenančių su 
globėjais arba šeimose, pajamos gerokai padidėtų, nes jiems nebereikėtų 
didžiosios dalies savo pajamų išleisti nuomos mokesčiams ir maistui. Jie 
išbristų iš skurdo ir turėtų pinigų, kuriuos galėtų leisti jėgoms atkurti, 
transportui ir atostogoms. Jie turėtų daugiau progų susituokti arba gyventi 
su partneriu, nes šios išmokos padidintų šeimos pajamas. (Kaip jau 
minėta, Bolonijoje, kur mokamos išlaikymo išmokos, susituokusių arba 
gyvenančių kartu su partneriu schizofrenija sergančių žmonių yra beveik 
tris kartus daugiau negu Boulderyje (Warner er a/., 1998)). Gyvendamas 
kartu su palaikančia ir padedančia šeima, ligonis gali nebesijausti toks 
izoliuotas, susvetimėjęs, išbrenda iš skurdo ir patiria mažiau kasdienio 
gyvenimo stresų, todėl visai gali būti, kad jis mažiau vartos narkotikų, 
nedarys nusikaltimų iš skurdo arba jam nepaūmės liga. 

Jeigu globėjams būtų mokamos išlaikymo išmokos, laimėtų ir psichikos 
sveikatos sistema, nes lėšas, kurios dabar skiriamos gydymui pasitelkiant 
bendruomenę bei gydymo vaistais ir pinigų administravimui, būtų galima 
nukreipti į tokias reabilitacines veiklas kaip klubai, palaikomasis darbas, 
parama šeimai ir šeimos švietimas. Sunkiomis psichozėmis sergantiems 
žmonėms, kuriems reikia gyventi kitų prižiūrimiems ir kurių gydymas turi 
būti kontroliuojamas kasdien, teikiamų paslaugų kainos Boulderyje gali 
viršyti 7 000 dolerių per mėnesį. Priežiūra šeimoje vis dėlto yra pigiausia 
iš galimų gyvenimo esant priežiūrai formų (Warner ir Huxley, 1998). 
Gydymo išlaidos šiems brangiai atsieinantiems ligoniams galėtų sumažėti 
perpus, o ligonio gyvenimo kokybė pagerėtų, jeigu jis gyventų su šeima. 


6 skyrius 


Namuose patiriamas stresas 


Keliose ekonomiškai stipriose ir ekonomiškai atsilikusiose šalyse atlikti 
„emocijų išraiškos“ (EI) tyrimai atskleidė, kad schizofrenija sergantiems 
žmonėms, gyvenantiems su artimaisiais, kurie yra pernelyg kritiški arba 
rūpestingi (tyrime nurodoma, kad El yra stipri), liga atsikartoja daug 
dažniau negu tiems, kurie gyvena su ne tokiais kritiškais arba įkyriais 
giminaičiais (silpna El) (Left ir Vaughn, 1985; Parker ir Hadzi-Pavlovic, 
1990). Stipriai emociškai reaguojantys giminaičiai taip pat labiau jaučia 
globos naštą (Scazufca ir Kuipers, 1996). Šiame tyrime šeimos narių 
emocijų išraiškos lygis buvo nustatomas iš standartizuoto pokalbio su 
šeimos nariu apie schizofrenija sergantį žmogų įrašo: tyrėjas suskaičiuodavo 
respondento pasakymus, reiškiančius kritiką, priešiškumą, perdėtą rūpestin- 
gumą, įkarštį arba teigiamus ligonio apibūdinimus. Išanalizavus vienuoli- 
koje šalių atliktų dvidešimt šešių emocijų išraiškos tyrimų medžiagą, ligos 
atkryčių skaičių per paskesnį dvejų metų laikotarpį paaiškėjo, kad šis 
skaičius buvo daugiau kaip du kartus didesnis (iš viso 66 procentai) tarp 
tų ligonių, kurių šeimos narių emocijų išraiška buvo stipri, negu tarp tų, 
kurių šeimose EI buvo silpna (29 procentai) (Kavanagh, 1992). Kitu 
tyrimai parodė, kad ne tokie kritiški ir rūpestingi šeimos nariai schizo- 
frenija sergančiam asmeniui daro teigiamą terapinį poveikį, nes būdamas 
su jais ligonis ne taip jaudinasi (Tarrier er 2/., 1979; Sturgeon et al, 1981). 
Taip pat tiems, kurių tėvai švelnūs ir nereiklūs, liga rečiau atsinaujina, 
jeigu jie bendrauja su tėvais, bet jei jie su tėvais ryšių nepalaiko, būklė 
paprastai blogėja ir liga dažniau kartojasi (Warner ir Atkinson, 1988). 
Tuo nenorime pasakyti, kad kriuiškesni ir pernelyg įsijaučiantys 
giminaičiai vakarietišku požiūriu yra nenormalus reiškinys. Faktiškai 
daugiau kritiškumo ir įkyrumo yra tose šeimose, kur psichikos liga 
sergantis žmogus turi tokių asmenybės savybių, dėl kurių su juo sunkiau 
gyventi (Warner er a/., 1991). Tikėtina, kad šeimos, kuriose schizofrenija 

sergantys Žmonės jaučiasi gerai, prisitaikė prie to, jog jų namuose yra 
psichikos liga sergantis žmogus, ir pasidarė nepaprastai nereiklios ir 
atlaidžios (Cheek, 1965; Angermever, 1983). 

Ne vienas tyrimas parodė, kad šeimos psichologinis švietimas gali 
gerokai sumažinti schizofrenija sergančio žmogaus artimųjų kritišką 
nusiteikimą ir perdėtą rūpestingumą, taigi sumažinti atkryčių skaičių 
(Faloon et a/., 1982; Berkowitz er a/., 1981). Namų, kuriuose stresas 
nežymus, teigiama įtaka ligos atkryčių skaičiui yra tokia pat didele, kaip 
ir gydymo antipsichoziniais vaistais. Ligoniui, kuris gydomas antipsi- 
choziniais vaistais ir gyvena namuose, kur stipri EI, ukimybė per metus 
atkristi yra apytikriai 50 procentų; jeigu EI pavyktų susilpninti, arkryčių 
sumažėtų 10 arba ir daugiau procentų (Leff ir Vaughn, 1981, 1985). 
Veiksmingas poveikio priemones sudaro trys pagrindinės sudedamosios 
dalys: 1) smulki informacija apie ligą šeimai ir ligoniui, 2) pagalba šeimai 
kuriant problemų sprendimo mechanizmus, 3) praktinė ir emocinė 
parama (McFarlane (sud.), 1983; Falloon e: a/., 1984; Leff ir Vaughn, 
1985; Leff, 1996). Kai kurie būdai yra labiau standartizuoti už kitus. 

Vienas iš mažiausiai standartizuotų būdų yra Juliano Lefto ir Chris- 
tine Vaughn Didžiojoje Britanijoje sukurta poveikio priemone (Leff ir 
Vaughn, 1985), kai šeimai pateikiama žinių apie schizofrenijos 
diagnozavimą, priežastis, eigą bei kontrolę. Paprastai mokoma namuose, 
raginant šeimos narius užduoti klausimų. Šeima pakviečiama į grupę, 
kurioje tie artimieji, kurių El stipri, gali tiesiogiai mokyus iš kitų, kurių 
El nežymi, kaip susidoroti su kasdieniais sunkumais, kurių kyla gyvenant 
su schizofrenija sergančiu žmogumi, ir nepasidaryti pernelyg kritiškam 
arba perdėtai reaguojančiam; schizofrenija sergantis šeimos narys dalyvauti 
artimųjų grupėje nekviečiamas. Seimai, įskaitant ir sergantį asmenį, 
pasiūloma individuali šeimos terapija, kurios metu aptariamos tarpusavio 
santykių problemos. 

Iano Falloono sukurtas psichologinio švietimo metodas (Falloon er al, 
1984) susideda iš žinių apie schizofreniją, mokymo bendrauti (susikalbėti), 
standartizuoto sunkumų sprendimo metodo ir kelių kitų elgesio strategijų. 
Mokomoji medžiaga apima informaciją apie palaikomąjį gydymą, šalutinį 
poveikį, įspėjamuosius prodrominius artėjančio atkryčio ženklus bei 
piktnaudžiavimo narkotikais pavojus. Mokantis bendrauti nagrinėjama 
teigiamų ir neigiamų jausmų raiška šeimoje, ugdomi klausymosi įgūdžiai 
ir gebėjimas paprašyti, kad kiti keistų savo elgesį. Taikant standartizuotą 
problemų sprendimo metodą, šeimos nariai mokomi įvardyti konkrečią 
problemą, išvardyti galimus sprendimus, apsvarstyti argumentus už ir 

prieš kiekvieną sprendimą, pasirinkti geriausią sprendimą, jį įgyvendinti 
ir įvertinti, ar jis buvo naudingas, ar ne. 

Šie ir kiti šeimos psichologinio švietimo būdai, nors kiek ir skirtingi, 
pasirodė esą itin veiksmingi, mažinant schizofrenijos atkryčių dažnumą. 
Vis dėlto šie metodai pasaulyje plačiai nepasklido. Reta programų, pagal 
kurias šeimoms, turinčioms schizofrenija sergančių narių, taikomas visas 
metodas. Tačiau jei išleidžiamas naujas veiksmingas ir turintis nedidelį 
šalutinį poveikį antipsichozinis vaistas, jis per kelis mėnesius gali užvaldyti 
didelę rinkos dalį ir tapti labai plačiai vartojamas. Kodėl gi taip lėtai plinta 
psichologinės ir socialinės naujovės, tokios kaip psichologinis švietimas? 
Šitai paaiškinti galima taip. 


+ Kai kuriose vietose namuose su šeima gyvena nedaug schizofrenija 
sergančių žmonių (Boulderyje, Kolorado valstijoje, šiuo metu tokių 
ligonių sumažėjo iki 10 procentų), todėl gydytojams ir adminis- 
tratoriams šeimai taikomos priemonės neatrodo reikalingos arba 
apsimokančios. Vis dėlto didžiojoje pasaulio dalyje pusė arba daugiau 
kaip pusė schizofrenija sergančių žmonių gyvena su šeima. 

+ Kai kurios šeimos organizacijos, kaip Nacionalinė psichikos ligonių 
sąjunga Jungtinėse Amerikos Valstijose, priešinasi El tyrimui ir kiši- 
muisi į šeimą remiantis juo, teigdama, kad taip šeimos yra stigmati- 
zuojamos. Tačiau iš to, kas buvo išdėstyta, turėtų būti aišku, kad tyrėjai 
ir psichoterapeutai šeimos nekaltina ir nelaiko schizofrenijos atsiradimo 
priežastimi, bet kaip tik siūlo suteikti žinių ir pamokyti, kaip geriau 
tvarkytis, turint namuose psichiškai nesveiką narį. Maryt, nepavyko 
pateikti informacijos šeimų nariams jiems suprantamu būdu. 

+ Psichologinio švietimo tyrimo rezultatai nebuvo tinkamai išplatinti 
žmonėms, kurie turėtų diegti šį būdą — socialiniams darbuotojams, 
psichologams, slaugytojams, — nes pirmiausia jie buvo paskelbti žurnaluose 
ir konferencijose psichiatrams. 

+ Šis būdas nėra pelningas ir todėl nebuvo taip reklamuojamas kaip nauji 
antipschoziniai vaistai ir antidepresantai. 

+ Bendruomenės psichiatrai pernelyg dažnai yra susiskaldę, priešiškai 
nusiteikę ir neieško naujovių, kurios galėtų ir sumažinti išlaidas, ir 


pagerinti gyvenimo kokybę. 


Toliau aprašoma priemonė yra bandymas įveikti kliūtis, trukdančias idėjai 
išplisti. 

Valstybinė sveikatos apsaugos institucija arba nepriklausomas fondas 
galėtų sudaryti sutartį su pelno siekiančia (komercine) reklamos kompa- 
nija (galbūt ta, kuri paprastai dirba su pagrindine farmacijos kompanija), 
kad ši šeimos psichologinio švietimo idėją padarytų priimtinesnę teikian- 
tiesiems psichikos sveikatos priežiūros paslaugas. Kompanija turėtų 
parengti ir išplatinti nemokamus žinynus, metodinius nurodymus ir 
interaktyviąsias kompaktines plokšteles, kuriose aprašomas šis poveikio 
būdas, bei vaizdo medžiagą, demonstruojančią metodiką ir finansinę jos 
naudą, taip pat turėtų finansuoti atitinkamą mokomąją veiklą. Remdamasi 
farmacijos gaminių reklamavimo patirtimi, kompanija nusamdytų atsto- 
vus, kurie aiškintų klinikų personalui, kaip pagerėtų jų pacientų gyvenimo 
kokybė, ir administracijai — kokia iš to būtų nauda jų įstaigai. Reklamos 
kompanija siųstų specialistams patrauklius laiškus — taip pat dažnai, kaip 
ir farmacines skrajutes, — o JAV mastu orientuotųsi į stambias sveikatos 
priežiūros įstaigas, diegdama mintį, jog specialistai, su kuriais bus 
sudaromos sutartys, norėdami, kad už jų paslaugas būtų atlyginta, turėtų 
į gydymo programą įtraukti išlaidas mažinanų psichologinį šeimos 
mokymą. Taip pat reikėtų parengti informacines priemones, skirtas 
psichikos ligonių šeimoms, skatinant jas reikalauti šeimos mokymo, 
paramos ir problemų sprendimo mokymo programos. 

Tokios kampanijos metinės išlaidos, jeigu būtų reklamuojamas antipsi- 
chozinis vaistas, sudarytų maždaug nuo 2 iki 5 milijonų dolerių tokio 
dydžio šalyje kaip JAV. Socialinio poveikio priemonių reklamos kampanija 
kainuotų apie 2 milijonus. Pavyzdžiui, užtektų kokių dvylikos gerai 
pasirengusių ir gerą užmokestį gaunančių (pagal sutartį už atliktą darbą) 
atstovų (tam reikėtų apie 1,5 milijono dolerių), kurie kelis kartus per 
metus susitiktų su vadybininkais iš visų JAV bendruomenės psichikos 
sveikatos centrų. Didžiojoje Britanijoje arba Italijoje tokių pat kampanijų 
kaina būtų ketvirtadaliu mažesnė negu čia minimi skaičiai. 

Tikrosios schizofrenijos gydymo išlaidos Jungrinėse Amerikos Valsti- 
jose 1990 metais siekė 17 milijardų dolerių, iš kurių 2,5 milijardo buvo 
išleista trumpalaikiam gydymui ligoninėje (Rice ir Miller, 1996). Norint, 
kad apsimokėtų psichologinio švietimo, kainuojančio 2,5 milijono dolerių, 
reklama, pirmaisiais metais reikėtų sumažinti ligoninėms skiriamas lėšas 
tik 0,1 procento. Ar turime laukti, kol kas nors gaus naudos, prieš 
investuodami į bendrą labą? 


7 skyrius 

Šeštame dešimtmetyje tuometiniai pažangūs specialistai suprato, kad 
vadinamąją gydymo įstaigos (psichiatrijos ligoninės) neurozę, pasireiškiančią 
poza, nenustygimu, nesivaldymu ir neprognozuojamu įtūžiu, kurių 
priežastis — gyvenimo ligoninėje apribojimai, griežta disciplina ir tuštuma, 
galima įveikti pavedant priežiūrą ne ligoninei, o bendruomenei. Humani- 
zuojant ligoninių palatas imta steigti „terapines bendruomenes“, kurios 
pakeitė galios santykius tarp personalo ir ligonių ir įtraukė ligonius į 
palatos gyvenimo organizavimą, — taip buvo atsisakyta psichiatrijos 
ligoninėse įsišaknijusios tvarkos (M. Jones, 1968; Clark, 1974). 

Deja, suvaržymai, disciplina ir tuštuma vis dar tebėra sunkiomis 
psichikos ligomis sergančių žmonių tikrovė, nesvarbu, ar gyvenančių 
bendruomenėje, ar atiduotų į ligoninę gydyti paūmėjus ligai. Todel 
psichikos ligomis sergantys žmonės, kasdien susiduriantys su pagrindiniais 
susvetimėjimo elementais — beprasmiškumu (žr. 8 skyrių), bejėgiškumu 
(žr. 4 skyrių), aplinkos nenormalumu, atitolimu nuo visuomenės (žr. 10 
skyrių) ir nuo darbo (žr. 8 skyrių) — yra tarp labiausiai susvetimėjusių 
žmonių mūsų visuomenėje. Maddi (1981), Yalom (1980) ir kiti aprašo 
egzistencinę neurozę, pasireiškiančią nuolat jaučiama beprasmybe, tikslo 
nebuvimu ir apatija, nuo kurių neatsiejami nuobodulys, prislėgtumas ir 
jausmų atbukimas. Tie, kurie dirba su ilgai sergančiais psichikos ligoniais, 
turėtų sutikti, kad šie bruožai būdingi jų klientams. Daugelis psichikos 
ligomis sergančių žmonių gyvena nematydami tikslo ir nuobodžiai (žr. 
8 skyrių). Sergant schizofrenija taip pat dažnai būna depresija, prislėgta 
nuotaika. Jovoje atliktas tyrimas (Black e; 2/., 1985) atskleidžia, kad 
schizofrenija sergantys vyrai nusižudo trisdešimt kartų dažniau negu kiti 
vyrai, o schizofrenija sergančių ketinusių nusižudyti moterų yra net 
šešiasdešimt kartų daugiau — rodiklis didesnis netgi negu esant afektiniam 
sutrikimui. Atrodo, kad ankstesnę gydymo įstaigos neurozę mes išmainėme 

į naują egzistencinę neurozę, kuri panašiai trukdo pagyti nuo pirminės 
psichikos ligos. Tie parys aktyvūs veiksniai, kurie padėjo panaikinti 
psichiatrijos ligoninės sindromą —- aplinkos normalizavimas, ligonio 
įtraukimas į jo paties gydymą (žr. penktąją priemonę) ir sudarymas progų 
bei galimybių imtis naudingo socialinio vaidmens (žr. 9, 10 ir 11 priemo- 
nes) — taip pat galėtų veiksmingai padėti susilpninti egzistencinės neurozės 
poveikį bendruomenėje gyvenantiems ligoniams. 

Vis dėlto schizofrenija sergančiam žmogui vargu ar padės normalizuota 
bendruomenės aplinka ir jam sudarytos galimybės, jeigu ligoninėje jam 
tenka susidurti su visišku pažeminimu —- būti uždarytam vienam pačiam 
arba fiziškai suvaržomam. Pastaraisiais dešimtmečiais Didžiosios Brita- 
nijos ligoninėse taikoma mažiau apribojimų ir izoliavimo, tačiau Jungtinėse 
Valstijose šias priemones tebėra įprasta naudoti. Ūmių psichozių skyriuose 
Amerikoje izoliavimo atvejai kartais viršija 4090 (Binder, 1979), o patirtis 
izoliatoriuje gali turėti įtakos psichikos ligonio požiūriui į savo ligą. Kai 
JAV hospitalizuotų ligonių buvo paprašyta nupiešti save ir savo psichozę, 
daugiau kaip trečdalis spontaniškai nupiešė izoliatorių. Netgi praėjus 
metams po gydymo, ligoninėje patirta izoliacija ir su ja susiję baimės ir 
pykčio jausmai daugeliui simbolizavo visą psichikos ligą (Wadeson ir 
Carpenter, 1976). 

JAV taip pat įprasti apribojimai. Per vieną mėnesį devintame dešimt- 
metyje ketvirtis visų ligonių, apžiūrėtų ir įvertintų Ohajo valstijos 
Cincinačio psichiatrijos ligoninės priimamajame, buvo uždaryti (Telintelo 
et al., 1983). Dažniausia priežastis, dėl kurios psichiatrijos ligoninėse 
ligoniai uždaromi, yra ne agresyvumas, bet „bendruomenės taisyklių 
nesilaikymas" (Sologg, 1978, p. 182) ir „terapinę aplinką trikdantis 
elgesys" (Mattson ir Sacks, 1983, p. 1211). 

JAV, netgi kai psichiatrijos ligoninių pacientai nėra izoliuojami arba 
apribojami, labai dažnai palatos durys užrakinamos, ir beveik nėra galimy- 
bių išeiti iš skyriaus ir užsiimti įprasta veikla. 


Aštuntoji priemonė 
Ligonių gydymas ne ligoninėje 
Daugelį suvaržymų, kurių patiria psichiatrijos ligoninės pacientai, būtų 


galima panaikinti ir sukurti atvirą ir šeimynišką aplinką. Tokia aplinka 
būtų naudinga keleriopai. Priežiūra namuose yra daug pigesnė negu 

ligoninėje, ligonis patiria mažiau prievartos ir susvetimėjimo, todėl 
galutiniai rezultatai esti kitokie. Žmonės, kurie gauna paslaugas ne 
psichiatrijos ligoninėje, skatinami pasitelkti savo pačių vidines išgales. Jie 
turi bent šiek tiek save kontroliuoti ir prisiimti atsakomybę už savo 
veiksmus ir gyvenamosios aplinkos išsaugojimą. Todėl jie nepraranda 
savigarbos, įgūdžių, jausmo, kad patys sugeba tvarkyti savo gyvenimą. 
Kadangi čia aprašytos alternatyvos yra neprievartinės ir šeimyniško 
pobūdžio, užmegzti kontaktą su krizėje atsidūrusiu žmogumi tokiu atveju 
yra lengviau negu ligoninėje. 


Filosofinės ištakos 


Kuriant alternatyvią sunkių psichikos sutrikimų turinčių žmonių gydymo 
aplinką, dažnai remiamasi bendrais principais. Vienose įstaigose kuriama 
aplinka (pavyzdžiui, Paulo Polako naujoji krizių namų programa) turi 
sąsąjų su pokario terapinės bendruomenės sąjūdžiu, kuriame svarbiausią 
vaidmenį suvaidino britų psichiatras Maxwellis Jonesas (Jones, 1968). 
Kitų, tokių kaip Soreria Kalifornijoje (Mosher, 1995) ir Berne, Šveica- 
rijoje (Ciompi er a/., 1995), šaknys siekia septintame dešimtmetyje 
Londone R. D Laingo ir jo bendradarbių iš Filadelfijos sąjungos sukurtą 
eksperimentinę gydymo aplinką (Barnes ir Berke, 1972; Sedgwick, 1982). 
Krizių centrai Olandijoje atsirado atsiliepiant į pirminės emocinių sutri- 
kimų prevencijos idėją, kurią palaikė Geraldas Caplanas 1963 metais 
išleistoje knygoje The Principles of Preventive Psychtatry (Caplan, 1963). 

Šių esmingų pokyčių pokario socialinėje psichiatrijoje gijos nusidriekia 
į dar ankstesnius šaltinius — devyniolikto amžiaus pradžios moralinio 
poveikio pradmenis. Yra bendrų dalykų šiose devyniolikto ir dvidešimto 
amžiaus alternatyviose gydymo programose ir modeliuose, kurie mums 
kalba apie ligonių kaip žmonių poreikius ir gydomos ligos prigimtį 
(K.Jones, 1972; Warner, 1994). Dabar, kaip ir anuomet, kai ligonį buvo 
stengiamasi paveikti morališkai, efektyvi psichosocialinė aplinka paprastai 
yra kukli, panaši į namų, teikianti normalaus gyvenimo sąlygas. Būdamas 
tokioje neuždaroje, neatsietoje nuo bendruomenės aplinkoje, ligonis 
nepraranda ryšių su savo draugais, artimaisiais, darbu ir socialiniu 
gyvenimu. Tokiai aplinkai būdingas lankstumas ir prievartos nebuvimas; 
dažniausiai remiamasi tokių pat žmonių tarpusavio santykiais, o ne 
hierarchinėmis galios struktūromis. Ligoniai patys tvarko savo aplinką, 

vertinamas kiekvienas jų sugebėjimas dirbti. Gydymas nėra toks trumpas 
kaip ligoninėje, paprastai įstaigas stengiamasi paversti ramiu „prieglobsčiu“. 


Cedar House 


Cedar House - tai didelis pastatas judrioje gyvenamojo rajono gatvėje 
Boulderyje, Kolorado valstijoje. Jis buvo įkurtas daugiau kaip prieš du 
dešimtmečius, kaip bendruomenės psichikos sveikatos centras — atsvara 
kylančioms ligoninės kainoms. Ligonių gydymas ir priežiūra Cedar House 
kainuoja perpus pigiau negu vietos psichiatrijos ligoninėje, be to, paaiš- 
kėjo j jo vertingumas ir kitais atžvilgiais. Pacientai ir personalas mėgsta šią 
įstaigą, nes čia mažiau apribojimų, prievartos ir susvetimėjimo. Todėl 
ligoniai stengiasi laikytis namų taisyklių, o sunkių sutrikimų turintys 
pacientai elgiasi ne taip agresyviai, kaip tikriausiai elgtųsi ligoninėje. 
Programa yra gana nedidelė ir, nors imituojanti namų aplinką, neabejo- 
tinai mediciniškai orientuota. 

Kaip ir psichiatrijos ligoninės ūmių ligų skyriuose, čia dirba slaugytojai, 
psichiatras ir psichikos sveikatos darbuotojai. Cedar House veikia kaip 
ligoninės alternatyva ūmiai susirgusiems Boulderio apygardos Psichikos 
sveikatos centro ligoniams. Kaip ir ligoninėje, čia teikiamos visos įprastinės 
psichiatrinės diagnostikos i ir gydymo paslaugos (išskyrus elektros traukulių 
terapiją). Čia pat vietoje atliekami įprasti medicininiai tyrimai, o ligoniai, 
kuriems reikia sudėtingesnių medicininių arba neurologinių tyrimų, taip 
pat ir tie, kurių smegenų sutrikimai ūmūs arba lėtiniai, yra apžiūrimi 
konsultuojančių gydytojų vietos ligoninės skyriuose. Kitaip negu ligoninėje, 
čia yra jauku, durys nerakinamos, nejaučiama prievartos. 

Kiek tik įmanoma, Cedar House sekiama išorinio panašumo su vidurinės 
klasės namais, o ne su ligonine. Gyventojai ir personalas gali atsivesti savo 
naminius gyvūnus. Kur nors miegamajame gali išgirsti giedant paukštį, 
pamatyti aplink namą lakstanųį didelį šunį. Žiemos vakarais užkuriamas 
židinys. Personalas ir ligoniai bendrauja paprastai ir nerūpestingai, dalijasi 
namų ruošos darbais. Gyventojai ateina ir išeina gana laisvai (kai kurie 
iš jų gydymo metu vaikšto į darbą), prieš tai susitarę su savo gydytoju dėl 
leidimo išeiti. Personalas turi skatinti pacientus savo noru laikytis gydymo 
ir namų taisyklių, nes niekas negali būti suvaržytas, uždarytas arba 
gydomas per prievartą. Vis dėlto daugelis pacientų į Cedar House parenka 
ne savo noru (priverstinai), vadovaujantis valstijos psichikos ligų įstatymu. 
Jie sutinka su apribojimais, nes kitas pasirinkimas yra tik gydymas 
ligoninėje, kurio faktiškai niekas nelinkęs rinktis. 


Susvetimėjimą skatinanti aplinka 75 


Čia neapgyvendinami tie žmonės, kurie smurtauja arba kelia pavojų 
kitiems, kurie tokie triukšmingi ir jaudrūs, jog kitiems namų gyventojams 
tai gali būti nepakenčiama, arba tie, kurie del didelio pakrikimo neįstengtų 
vykdyti personalo nurodymų. Į šią įstaigą nepriimami tie, kurie yra ne 
kartą pasišalinę, arba tie ligoniai, kurie gali pabėgti, sunkiai patys susižaloti. 
Nepriimami ligoniai, kurie gali gauti ginklų ir juos panaudoti. Praktiškai 
šioje įstaigoje gali būti gydomi visi, kurie serga psichozine depresija, 
dauguma tų, kuriems paūmėja schizofrenija, ir daugelis manija sergančių 
žmonių. Taip pat gali būti priimami kai kurie žmonės, kurie turi adapra- 
cijos arba asmenybės sutrikimų. Daugelis klientų turi dvigubą diagnozę — 
psichikos ligos ir priklausomybės nuo narkotikų. Labai nedaugelį, mažiau 
negu 10 procentų, ligonių tenka perkelti į ligoninę. Cedar House visiškai 
nepakeičia uždaro gydymo ligonineje, bet jis teikia daugiau kaip pusę 
ūmių ligonių gydymo paslaugų psichikos sveikatos centro klientams ir 
galėtų jų teikti dar daugiau, jeigu turėtų daugiau lovų. 

Patekti į Cedar House jokiu būdu netrukdo šie dalykai: 1) sunki 
psichozė, 2) tuo pat metu varginančios kitos ligos, 3) organinė smegenų 
patologija, 4) mintys apie savižudybę arba mėginimai žudytis; 5) amžius 
(priimami visi vyresni negu 16 metų, paprastai priimami ir vyresni negu 
65 metų); 6) socialinė klasė (nors kartais naujiems aukštesnio vidurinės 
klasės sluoksnio klientams ir jų šeimoms prireikia šiek tiek laiko, kad 
suvoktų Cedar House pranašumus, palyginti su privačios ligoninės 
aplinka); 7) galėjimas apmokėti gydymą (tie, kurie turi gerą sveikatos 
draudimą, nėra laikomi tinkamesniais priimti, o tie, kurie neturi sveikatos 
draudimo, nėra nepriimami į Cedar House - paslaugos teikiamos pagal 
centro planą, o kai kurie klientai prisideda prie savo maitinimo ir nuomos 
mokesčio); 8) nemalonus būdas; 9) utėlės, infekcinis hepatitas, AIDS arba 
bet kuri užkrečiama liga, kurią galima kontroliuoti taikant įprastas 
atsargumo priemones. 

Daliai Cedar House gydomų žmonių tikriausiai būtų taikomos prievar- 
tinės priemonės, tokios kaip apribojimai ir izoliavimas, jeigu jie būtų 
ligoninėje, kur tokie būdai naudojami. Prievartos vengimas yra svarbus 
programos pranašumas, turintis didelės įtakos tam, kad psichiškai sergantis 
žmogus išlaikytų savigarbą ir savikontrolę. 

Gydymas, sudarant normalias gyvenimo sąlygas, turi daug terapinės 
bendruomenės, teikiančios pacientui įvairių galimybių, bruožų. Gyven- 
tojai prisideda prie kasdienių namų ruošos darbų, ūkio tvarkymo. 
Kiekvienas pacientas kasdien turi atlikti namų ruošos užduotį, o vienas 

iš gyventojų — vadovaujantis namų ruošai — prižiūri, kaip dirba kiti. 
Pajėgesni gyventojai padeda prižiūrėti sunkiau sergančius ir dažnai, 
pavyzdžiui, lydi per išvykas, jeigu reikia. Dalyvaudami namų ūkio tvarky- 
me ir gydymo procesuose, pacientai įgyja galių, tačiau jų valdžia yra 
ribota. Taip yra dėl to, kad paprastai pacientai būna neilgai, ir personalui 
reikia griežtai kontroliuoti priėmimą ir išrašymą, kad visuomet būtų vietos 
naujai priimamiems. 

Cedar House dirba visą laiką. Pacientai priimami bet kuriuo paros 
metu, kaip ir ligoninėje. Visi nauji pacientai atlieka priėmimo į ligoninę 
formalumus, per dvidešimt keturias valandas yra apžiūrimi psichiatro. Per 
mėnesį vidutiniškai priimama nuo dvidešimties iki dvidešimt penkių 
pacientų. Būtinybė turėti laisvų lovų nenumarytiems atvejams ir personalą, 
ir pacientus verčia trumpinti buvimo namuose laiką iki trumpo efektyvaus 
laikotarpio. Dauguma pacientų išbūna savaitę arba dvi, bet yra būnančių 
ilgiau. Paskiri mėnesius išbūnantys ligoniai paprastai esti didelės rizikos, 
kartais tokie, kurie gali kelti grėsmę, kartais nestabilios sveikatos, kuriems 
tikrai sunku susirasti vietą bendruomenėje netgi kai yra stipri parama ir 
puiki priežiūra. 

Gydant patekusius į Cedar House ligonius, pirmiausia įvertinami 
socialiniai kliento ryšiai. Kas atsitiko, kad žmogus pateko čionai? Kokia 
jo finansinė padėtis, kokios gyvenimo sąlygos, aplinkybės darbe? Ar 
pastaruoju metu kas nors pasikeitė? Ar šeimoje yra nesutarimų, nesantaikos? 
Remiantis atsakymais į šiuos klausimus, parengiamas trumpalaikio arba 
ilgalaikio gydymo planas, kuris turi ne tik padėti pacientui greitai pasitaisyti, 
bet sykiu sumažinti atkryčio tikimybę išėjus iš šių namų. Siekiama, kad 
kiekvienas klientas, išėjęs iš Cedar House, patektų į tinkamas gyvenimo 
sąlygas ir gautų koordinuojamą gydymą, kuris padėtų išvengti periodiško 
grįžimo sindromo ir garantuotų reikiamą gyvenimo kokybę. Iš esmės 
niekas išėjęs nelieka be pastogės. 

Neabejotinas intensyvaus gydymo tokioje įstaigoje pranašumas, paly- 
ginti su gydymu ligoninėje, yra tas, kad mažesnės išlaidos leidžia gydyti 
ne per skubinai. Daugiau laiko galima stebėti žmogaus ligos ypatumus ir 
eigą, parinkti vaistus, nedarančius šalutinio poveikio, bei įvertinti gydymo 
naudą. 

Saugumas yra ir gyventojams, ir personalui svarbus dalykas, todėl visomis 
išgalėmis stengiamasi užtikrinti, kad niekas nepasidarytų agresyvus. 
Pasitelkus krizių sprendimo būdus, stengiamasi pristabdyti ginčus arba 
staiga įsiplieskusius kivirčus, o darbuotojai atidžiai išklauso kiekvieną 
klientą, pranešanų, kad kuris nors gyventojas, ko gero, darosi pavojingas. 

Labai neramiems ligoniams galima duoti vaistų arba, j jeigu būtina, paguldyti 
į ligoninę. Reikalaujama, kad visi vieni kitų paisytų ir vieni kitus gerbtų. 
Paprastai gyventojai vieni kitiems padeda ir drauge su personalu puoselėja 
neprievartos ir saugumo atmosferą. Personalas dirba kaip komanda, 
kurios kiekvienas narys gali ir turi prisidėti prie gydymo planavimo. 

Tokiam intensyviam gydymui reikia turėti tokius pat etatus kaip ir 
ligoninėje. Psichikos sveikatos darbuotojas (psichiatro padėjėjas) ir 
slaugytoja budi visuomet. Savaitgaliais paslaugas gyventojams teikia trys 
patyrę psichoterapeutai, turintys psichologo arba socialinio darbuotojo 
išsilavinimą; jie užsiima psichoterapija, š šeimos terapija, padeda spręsti 
praktinius klausimus, pavyzdžiui, gauti invalidumo pašalpą; jie rengia 
klientą grįžu į bendruomenę. Psichiatras dirba tris valandas per dieną, o 
telefonu su juo galima susisiekti bet kuriuo paros metu. Komandos 
vadovas vadovauja programai, o jo padėjėjas tvarko raštvedybą, užsiima 
pastatų remontu ir atsargų, maisto ir baldų pirkimu. Įvairiais būdais 
pasitelkiami studentai ir savanoriai. Ne visą darbo dieną dirbantis virėjas, 
padedamas psichikos sveikatos darbuotojo, gamina maistą. 

Visą laiką namuose būna mažiausiai du darbuotojai, vienas iš jų 
slaugytojas. Naktų slaugytojas miega, bet prireikus jį galima išsikviesti. Į 
darbą priimami įvairaus išsilavinimo žmonės, kurie yra geri specialistai, 
lankstūs ir protingi, pajėgia valdyti krizines situacijas ir gali dirbti veikiami 
streso. Jie turi būti teigiamai nusiteikę ir draugiški, sutarti su bendra- 
darbiais, turi mėgti dirbti su žmonėmis, kurie yra šios įstaigos klientai, 
elgtis su jais pagarbiai ir garbingai. 

Paaiškėjo, kad svarbu yra tai, jog Cedar House įsikūręs vietoje, kur daug 
prekybos įstaigų. Už kelių kvartalų ; yra daug viešųjų įstaigų, kuriomis 
naudojasi klientai — gastronomai, paštas, kavinė, greitoji pagalba, parkas 
ir poilsio centras. Per tuos metus kaimynystėje gyvenantiems žmonėms 
Cedar House nesukėlė rūpesčių. Teko apsitverti tvora ir pasistengti nekelti 
didelio triukšmo, ypač naktimis, bet iš esmės skundų buvo visai mažai. 

Cedar House darbuotojams reikia mokėti gana dideles pastovias algas, 
kurių negalima mažinui, iš esmės nepakeitus programos pobūdžio. Gydymas 
pagerėtų, jeigu įstaigoje būtų mažiau negu penkiolika ūmių ligonių, bet 
tai galima pasiekti tik padidinus kiekvienai dienai skiriamas išlaidas arba 
sumažinus darbuotojų skaičių tiek, kad tektų apriboti priimamų ligonių 
ligos sunkumo laipsnį. 

Gydymas Cedar House (200 dolerių per dieną) kainuoja perpus mažiau 
negu ligonineje. Tik labai mažą dalį faktinių išlaidų padengia klientas arba 
apmoka draudimo kompanijos. Gydymas pagal šią programą nelaikomas 

gydymu ligoninėje, tad daugelis draudimo kompanijų neatlygina gydymo 
pagal stacionaro ligonio tarifą. Kai kurios sveikatos palaikymo organi- 
zacijos (angl. HMO) vis dėlto pripažįsta, kad gydymas Cedar House yra 
pigus, turint omenyje, kad kitas pasirinkimas yra brangiai kainuojantis 
gydymas ligoninėje, ir atlygina psichikos sveikatos centrui visas gydymo 
Cedar House išlaidas. Neseniai Kolorado valstijoje įdiegus naujus atlyginimo 
psichikos sveikatos įstaigoms mechanizmus, nebrangus gydymas ne ligoni- 
nėje, panašiai kaip Cedar House, atrodo gerokai patrauklesnis už įprastus 
ligoninių skyrius. Be to, Cedar House finansiniu požiūriu yra perspektyvus 
tuo, kad čia turi galimybę gauti gydymą medicinos paslaugų negaunantys 
klientai. 

Didelės pastovios išlaidos būtų sunkiai pateisinamos tokiai psichikos 
sveikatos įstaigai, kuri aptarnauja gerokai mažesnį negu 200 000 
gyventojų rajoną. Su šia išlyga Cedar House modelis yra tinkamas ir kaime, 
ir mieste. Kolorado valstijos Psichikos sveikatos skyrius įkūrė panašius į 
Cedar House namus ir šiaurinėje valstijos dalyje bei vakariniame Uolinių 
kalnų šlaite, kaip arčiau namų esančią ligoninės alternatyvą. Panašių 
gydymo įstaigų galima aptikti Vankuveryje, Britų Kolumbijoje (Sladen- 
Dew er al., 1995), Vašingtone, Kolumbijos federacinėje apygar-doje 
(Bourgeois, 1995), Trieste, Italijoje, ir kitur (Warner, 1995). 


Krizių namai 


Per aštuntą ir devintą dešimtmečius Paulas Polakas su bendradarbiais iš 
Kolorado valstijos Piervakarių Denverio psichikos sveikatos centro sukūrė 
ir įgyvendino perversmu tapusią sistemą šeimų globėjų namų, kuriuose 
prižiūrimi ir gydomi psichikos ligoniai ūmaus ligos priepuolio metu. Šią 
programą sudarė keletas privačių namų, kur atidžiai atrinktos ir 
patikrintos šeimos padeda ligoniams ištverti juos ištikusias krizes. Šiuose 
globos namuose ligonius gydo atvykstanti psichiatrų, slaugytojų ir kitų 
specialistų komanda. Paaiškėjo, kad programa tinka didžiajai daugumai 
ūmių ligonių, kurie guldomi į psichiatrijos ligoninę, ir jos dėka reikalingų 
per dieną ligoninės lovų sumažėjo iki vienos 100 000 gyventojų (Polak 
et al., 1995). 

Pietvakarių Denverio psichikos sveikatos centras nebėra savarankiška 
gydymo įstaiga, nebeveikia ir jo šeimų globėjų sistema. Tačiau ši sistema 
tapo pavyzdžiu kitoms įstaigoms, tarp kurių yra ir Deino apygardos 
psichikos sveikatos centras Madisone, Viskonsino valstijoje (Bennett, 


1995). Tenai gerokai per dešimų šeimų prižiūri daugybę krizes išgyve- 

nančių žmonių, kurių dauguma priešingu atveju būtų ligoninėse; beveik 
trys ketvirtadaliai šių klientų čia patenka ištikti ūmaus psichikos ligos 
priepuolio, kiti turi stiprių savižudybės polinkių. Apie 40 procentų 
klientų į šią programą patenka iš bendruomenės, pasirinkę j ją kaip gydymo 
ligoninėje alternatyvą, 40 procentų yra išrašomi iš ligoninės pacientai ir 
20 procentų yra žmonės, kurių sveikatos būklė nėra tokia sunki, kad į juos 
reikėtų gydyti ligoninėje, bet turintys prastas gyvenimo sąlygas namuose 
arba ištikti socialinės krizės. Vidutiniškai čia būnama tik tris dienas. 

Į krizių namus patenkančių žmonių agresyvumas beveik niekada 
nesukelia bėdų. Taip iš dalies yra dėl to, kad klientai rūpestingai atren- 
kami, iš dalies todėl, kad jie laiko privilegija pakvietimą į kito žmogaus 
namus, taigi stengiasi elgtis padoriai, kaip ir dera svečiams. Dėl šios 
priežasties žmonės, turintys sunkių asmenybės sutrikimų, krizių namuose 
elgiasi geriau negu ligoninės palatoje. 

Krizių namų išlaidos nedidelės. Vadinasi, tokią programą galima 
įgyvendinti ir turint visai mažai lovų (keturias arba šešias) — dėl to 
finansinis programos efektyvumas per daug nenukentės. Kaimo bendruo- 
menėms šis modelis naudingas tuo, kad krizių namai gali būti plačiai 
išsibarstę, nebūtinai didžiuosiuose gyventojų centruose, kaip ligoninė, 
todėl įmanoma suteikti gydymą arčiau kliento namų. Kad gydymo įstaiga 
efektyviai dirbtų, jos darbuotojai turi jausti didelę atsakomybę už programos 
sekmę. Kiekvienai apsiimančiai globoti šeimai reikia nemenkos paramos iš 
nuolatos pasiekiamo specialisto, o tokiuose namuose įkurdintiems ligo- 
niams reikalinga intensyvi mobilios dvidešimt keturias valandas per parą 
dirbančios specialistų komandos psichiatrinė priežiūra. 

Gali atrodyti, kad nėra daug žmonių bendruomenėje, kurie atvers savo 
namų duris ūmaus priepuolio ištiktiems žmonėms. Tačiau kai tokią 
programą buvo imtasi įgyvendinti Boulderyje, Kolorado valstijoje, į 
straipsnius laikraščiuose ir skelbimus per pirmą mėnesį atsiliepė šimtas 
žmonių, parodydami susidomėjimą programa, ir per kelias savaites buvo 
atrinkta pusė tuzino šeimų. 


Išvados 
Efektyvi alternatyvi gydymo ištikus priepuoliui įstaiga turėtų: 


+ būti nedidelė, turinti daugiausia apie penkiolika pacientų. Tačiau dydis 
(ligonių skaičius) turi būti užtenkamas rentabilumui išlaikyti; 

+ kainuoti pigiau negu ligoninė, kad galėtų išsilaikyti iš ligoninių 
sutaupytų lėšų. Dauguma tokių alternatyvų kainuoja perpus arba dar 
mažiau negu gydymas ligoninėje (Warner, 1995). Mažesnės išlaidos 
leidžia ilginti buvimo laiką, lėtinti gydymą ir gana dažnai skirti mažes- 
nes vaistų dozes; 

+ teikti visus psichiatrinius tyrimus ir gydymą. Psichiatras turi konsul- 
tuoti dažnai, didesnėse įstaigose kasdien, ir ištirti bei įvertinti kiekvieno 
naujo ligonio būklę per dvidešimt keturias valandas; 

+ vengti nelanksčių taisyklių. Tokios įstaigos vertingumas yra gebėjimas 
taikytis prie individualių reikmių; 

+ suteikti personalui daug galimybių spręsti savarankiškai (Mosher, 


1995; Warner ir Wollesen, 1995). 


Tokios įstaigos turi daug pranašumų. Jose gydymas yra gerokai pigesnis 
negu gydymas ligoninėje, čia mažiau prievartos ir susvetimėjimo. Nepai- 
sant šių pranašumų, JAV ir Didžiojoje Britanijoje tokių įstaigų yra 
mažiau, negu būtų galima tikėtis, turint omenyje, kiek yra ligonių, 
kuriems tai būtų naudinga. 

Kodėl gi nėra daugiau tokių programų? Didžiojoje Britanijoje, Austra- 
lijoje ir kitose šalyse, kurių nacionalinės psichikos sveikatos programos 
glaudžiai siejamos su ligoninėmis, tam, kad atsirastų reikiamų lėšų, būtina 
atsisakyti vietų ligoninėje — uždavinys, reikalaujantis ilgų biurokratinių 
derybų ir svarstymų. JAV, kur psichikos sveikatos programos dažnai yra 
mažiau priklausomos nuo valdžios, šį uždavinį lengviau įgyvendinti, bec 
iki šiol sveikatos draudimo mechanizmai nėra pritaikyti tokioms 
programoms remti. Amerikos gydymo administratoriai vis dėlto jau ima 
suprasti, kad alternatyvios gydymo ne ligoninėje programos apsimoka. 
Tose valstijose, kuriose sveikatos priežiūra bus teikiama pagal vyriausybės 
finansuojamos medicinos pagalbos kiekvienam gyventojui schemą, galime 
tiketis ligoninėms alternatyvių įstaigų, kurios, būdamos pigesnės negu 
įprastinės, darysis už jas ir dažnesnės. 


III dalis 


Bendruomenė 


8 skyrius 

Devynioliktame amžiuje darbas buvo pagrindinis humaniško moralinio 
poveikio komponentas. Hanwellio prieglaudos Anglijoje direktorius, 
pavyzdžiui, buvo įsitikinęs, kad tinkamas užsiėmimas „dažnai padeda 
ligoniui visiškai pagyti“ (Ellis, 1838, p. 197); o Eli Todd 1830 metais 
ligonio, pasirengusio palikti Hartfordo prieglaudą Konektikute, šeimai rašė: 
„Niekad nebus per daug, kad ir kaip uoliai įtikinėčiau apie naudą ar netgi 
būtinybę jam turėti pastovų darbą“ (Braceland, 1975, p. 684). Moralinio 
poveikio šalininkai labai nuliūstų, matydami, kokia yra dabar Didžiojoje 
Britanijoje ir Amerikoje sunkiomis psichikos ligomis sergančių žmonių 
padėtis, kai dauguma jų savo kasdieniame gyvenime beveik arba visiškai 
neturi ką veikti. Antai 1994 metais Kolorado valstijoje atliktu tyrimu 
nustatyta, kad pusė psichikos ligonių bendruomenėje per dieną būna 
užsiėmę tikslinga veikla ne daugiau kaip valandą (Warner er al, 1994). 

Neturėdami naudingo socialinio vaidmens, daugelis psichikos ligomis 
sergančių žmonių gyvena visiškai nematydami gyvenimo tikslo ir prasmės. 
Psichiškai nesveiki žmonės, atlikdami Gyvenimo tikslo testą, iš tikrųjų 
surenka mažiau balų už bet kurias kitas tiriamųjų grupes (Robinson ir 
Shaver, 1969). Kai Siaurės Kolorade bendruomenės prižiūrimų žmonių 
buvo klausiama apie jų gyvenimą, pagrindiniai jų skundai buvo nuobo- 
dulys ir (tarp vyrų) nedarbas, — abu dalykai buvo įvertinti kaip daug 
sunkiau pakeliami negu psichozės simptomai (Fromkin, 1985). Daugelis 
specialistų mano, kad piktnaudžiavimo narkotikais ir alkoholiu paplitimą 
tarp sergančiųjų psichikos ligomis (žr. 2 skyrių) iš dalies lemia daugelio 
tokių ligonių gyvenimo tuštumas. Ištyrę narkotikų vartojimą tarp sergančių 
psichikos ligomis žmonių Boulderyje, autorius ir jo bendradarbiai (Warner 
et al.,1994) padarė išvadą, kad daugiausiai marihuanos vartojo tie, kurie 
turėjo mažiausiai planuotos veiklos, o kaip pagrindinę narkotikų varto- 
jimo priežastį nurodė „nuobodulį“. 


84 Galimybė gauti darbą 


Įdarbinimo nauda 


Darbas labiausiai lemia psichikos liga sergančio žmogaus savigarbos ir 
socialinio vaidmens formavimąsi, o toliau pateikiamos ekonominio bei 
visuomeninio pobūdžio pastabos verčia manyti, kad galimybė gauti darbą, 
tinkamas užsiėmimas gali būti labai svarbu tam, kad asmuo pagytų nuo 
schizofrenijos: 


+ schizofrenijos baigtis yra daug geresne silpnai ekonomiškai išsivys- 
čiusiose šalyse, ypač kaimuose, kur ligoniai gali dirbti žemės ūkyje, kad 
prasimaitintų (PSO, 1979; Jablensky er 2/, 1992; Warner, 1994); 

+ ekonomiškai išsivysčiusiose šalyse geresnė schizofrenijos baigtis būdin- 
ga aukštesniesiems gyventojų sluoksniams, kur nedarbo lygis nedidelis; 
bet ekonomiškai silpnose šalyse geresnė schizofrenijos baigtis dažnesnė 
tarp žemesniųjų sluoksnių gyventojų, kurie turi galimybių dirbti 
natūriniame arba nedidelio našumo ūkyje (PSO, 1979; Warner, 1994). 


Klinikiniai schizofrenija sergančių žmonių tyrimai taip pat rodo, kad 
darbas lemia geresnę ligos baigų. Ne vienas tyrimas patvirtino, kad tiems 
iš psichiatrijos ligoninių išleistiems ligoniams, kurie turi darbą, ukimybė 
vėl būti paguldytiems į ligoninę yra mažesnė negu tiems, kurie neturi 
darbo, nepaisant patologijos sunkumo (L. Cohen, 1955; G. W. Brown 
et al., 1958; Freeman ir Simmons, 1963; Fairweather er a/., 1969; Jacobs 
et al., 1992). Pastaraisiais metais paaiškėjo palaikomojo darbo nauda: jis 
yra pirmas ligonių žingsnis į pastovų užimtumą, jis neturi jokio neigiamo 
poveikio ir gali sumažinti hospitalizacijų dažnumą bei padėti geriau 
funkcionuoti visuomenėje, nors paprastai psichikos ligos simptomų 
nepaveikia (Bond er a/., 1997; Bailey er a/., 1998; Lysaker ir Bell, 1995). 

Apskritai tyrimai rodo, kad darbas sergančiuosius schizofrenija skatina 
geriau funkcionuoti, bet liga ne visuomet palengvėja (Warner, 1994). 
Vienas iš tyrimų, kuris tiesiogiai nagrinėja darbo poveikį schizofrenija 
sergantiems žmonėms, vis dėlto rodo, kad darbas gali turėti įtakos 
simptomų švelnėjimui. Dešimto dešimtmečio pradžioje Morrisas Bellis 
ir jo bendradarbiai šešiems mėnesiams įdarbino 150 schizofrenija sergančių 
žmonių Konektikuto veteranų medicinos centre: vienus nemokamai, 
kitiems (atsitiktine tvarka) mokėdavo 3,40 dolerio už valandą. Kaip ir 
tikėtasi, tie, kuriems buvo mokama, dirbo daugiau valandų. Be to, tie, 
kuriems buvo mokama, pradėjo jaustis geriau — pirmiausia sumažėjo 
emocinis diskomfortas ir pozityvieji simptomai, tokie kaip haliucinacijos 

ir kliedesiai, ir jie rečiau iš naujo patekdavo į ligoninę. Kuo daugiau 
ligoniai dirbo, tuo labiau silpo ligos simptomai (Bell er 4/., 1996). 


Įdarbinimo rodikliai 


Nors teigiamas darbo poveikis sergant schizofrenija akivaizdus, pasinau- 
doti jo teikiamais pranašumais gali nedaugelis ligonių. Pavyzdžiui, JAV 
tik apie 15 procentų žmonių, sergančių sunkiomis psichikos ligomis, turi 
darbą (Anthony er a/., 1988; Consumer Health Sciences, 1997). Panaši 
padėtis ir Didžiojoje Britanijoje, kur darbą turi tik 13 procentų tokių 
ligonių (Valstybinė statistikos tarnyba, 1995). Nedarbas yra tokia įprasta 
schizofrenija sergantiems žmonėms padėtus daugelyje ekonomiškai išsivys- 
čiusių šalių, jog specialistai dažnai ima tai laikyti natūralia sudedamąja šios 
ligos dalimi. Tačiau matant, kad kai kuriose industrinėse valstybėse 
dirbančių schizofrenija sergančių žmonių yra daug daugiau negu kitose, 
nesunku suprasti, kad problemos esmė yra ne tiek pats individas ir liga, 
kiek socialinis kontekstas. 

Pavyzdžiui, Siaurės Italijoje turinčių darbą psichikos ligomis sergančių 
žmonių procentas yra gerokai didesnis negu JAV. Bolonijoje 1994 metais 
iš sveikatos apsaugos sistemoje gydytų schizofrenija sergančių žmonių 
atsitiktinai atrinktoje grupėje beveik pusė paskutinius tris mėnesius turėjo 
darbą, daugiau kaip penktadalis dirbo visu etatu (trisdešimt arba daugiau 
valandų per savaitę) (Warner er a/., 1998). Pietų Veronoje maždaug tuo 
pat metu turinčių darbą schizofrenija sergančių žmonių buvo dar daugiau: 
beveik 60 procentų dirbo, daugiau kaip ketvirtadalis visą darbo dieną 
(Warner ir Ruggieri, 1997). Priešingai, Boulderyje, Kolorado valstijoje, 
kur sergančiųjų psichikos ligomis dirba dukart daugiau negu visose JAV, 
panašiai atrinktos schizofrenija sergančių žmonių grupės rodikliai buvo 
daug mažesni — mažiau negu 30 procentų turėjo darbą ir tik 8 procentai 
dirbo visu etatu (Warner e; al, 1998). 

Kodel gi šie rodikliai dviejose moderniose pramoninėse šalyse taip 
skiriasi? Viską lemia galimybės ir kliūtys gauti darbą. Pirmiausia panagri- 
nėsime, kokios yra galimybės gauti darbą. 


Įdarbinimo galimybės 


Didžiojoje Britanijoje i1r Amerikoje psichikos ligomis sergantys žmonės 
paprastai turi tokias darbo galimybes: 

+ Apsaugota darbo vieta. Plačiai paplitęs modelis, sukurtas Šiaurės 
Europoje, šiandien daugelio laikomas pernelyg panašiu į gydymo 
įstaigą Ir pasižyminčiu iz0liuotumu. Jam nepritariantieji teigia, kad 
patekę į tokią mažai pastangų reikalaujančią aplinką žmonės gali 
nebepajegti daryti pažangos ir atlikti sunkesnio, daugiau pastangų 
reikalaujančio darbo, nors ir turėtų tam sugebėjimų. Pritariantieji 
pažymi, kad kai kuriems žmonėms, kurių funkcionavimo galimybės 
ribotos, tokia aplinka gali būti vienintelė įmanoma darbo vieta. 

+ Laikinas ir nuolatinis palaikomasis darbas (supported employmeni) 1 vra 
amerikietiški modeliai, kai ligoniams parengiamos darbo vietos konku- 
rencinėje darbo aplinkoje. Siuose darbuose ligonius moko ir palaiko 
profesinio mokymo specialistai, kurie vadinami darbo instruktoriais. 

+ Savarankiškas darbas. Psichikos ligomis sergantys žmonės, padedami 
arba nepadedami profesinio mokymo specialistų, susiranda darbą 
konkurencinėje darbo jėgos rinkoje. 


Pirmosios ir paskutinės galimybių, matyt, nereikia aiškinti; išsamiau 
apibūdinsime antrąją, palaikomąjį darbą, kuris yra mažiau žinomas. 


Palaikomasis darbas 


Laikino darbo programos iš pradžių buvo parengtos aštuntame dešimt- 
metyje Fountain House, Niujorko psichosocialiniame klube. Veikdami 
pagal šį modelį, profesinio mokymo specialistai vietos bendruomenėje 
suranda darbą verslo įmonėse ir įstaigose. Darbo instruktoriaus parengtas 
psichikos liga sergantis asmuo įdarbinamas vienoje iš šių vietų paprastai 
šešiems mėnesiams. Tokiam darbuotojui tiek, kiek būtina, padeda darbo 
instruktorius, be to, dirbdamas jis gali reguliariai lankyti paramos būrelius 
arba grupes. Jeigu ligonis, nesvarbu dėl kokios priežasties, kuriuo nors 
metu dirbti negali, darbo instruktorius turi surasti kitą klientą padirbėti 
tą laiką, arba pars atlieka tą darbą. Taigi darbdaviui toks susitarimas visai 
priimtinas. Jis žino, kad darbas, dažnai toks, kur didelė darbuotojų kaita 
ir kuris tinka tik pradedantiesiems, bus visada ir patikimai atliktas ir kad 
darbuotojo mokymo paslauga bus suteikta iš šalies. 

Laikino darbo esmė yra ta, kad psichikos liga sergantis žmogus taip 
dirbdamas išmoksta pagrindinių darbo įgūdžių, ir rai padeda jam siekti 
galutinio tikslo — nuolatinio savarankiško darbo konkurencinėje darbo 
rinkoje. Faktiškai tie, kurie dirba laikinuose darbuose, turi didesnę 

tikimybę gauti savarankišką darbą (Mosher ir Burti, 1989), bet, turint 
omenyje tai, kaip jautriai į permainų sukeliamą stresą reaguoja tokių 
sutrikimų kaip schizofrenija turintys žmonės, vargu ar galima pritarti 
minčiai, kad laikinas darbas šiems žmonėms idealiai tinka. Iš tikrųjų viena 
iš pagrindinių priežasčių, kad tokios programos kaip Fountain House 
parengė laikino darbo modelį, yra tai, kad buvo sunku surasti pakankamai 
darbų ir padėti visiems klientams, kurie norėjo dirbti. 

Sunkiai stresą pakeliantiems psichikos ligoniams labiau tinka nuolatinis 
palaikomasis darbas, kuris iš pradžių buvo sumanytas žmonėms, turin- 
tiems raidos sutrikimų. Šis modelis iš esmės yra toks par kaip ir laikino 
darbo, skirtumas tik tas, kad darbas yra nuolatinis. Kai darbuotojas 
prisitaiko prie pareigų keliamų reikalavimų, pagalbą galima pamažu 
nutraukti ir teikti kitam klientui, neseniai pradėjusiam dirbti. Todėl 
palaikomojo darbo vietų kurį laiką gali daugėti. 

Palaikomasis darbas naudingas keliais aspektais. Galima pasiektu, kad 
darbas tenkintų kiekvieno kliento poreikius. Galima suorganizuoti 
dalijimąsi darbu tiems, kurie del kliūčių socialinės apsaugos sistemoje ir 
dėl darbo visu etatu įtakos ligos simptomams norėtų dirbti ne visą darbo 
dieną. Galima paieškoti darbų, kurie atitiktų kiekvieno kliento įgūdžius 
ir polinkius ir, būdami pastovūs, leistų kilti karjeros laiptais. 

Palaikomojo darbo programas idealiausiai vykdo psichosocialiniai 
klubai. Klubo modelis, kurį sukūrė Niujorko Fountain House ir kuris 
dabar plinta po visą išsivysčiusį pasaulį, yra reabilitacijos programa, kurią 
vykdo psichikos ligomis sergantys žmonės (tokiomis aplinkybėmis 
vadinami nebe „ligoniais“, bet „nariais“) išvien su atlyginimą gaunančiais 
darbuotojais. Naryste klube yra savanoriška, o medicinos paslaugų teikimas 
yra atskirtas nuo klubo aplinkos. Kaip tvarkytis klube, sprendžia darbo 
grupės iš darbuotojų ir narių. Viena darbo grupė tvarko virtuvę ir gamina 
valgį nariams, kita kas savaitę parengia sienlaikraštį ir rūpinasi kancelia- 
riniais darbais, o ten, kur yra sodas, grupės imasi ir sodininkystės. Taigi 


klubo nariai gali: 


e įgyti socialinių galių; 

e plėsti socialinius ryšius; 

+ susidurti su platesne socialine aplinka ir geriau maitinus (kadangi 
daugelis narių dažniausiai gyvena atskirai vienviečiuose kambariuose, 
jie neturi galimybės pasigaminti valgyti); 

+ išmokti įvairių darbo įgūdžių, pavyzdžiui, raštvedybos, naudojimosi 
kompiuteriu ir maisto gaminimo; 

+ gauti darbo instruktorių darbo atlikimo įvertinimą; 

+ įsidarbinti; 

+ gauti instruktorių paramą darbe ir palaikyti ryšius su grupe klube. 


Palaikomojo darbo projektų vadybininkai supranta, kad į paramą ir 
pripažinimą reaguoja ne vien darbuotojai, bet ir darbdaviai. Daugeliui 
darbdavių naudinga dalyvauti tokiose programose, nes jie jaučiasi padedą 
likimo nuskriaustiesiems ir bendruomenei. Kasmet Boulderyje klubas ir 
palaikomojo darbo programos dalyviai organizuoja „pokylį ' (jeigu vietos 
restorano savininkas leidžia nemokamai), kuriame darbuotojai, darbdaviai 
ir darbo instruktoriai pabendrauja, aptaria ir įvertina kiekvienos grupės 
įnašą. Taip psichikos sveikatos paslaugų teikėjai ir verslo bendruomenė 
įsitikina, kad gali bendradarbiauti ir kad tai naudinga ir vieniems, ir 
kitiems. 


Devintoji priemonė 
Socialinės firmos: savo klientus įdarbinančios įstaigos 


Socialinės firmos, arba klientus įdarbinančios įstaigos, paplitusios kai 
kuriose Europos šalyse, bet menkai žinomos JAV, galėtų būti perspektyvus 
dalykas, papildantis čia aprašytus būdus įdarbinimo galimybėms plėsti. 
Turint omenyje tai, kad stengiamasi apsaugoti nuo sunkumų, su kuriais 
susiduriama konkurencinėje darbo rinkoje, šis alternatyvus būdas yra 
tarpinis variantas tarp apsaugotos darbo vietos ir palaikomojo darbo. 
Darbuotojų kooperatyvai, priimantys į darbą psichikos ligomis sergan- 
čius žmones, pirmiausia ėmė steigtis Italijoje aštuntame dešimtmetyje, o 
paskui panašios įmonės ėmė rastis Šveicarijoje, Vokietijoje, Olandijoje, 
Airijoje ir kitur (Warner ir Polak, 1995). Šiaurės rytų Italijoje Trieste, 
Pordenone ir Palmanovoje kiekvienas verslo konsorciumas priima į darbą 
gamybos ir paslaugų įmonėse ir sveikus žmones, ir sergančius psichikos 
ligomis. Trieste tarp šių įmonių yra viešbutis, kavinė, restoranas, perve- 
žimų įmonė, pastatų atnaujinimo kompanija ir baldų gamybos cechas. 
Netoli Pordenono tokius konsorciumus sudaro įmonės, kurios užsiima 
valymu, pinigų surinkimu iš viešųjų taksofonų, parko inventoriaus 

gaminimu, pagalbos teikimu slaugos namams, pagalba neįgaliesiems 
namuose ir sodinukų auginimu. Palmanovoje iki 1998 metų vienuolika 
turistams skirtų viešbučių buvo paversti kooperatyvais, kai kurie iš juose 
įdarbintų klientų gyvena viešbučiuose nemokėdami nuomos. Ženevoje į 
bendrą įmonę sujungta leidykla, kooperatinė namų statybos įmonė ir 
kavinė. 

Vienos nedidelės, kitos stambios įmonės sėkmingai konkuruoja su 
vietos verslo įmonėmis, laimėdamos kontraktus konkursuose. Pordenone 
apie 90 procentų darbo sutarčių yra sudarytos su viešosiomis įstaigomis, 
tokiomis kaip ligoninės, mokyklos, paštas ir gaisrinė. Trieste apie 60 
procentų darbo pagal sutartis yra atliekama viešosioms įstaigoms, tarp 
kurių yra psichikos sveikatos tarnyba, o Ženevoje visos sutartys yra 
sudarytos su miesto bendruomene. 

Kooperatyvai naudojasi įvairaus dydžio valstybinėmis subsidijomis. 
Trieste 1994 metais subsidijos — tiesioginių dotacijų, vietos ir psichikos 
sveikatos darbuotojų darbo laiko forma — sudarė apie 20 procentų viso 
biudžeto, o Pordenone tik 1 procentą. 

Šiaurės Italijoje verslo įmonės yra organizuotos į didelius konsorciumus 
ir įdarbina labai nemažai sunkiomis psichikos ligomis sergančių žmonių. 
1994 metais Trieste konsorciumo produkcijos vertė iš viso buvo 5 
milijonai dolerių, Pordenone 7,1 milijono dolerių. Kiekviename konsor- 
ciume apie pusė nuolatinių darbuotojų yra psichikos arba kitokią negalę 
turintys žmonės, kurie gauna nustatytą darbo užmokestį už visą darbo 
dieną. Kartais psichikos ligomis sergantys žmonės dirba ne visą darbo 
dieną kaip mokiniai ir gauna invalidumo pensiją. Priešingai negu dauguma 
JAV programų, skirtų psichikos ligomis sergantiems žmonėms, 
kooperatyvai plačiai reklamuojasi ir visuomenei gerai žinomi. Taigi šių 
įmonių padėtis ir socialinė įtaka pranoksta įprastus profesinio lavinimo 
programų laimėjimus. 


Socialinės firmos Šiaurės Amerikoje ir Didžiojoje Britanijoje 


Ar gali sveikatos įstaigos Šiaurės Amerikoje ir Didžiojoje Britanijoje 
sukurti panašias į Europoje egzistuojančias pelno nesiekiančias įmones, 
priimančias į darbą klientus? Sėkmingų pavyzdžių esama. Monadnock 
Family Services Niu Hampšyre įsteigė vartotojams priklausantį ir jų 
administruojamą kooperatyvą, kuris iš pradžių pirkdavo, atnaujindavo ir 
parduodavo namus (Boyles, 1988), o dabar perėjo prie sodo inventoriaus 

amerikiečių psichikos sveikatos klinika 1995 metais įkūrė sėkmingai 
veikiantį espreso kavos barą, kurio veiklą organizuoja klinikos klientai 
(Kakutani, 1998). Toronte, Kanadoje, faktiškai visos psichikos ligomis 
sergančių žmonių profesinio mokymo programos buvo pertvarkytos pagal 
socialinės firmos modelį. Viena iš tokių programų yra pasiuntinių firma 
A-Way Express. Joje dirba psichikos ligomis sergantys žmonės, kurie 
naudodamiesi viešuoju transportu pristato siuntinius į bet kurią miesto 
vietą, o su savo biuru susisiekia per portatyvias radijo stoteles (Creegan, 
1995). Dubline Airijos socialinės firmos valdo restoraną, užkandinę, 
vilnos parduotuvę ir mažmeninę baldų parduotuvę. Kaip matyti, tokios 
įmonės Šiaurės Amerikos ir Didžiosios Britanijos ekonominiame kontekste 
yra įmanomos, bet kol kas jų nėra daug ir jos gali pasiūlyti darbą tik 
nedaugeliui potencialių vartotojų. 

Kaip padaryti, kad tokių įmonių atsirastų daugiau? Kad savo klientus 
įdarbinančios įmonės turėtų pranašumų konkurencijoje, gali būti sudaro- 
mos sutartys su psichikos sveikatos įstaigomis ir kitomis viešosiomis 
organizacijomis. Pavyzdžiui, Niujorko valstijos įstaigos, pagal valstijos 
finansų įstatymą, kai tik įmanoma, privalo įsigyti naują įrangą iš Psichikos 
sveikatos valdybos klientų įdarbinimo programų (Surles er a/., 1992). 

Panašiai ir psichikos sveikatos centras gali perkelti paslaugas (pavyz- 
džiui, kurjerio arba skretoriaus), kurias šiuo metu teikia pašalinės įmonės, 
į savo klientų įmones. Remonto ir eksploatacijos įmonė Boulderio apygar- 
dos psichikos sveikatos centre buvo sukurta, atsisakius sutarčių su privačiais 
rangovais del daugelio šios įstaigos pastatų remonto ir eksploatacinės 
priežiūros ir sudarius sutartis su nauja klientus įdarbinančia įmone. Įmonė 
duoda pelno (kuris padengia kitos klientus įdarbinančios įmonės, aptar- 
naujančios kavos aparatus, nuostolius) ir taupo įstaigos pinigus. Kiti 
klientai įdarbinami įstaigos registratūroje, apklausų vykdytojais, profe- 
sinio mokymo ir psichikos sveikatos darbuotojais. 


Išvados 


Daugelyje Europos šalių, pirmiausia Italijoje, atsiradusios verslo įmonės, 
kuriose dirba ir sveiki, ir psichikos ligomis sergantys darbuotojai ir kurios 
sėkmingai plečia galimybes gauti darbą pastariesiems, galėtų būti 
steigiamos ir Didžiojoje Britanijoje bei Siaurės Amerikoje, ypač jeigu 
siekiant sudaryti galimybes įdarbinti klientus būrų remiamasi psichikos 

ligomis sergančių žmonių vartojimo rinka, įskaitant ir psichiatrinio 
gydymo bei su juo susijusių paslaugų teikimą. 

Ideali profesinės reabilitacijos sistema būtų tokia, kuri teiktų įvairių 
galimybių, nuo labiausiai apsaugoto darbo vietų iki labiausiai savarankiško. 
Socialinės firmos yra tarpinis variantas tarp apsaugotos darbo vietos ir 
nuolat palaikomo darbo. Vadinasi, jos plečia spektrą, padėdamos sukurti 
tai, kas tinka visiems norintiems dirbti, ir sudarydamos tokias galimybes, 
kurios tikrai integruoja į normalų bendruomenės gyvenimą, kiek tai siejasi 
su darbo teikiamu pasitenkinimu. 


9 skyrius 


Neskatinantys dirbti ekonominiai veiksniai 


Kaip ir visi kiti, psichikos ligomis sergantys žmonės, galvodami apie tai, 
kaip optimizuoti savo pajamas, svarsto keletą veiksnių. Apsisprendimas 
dirbti priklauso nuo trijų vienas kitą papildančių dalykų: 1) pajamų; 
2) darbo keliamo streso ir jam reikalingų pastangų; 3) pasitenkinimo, kurį 
teikia darbas. Kokį darbas teikia pasitenkinimą, priklauso nuo paties 
darbo ir nuo žmogaus vertybių. Iš psichikos liga sergančio žmogaus darbas 
dažnai reikalauja ypač didelių pastangų, nes jo keliama įtampa gali 
sustiprinti haliucinacijas ir kitus simptomus. Turint omenyje taip pat ir 
riziką nebegauti invalidumo pensijos ir (Jungtinėse Valstijose) sveikatos 
draudimo, pajamų veiksnys tampa svarbiausias. 

Psichiatras Paulas Polakas ir šios knygos autorius (Polak ir Warner, 
1996) surinko išsamią informaciją apie Kolorado valstijoje Boulderyje 
gyvenančių ilgai psichikos ligomis sergančių žmonių pajamas bei išlaidas. 
Paaiškėjo, kad skirtumas tarp pajamų, kurias jie gauna dirbdami ir 
nedirbdami, nėra labai didelė ekonominė paskata psichikos ligomis 
sergantiems žmonėms dirbti. Žmonių, kurie dirbo ne visą darbo dieną, 
pajamos buvo tik labai nedaug didesnės už nedirbančiųjų. Taip iš esmės 
buvo dėl to, kad pradėję dirbti daugelis ligonių ėmė nebegauti dalies savo 
invalidumo pensijos (pavyzdžiui, jeigu gaudavo papildomą socialinę 
pašalpą, 50 centų nuo dolerio), daugelis neteko dalies kompensacijų už 
mokesčius (25 centų nuo kiekvieno dolerio). Vidutiniškai ne visą darbo 
dieną dirbančio darbuotojo nuostolis, ekonomistų vadinamas užs/ėptu 
mokesčiu, prilygo 64 procentams uždirbtų pajamų. Šiek tiek geresnė 
padėtis buvo tų, kurie dirbo visą darbo dieną: jų užslėpti mokesčiai sudarė 
tik 23 procentus jų gaunamų pajamų, bet, kadangi yra tiek ekonominių 
kliūčių dirbti ne visą darbo dieną, tik nedaugelis psichiškai nesveikų 
žmonių sugeba įsidarbinti visu etatu. 

Kaip psichikos ligomis sergantys žmonės sprendžia ekonominių paskatų 

klausimą? Paulas Polakas ir knygos autorius (Polak ir Warner, 1996) 
pastebėjo, kad ligoniai nusistato minimalaus uždarbio lygį - ekonomistų 
vadinamą numatomų darbo užmokesčiu (Berndt, 1991) - kuris daro darbą 
ekonomiškai priimtiną. Daugiau kaip trys ketvirtadaliai jų apklaustų 
sergančiųjų atsisake pasirinkti darbą už minimalų atlyginimą (4,25 dolerio 
už valandą), bet 80 procentų būtų sutikę dirbti, jei būtų mokama 6 
doleriai už valandą. Jei psichikos liga sergantys žmonės nori pagerinti savo 
ekonominę padėtį, jiems reikia susirasti tokius darbus, kur mokamas 
didesnis negu minimalus atlyginimas. 

Didžiojoje Britanijoje padėtis dar blogesnė negu Amerikoje. Didžiosios 
Britanijos neįgalieji, uždirbantys bent 15 svarų (25 dolerius) per savaitę 
(arba 45 svarus (75 dolerius) „terapinio“ uždarbio), rizikuoja nebegauti 
visų savo pašalpų. 1992 metais priimtas įstatymas „Priemokos už neįgaliųjų 
darbą“ turėjo šią kliūų sumažinti, bet pajamų padidėjimą lydintis kompen- 
sacijų už būsto išlaikymą netekimas faktiškai panaikindavo skatinamąjį šio 
įstatymo poveikį. (1999 m. spalio mėnesį šis įstatymas buvo pakeistas 
Neįgalių asmenų mokesčių lengvatų įstatymu, bet nauda iš to minimali.) 
Jei visos pašalpos ir išmokos, įskaitant invalidumo pensiją, kompensacijas 
už gyvenamąjį plotą ir vaistus, per metus siekia apie 13 000 svarų (22 000 
dolerių), kurie yra neapmokestinami, o už minimaliai mokamą darbą visu 
etatu per metus gaunama tik 9 000 svarų (15 000 dolerių) apmokestinamų 
pajamų, vargu ar tai skatina psichikos ligomis sergančius žmones dirbti 
ne visą arba visą darbo dieną. 

Italijoje neskatinantys dirbti veiksniai yra ne tokie skaudūs kaip Jungri- 
nėse Valstijose arba Didžiojoje Britanijoje, nes ir dirbantiems italų 
ligoniams išlieka invalidumo pensijos. (Iš tikrųjų įvairiuose regionuose tai 
gerokai skiriasi, kaip ir skiriasi būdai, kuriais verčiama laikytis pensijų 
skyrimo taisyklių). Graikijoje neskatinantys dirbti veiksniai yra ne tokie 
stiprūs dėl kitokios priežasties — čia invalidumo pensija tokia maža, kad 
geriau yra rinktis darbą. Graikijoje invalidumo pensija yra mažesnė negu 
120 dolerių (70 svarų) per mėnesį, o minimalus darbo užmokestis yra 
keturiskart didesnis. 

Kokios socialinės politikos naujovės skatintų psichikos ligomis sergan- 
čius žmones įsidarbinti? Remiantis ekonometriniais darbo pasiūlos 
modeliais (Burtless ir Hausman, 1978; Mofhc, 1990) galima prognozuoti, 
kaip pakitusi invalidumo pensijų politika paveiktų psichikos negalę 
turinčius žmones. Tokiam metodui reikia surinkti duomenis apie darbą 
ir pajamas iš atrinktų tiriamųjų grupės, kuri turi būti pakankamai didelė 

ir atstovaujanti žmonėms iš kiekvienos išskirtos „riboto biudžeto“ kate- 
gorijos. Norėdami pritaikyti šį metodą, ekonomerrijos specialistė Susan 
Averett ir knygos autorius (Averett er a/., 1999) surinko ekonominę 
informaciją iš daugiau kaip 200 atsitiktinai atrinktų žmonių, turinčių 
psichikos sutrikimų ir gydomų Boulderio psichikos sveikatos centre. 

Svarbiausia šios analizės išvada buvo ta, kad ne darbo (neuždirbtos) 
pajamos yra svarbus veiksnys, neskatinantis dirbti arba didinti darbo 
valandų skaičių ir kad darbo užmokesčio subsidijavimas yra vienas iš 
veiksmingiausių būdų skatinti dirbti ilgiau. Pagal šį modelį, suteikus 2 
dolerių už valandą darbo užmokesčio subsidiją, darbo valandų skaičius 
per savaitę padidėjo daugiau kaip 5 procentais. Be to, buvo naudinga 
padidinti ir pinigų kiekį, kurį pradėjusysis dirbti gali gauti neprarasdamas 
papildomos socialinės pašalpos. O mėginimas keisti papildomos socialinės 
pašalpos nuostatus, t. y. sumažinti koeficientą, kuriuo pensija ima mažėti, 
kai žmonės ima dirbti daugiau darbo valandų ir uždirba daugiau pajamų 
(t. y. uždirbtų pajamų užslėpto mokesčio mažinimas), buvo stulbinamai 
neefektyvus. 

Šios išvados rodo, kad galimos dvejopos socialinės politikos naujovės: 
1) didinti uždirbamas pajamas, nemažinant jas gaunančio asmens invali- 
dumo pensijos, 2) subsidijuoti darbo užmokestį. 


Dešimtoji priemonė 
Invalidumo pensijos nuostatų keitimas 


Britų ir amerikiečių invalidumo pensijų nuostatai turėtų būti pakeisti, kad 
pakiltų leistinų uždirbti pajamų lygis. 

Jungtinėse Valstijose leidžiamų uždirbti pajamų lygis turėtų padidėti 
nuo 700 dolerių invalidumo pensijos ir nuo 65 dolerių papildomos 
socialinės pašalpos iki 1 000 ir daugiau dolerių per mėnesį. Nuo 1999 m. 
liepos 1 dienos neliečiamos pajamos, gaunamos kaip socialinė invalidumo 
pensija, padidėjo nuo 500 iki 700 dolerių per mėnesį. Nors psichikos 
ligomis sergantys ir kitokią negalę turintys žmonės vis tiek negali lygintis 
su aklaisiais (kurių neliečiamos pajamos nuo 1990 metų yra per 1000 
dolerių per mėnesį) (Arnold, 1998), vis dėlto daugelis neįgalių žmonių 
gali dirbti daugiau darbo valandų ir taip padidinti savo pajamas. Schizo- 
frenija sergantis žmogus, gaunantis socialinę invalidumo pensiją, dabar 
gali ir dirbti daugiau kaip trisdešimt valandų per savaitę už minimalų 

atlyginimą, taigi iš viso per mėnesį gauti 1 200 ir daugiau dolerių pajamų. 
Deja, schizofrenija sergantiems žmonėms, kurie gauna papildomą socialinę 
pašalpą (ir nuo kiekvieno 65 dolerius viršijančio dolerio, kurį jie uždirba, 
praranda po 50 centų), lieka tik 70 procentų tų pajamų už tokį par darbą. 
Schizofrenija sergantiems amerikiečiams būtų naudinga, jeigu būtų 
peržiūrėti invalidumo pensijų nuostatai, kurie leistų socialinės invalidumo 
pensijos gavėjams užsidirbti iki 1000 dolerių per mėnesį neprarandant 
pensijos. Tai leistų kiekvienam gaunančiam invalidumo pajamas dirbti 
už minimalų atlyginimą visą darbo dieną ir gauti per mėnesį 1 300 dolerių 
ir didesnes bendras pajamas. Kitais žodžiais tariant, šie neįgalūs ameri- 
kiečiai, nesusidurdami su jokiomis kliūtimis, galėtų pakilti iš lygio, kuris 
yra žemesnis už oficialią skurdo ribą, į tokį, kuris beveik dvigubai viršija 
skurdo lygį. 

Kadangi papildomą socialinę pašalpą arba socialinę invalidumo pensiją 
gaunantys asmenys, sugrįžę į darbą, prarasdavo savo sveikatos draudimą, 
1999 m. priimtas Darbo paskatų gerinimo nutarimas. Šis dokumentas 
leidžia tokiems žmonėms toliau gauti valstybės finansuojamą medicinos 
pagalbą arba turėti teisę į valstybinį medicininį aptarnavimą, bet neiš- 
sprendžia klausimo apie sugrįžus į darbą prarandamas pašalpas ir pensijas. 

Šaliai reikėtų dar labiau pakeisti invalidumo pensijų politiką, panašiai 
kaip tik ką siūlyta. Tai galėtų atsipirkti, nes skatintų daugiau žmonių 
grįžti į darbą ir išsibraukti iš pensijų sąrašų. 1998 metais 10,3 milijono 
amerikiečių gavo papildomą socialinę pašalpą arba socialinę invalidumo 
pensiją, kurios valstybei atsiėjo 66 milijardus dolerių. JAV socialinės 
apsaugos ministerija praneša, kad veiksniai, neskatinantys neįgaliųjų 
dirbti, Amerikoje yra tokie stiprūs, jog mažiau kaip pusė procento 
socialinės invalidumo pensijos gavėjų ir ne daugiau kaip 1 procentas 
socialinių pašalpų gavėjų sutiktų kada nors grįžti į darbą ir nebegauti šių 
išmokų. Aišku, kad yra ką tobulinti, ir tai galėtų sutaupyti nemažai 
pinigų. Pirmiausia taip būtų del to, kad žmonės, kurie dabar gauna 
invalidumo pajamas, bet turi šiek tiek geresnes galimybes uždirbti, 
nevaržomi jokių kliūčių imtų dirbti visą darbo dieną ir, uždirbdami per 
mėnesį daugiau kaip 1000 dolerių (pagal 6,25 dolerio už valandą arba 
didesnį tarifą), nebegautų savo invalidumo pensijų. 

Didžiojoje Britanijoje neseniai priimtu įstatymu žmonėms leidžiama 
dirbti vienerius metus negaunant invalidumo pajamų, ir tik paskui 
formaliai apribojamos jų teisės į pensiją. Toks pokytis mažai paveikia 
didžiulį pajamų skirtumą tarp mažai uždirbančių darbuotojų ir pensijų 

gavėjų. Neliečiamos 15 svarų per savaitę pajamos nepadidėjo nuo 1988 m.; 
atsižvelgiant į | infliaciją, 2000 metais šis skaičius turėjo būti daugiau kaip 
28 svarai per savaitę arba 112 svarų (180 dolerių) per mėnesį. Netgi 
neliečiamų pajamų padidėjimas atsižvelgiant į infliaciją vargu ar taps 
paskata dirbti. Padidėjimas iki 150 svarų per savaitę arba 600 svarų (1000 
dolerių) per mėnesį skatintų dirbti daug labiau. 

Sumažinus dirbti neskatinančių veiksnių, turėtų padaugėti ir dirbančių 
psichikos ligomis sergančių žmonių darbo valandų skaičius; tada atsirastų 
darbo prasmės supratimas, sumažėtų neviltis, susvetimėjimas ir galbūt 
alkoholio ir kvaišalų vartojimas, ieškant pramogų (žr. 2 skyrių). Padaugėjus 
pajamų, sumažėtų skurdas, pagerėtų gyvenimo sąlygos, atsirastų daugiau 
stabilumo ir, kaip Italijoje, daugiau žmonių galėtų užmegzti pastovius 
partnerystės santykius (žr. 5 skyrių). 


Vienuoliktoji priemonė 
Darbo užmokesčio subsidijavimas 


Sunkiausią psichikos negalę turintiems žmonėms galima suteikti darbo 
užmokesčio subsidijas, kad jų uždirbamos pajamos būtų didesnės negu 
minimalus darbo užmokestis (JAV šuo metu — 5,15 dolerio už valandą). 
Iš kur gauti tam lėšų? Viena vertus, valstybės skiriamas pašalpas reikėtų 
reglamentuoti taip, kad būtų galima išmokas nukreipti į atlyginimų 
subsidijas. Darbdaviams būtų atlyginamas skirtumas tarp darbuotojo 
išdirbio ir atlyginimo. JAV darbo ministerija jau ėmėsi tyrimo, kuriuo 
remiantis galima įvertinti šį skirtumą (Roberts ir Ward, 1987). 

Tam tikromis aplinkybėmis būtų įmanoma dabar gydymo paslaugoms 
skiriamas lėšas nukreipti į atlyginimų subsidijas. Jungtinėse Valstijose, kur 
valstybės finansuojamo psichikos ligų gydymo lėšos skaičiuojamos pagal 
žmonių skaičių, gydymo lėšas panaudoti atlyginimų subsidijoms gal būtų 
racionalu. Esant finansavimui pagal ligonių skaičių, gydymo įstaiga 
stengiasi taupyti lėšas diegdama gydymo programų naujoves, kurios 
mažina išlaidas. Pavyzdžiui, ligoninės išlaidas galima sumažinti, orientuo- 
jantis į paslaugos teikimą bendruomenėje. Jeigu būtų įrodyta, kad didesnis 
užimtumas padeda išlaikyti stabilią būklę ir sumažinti gydymo išlaidas, 
tada įstaiga, gaunanti finansavimą pagal žmonių skaičių, galėtų nuspręsti 
teikti atlyginimo subsidijas didžiausią negalę turintiems savo ligoniams. 

Ar įdarbinant pacientus galima sumažinti gydymo išlaidas? Nedirban- 

čių pacientų gydymo išlaidų tyrimas, kurį atliko Paulas Polakas ir knygos 
autorius (Polak ir Warner, 1996), parodė, kad jų psichikos ligų gydymo 
išlaidos buvo daugiau kaip dukart didesnės negu ne visą darbo dieną 
dirbančių pacientų. Tai galima aiškinu keleriopai: 1) nedirbantys žmonės 
yra sunkesni ligoniai ir juos reikia atidžiau stebėti ir kontroliuoti; 2) dir- 
bantys ligoniai jaučiasi geriau, nes dirba, ir jiems reikia mažiau priežiū- 
ros; 3) dirbantys žmonės turi mažiau laiko būti gydomi. Viena aišku: 
ambulatorinio ligonio gydymo kaina, jeigu ligonis nedirba, Boulderyje 
yra tokia didelė (apie 2 000 dolerių per mėnesį), kad išlaidas, kurių reikėtų 
norint suteikti atlyginimo už nepilną darbo dieną priedą šiems klientams, 
būtų galima padengti, sumažinus gydymo išlaidas tik 10 procentų. Toks 
sumažinimas atrodo įmanomas jau vien dėl to, kad naujai įdarbintas 
klientas pusę savaitės būtų darbe ir tuo meru nebūtų gydomas. Pavyzdžiui, 
keletu tyrimų nustatyta, kad laikas, praleistas dienos priežiūros programose, 
gerokai sumažėja, jei pacientai pereina į palaikomojo darbo programą 
(Bailey et a/., 1998) arba į kitas programas, kuriose yra profesinio moky- 
mo komponentas (Kirszner er a/., 1991; Mc Farlane er a/., 1992; Meisel 
et al., 1993). Be to, turėdamas naudingą vaidmenį, asmuo ima labiau save 
gerbti ir vertinti, nesijaučia toks susvetimėjęs, todėl jo sveikata gali 
pasitaisyti. 

Kaip jau minėta, buvo nemažai tyrimų, parodžiusių, kad darbas yra 
susijęs su hospitalizacijų skaičiaus mažėjimu, bet tokių tyrimų, kur 
tiesiogiai aiškinamas išlaidų klausimas, yra nedaug. Autoriaus ir jo 
bendradarbių Boulderyje atliktas tyrimas akivaizdžiai parodė, kad grupėje 
ligonių, tapusių į reabilitaciją orientuotų klubų nariais, per dvejus metus 
gydymo išlaidos palengva mažėjo, tuo tarpu tokioje pat, bet klubų nariais 
nesančių tiriamųjų grupėje gydymo išlaidos nepakito. Gydymo išlaidos 
mažėjo tik tiems klubų nariams, kurie buvo įsidarbinę, o tai reiškia, kad 
įsidarbinimas leidžia sutaupyti (Warner er 2/., 1999). Taip pat gydymo 
išlaidos klientams, priimtiems į ZAresbolds, garsų psichosocialinį klubą 
Čikagoje, turinų reabilitacijos programą su stipriu profesinio mokymo 
komponentu, sudarė mažiau negu tris ketvirtadalius išlaidų, kurios 
skiriamos socialinių klubų, neturinčių profesinio mokymo komponento, 
nariams (Bond, 1984). Kitame tyrime psichikos ligomis sergančių klientų, 
atsitiktinai atrinktų į spartesnio rengimo palaikomajam darbui programą, 
gydymo išlaidos sudarė mažiau negu tris ketvirtadalius tokių pat klientų, 
priskirtų laipsniško įsiliejimo į darbą programai, išlaidų; taigi klientų, 
kurie buvo greitai įdarbinti, sumažėjusios psichikos sveikatos priežiūros 


98 Neskatinantys dirbti ekonominiai veiksniai 


išlaidos daugiau negu kompensuoja didesnes spartesnio rengimo darbui 
programos išlaidas. 

Kita vertus, tyrimas, kurio metu buvo lyginamos gydymo išlaidos 
klientams metus prieš patenkant į palaikomojo darbo programą ir praėjus 
metams po priėmimo į ją, parode, kad patekus į programą išlaidos šiek 
tiek padidėjo; tačiau nebuvo tirta, kokios buvo išlaidos antraisiais dalyva- 
vimo darbo programoje metais, kai galima tikėtis didžiausio išlaidų 
sumažėjimo (Rogers, 1995). Panašiai tyrimu, kuriame buvo lyginami du 
dienos gydymo centrai — vienas iš jų savo paslaugas pakeitė palaikomojo 
darbo vietomis, smarkiai padidindamas klientų užimtumą — nustatyta, 
kad gydymo išlaidos šiek tiek mažėjo abiejose programose dalyvaujantiems 
klientams per pirmuosius metus po pasikeitimo, o tai reiškė, kad 
įdarbinus nesutaupoma lėšų, bet kad bent jau galima žmones įdarbinti, 
nedidinant išlaidų. Ir vėl nebuvo pateikta informacijos, kaip reikalai 
klostėsi antraisiais metais po pasikeitimo (Drake e: a/., 1994). 

Apskritai atrodo, kad įdarbinus psichikos ligomis sergančius žmones 
iš tiesų galima sutaupyti pinigų, bet ne visuomet. Norint, kad pasiteisintų 
išlaidos atlyginimų subsidijoms, svarbu atidžiai analizuoti išlaidas per 


ilgesnį laiką ir keisti programą taip, kad pavyktų sutaupyti gydymo lėšų. 


Išvados 


Schizofrenija sergantys žmonės Didžiojoje Britanijoje ir JAV vis dar 
įtruakiami į darbą pernelyg mažai, nes to neskatina invalidumo pensijų 
mokėjimo schemos. Daugiau psichikos ligomis sergančių žmonių dirbtų 
ir, be to, dirbtų daugiau darbo valandų, jeigu, pakeitus pensijų sistemą, 
būtų leidžiama padidinti uždirbamų pajamų kiekį nemažinant invali- 
dumo pensijos arba jeigu būtų skiriamos atlyginimų subsidijos, kad būtų 
galima padidinti užmokestį už įdėrą darbo laiką. Reikia tolesnių tyrimų, 
kurie parodytų, ar atlyginimų subsidijos didina užimtumą ir mažina 
gydymo išlaidas kai kuriems sunkiomis psichikos ligomis sergantiems 
žmonėms ir ar atlyginimų subsidijas būtų galima finansuoti iš sutaupytų 
gydymui skirtų lėšų. 


10 skyrius 


Stigma 


„Nežinia kodėl dažnai jausdavausi kalta dėl schizofrenijos diagnozės 
<...> Ne nenumaniau, kad ligoninėje man teks patirti tiek pažeminimo 
ir nužmoginimo<...> Jaučiausi taip, lyg nebeturėčiau teisės būti tarp 
žmonių<...> ir kad kai kuriems žmonėms visiems laikams būsiu 
kažkokia menkesnė už žmogų būtybė<...> Psichikos sveikatos spe- 
cialistai dažnai elgdavosi su manimi <...> tarsi su nesuprantama ir 
svetima, atskirta nuo kitų dėl manosios etiketės" (schizofrenija serganti 
amerikietė. Autorius nežinomas, 1977, p. 4). 


Šeštame ir septintame dešimtmetyje išaugus susidomėjimui bendruo- 
menės psichikos sveikata, industriniame pasaulyje dėmesys buvo sutelktas 
į psichikos ligų stigmos klausimą. Staras (1955), naudodamasis psichiškai 
nesveikus žmones vaizduojančiais piešiniais, 1950 metais atliko didžiulį 
Amerikos visuomenės tyrimą ir padarė išvadą, kad apskritai reakcija į 
psichikos ligomis sergančius žmones yra neigiama ir grįsta skurdžia 
informacija. Cumming ir Cummingas (1957) tais pačiais metodais 1951 
metais atskleidė, kad Kanados Saskačevano provincijos miestelio (kurį jie 
vadino Blackfoot) gyventojų nuostatos visai tokios pat, be to, kad po šešis 
mėnesius trukusios švietimo kampanijos neigiamos nuostatos nepakito. 
Remdamasis Champaign-Urbana srities Ilinojuje gyventojų apklausa, 
atlikta 1950 metais, Nunally (1961) padarė išvadą, kad į psichikos negalę 
turinčius žmones didžioji visuomenės dalis žvelgia su „baime, nepasiti- 
kėjimu ir antipatija'.„Ir seni, ir jauni, - rašė Nunally, — išsimokslinę ir 
mažamoksliai — visi linkę vertinti psichikos negalę turintį žmogų kaip 
gana pavojingą, bjaurų, nenuspėjamą ir netikusį". Trumpai tariant, jie 
laikomi „visais atžvilgiais blogais" (p. 46). 

Nuo to laiko daugelio mažumų grupių diskriminacija sumažėjo. 
Amerikos baseinuose nebeliko užrašų: „Jokių šunų, žydų ir spalvotųjų", 

bet prietarai ir nusistatymas prieš psichikos ligonius neišnyko. Tyrimais 
stengtasi nustatyti, ar didelė psichikos ligų stigma išvis sumažėjo. Keletas 
mokslininkų septintame dešimtmetyje priėjo prie išvados, kad visuomenė 
pasidarė pakantesnė psichikos ligomis sergantiems žmonėms (Lemkau ir 
Crocetti, 1962; Meyer, 1964; Bentz er a/., 1969; Crocetti et al., 1971), 
o aštunto dešimtmečio pabaigoje, praėjus dvidešimčiai metų nuo 
Nunally'o tyrimo, Cockerhamas (1981) dar kartą išanalizavo vi-suomenės 
nuostatas į psichikos negalę turinčius žmones Chaimpaign-Urbanoje ir 
padarė išvadą, kad atsirado šiek tiek daugiau pakantumo. Rabkinas (1980) 
teigė, kad nuostatos kurį laiką keitėsi į gerąją pusę, bet paskui stabilizavosi. 
Kiti tyrėjai vis dėlto neįžvelgia, kad per septintą ir aštuntą dešimtmečius 
žmonių nuostatos į psichikos ligas būtų pagerėjusios (Olmsted ir Durham, 
1976); antrasis visuomenės pakantumo psichikos negalę turintiems 
žmonėms tyrimas Blackfoore, Saskačevano provincijoje, dvidešimt 
trejiems metams nuo Cummingų tyrimo, atskleidė, kad fak-tiškai niekas 
nepasikeitė (D'Arcy ir Brockman, 1976). 

1993 metais dviejose Anglijos bendruomenėse atliktas gyventojų 
nuomonės tyrimas, panašiai kaip ir 1950 metais JAV Staro atliktasis, 
atskleidė visuomenės nesugebėjimą atpažinti psichikos ligomis sergančius 
žmones; tyrimo autoriai tai aiškino nenoru lipinti psichikos ligonio 
etiketės del šios sąvokos keliamų neigiamų asociacijų (Hall er 4/., 1993). 
Tas pars tyrimas atskleidė, kad tame rajone, kur dešimt merų buvo 
vykdoma bendruomenės psichiatrijos programa, visuomenės pakantumas 
psichikos ligoniams buvo tik vos didesnis negu ten, kur tokia paslauga 
nebuvo teikiama (Hall e: a/., 1993; Brockington er 2/, 1993). Iš tiesų kai 
kurie britų tyrimai verčia manyti, kad dešimtajame dešimtmetyje tam 
tikros diskriminacijos formos sustiprėjo (Sayce, 1998). 

1997 metais Anglijoje, Skotijoje ir Velse atliktame tyrime buvo įžvelgta 
pozityvesnių nuomonių apie gydymą ir integravimąsi į bendruomenę 
(Market and Opinion Research International, 1997): dauguma tiriamųjų 
manė, kad schizofrenija gali būti gydoma, kad gydymo paslaugos turi būti 
teikiamos bendruomenėje ir kad jie neprieštarautų dirbti greta žmogaus, 
turinčio sutrikimų. Vis dėlto tik labai nedaugelis būtų sutikę, kad jų sūnus 
arba dukra susituoktų su sergančiu žmogumi. 

Klaidingų pažiūrų bei įsitikinimų ir toliau apstu. Didžiojoje Britanijoje 
dešimto dešimtmečio viduryje atlikto tyrimo duomenimis 50 procentų 
apklaustųjų mane, kad „labai tikėtina", jog visuomeninių pastatų padegėjai 
yra psichikos ligoniai (O'Grady, 1996); Amerikoje atliktame tyrime 58 

procentai kaip psichikos ligos priežastį nurodė „disciplinos stoką", o 93 
procentai kaltino piktnaudžiavimą narkotikais ir alkoholiu (Borensctein, 
1992). Psichikos ligomis sergantys žmonės laikomi atsakingais dėl savo 
sveikatos dažniau negu sergantieji AIDS, nutukėliai arba kitos stigmati- 
zuotos grupės (Weiner er 44, 1988). Tik 7 procentai iš apklaustų Austrijos 
žurnalistų manė, kad sergantiesiems schizofrenija gydymas vaistais gali 
padėti (Schony, 1999), ir tik 4 procentai Madrido gyventojų žinojo, kad 
sergantiesiems schizofrenija gali būti klausos haliucinacijų (Lopez-Ibor, 
1999); šešiasdešimt procentų Madrido gyventojų mano, kad schizofrenija 
sergančių žmonių asmenybė yra suskilusi (Lopez-Ibor, 1999), ir šį mitą 
laiko teisingu net 22 procentai Austrijos psichiatrų (Schony, 1999). Žinių 
apie šią ligą neturėjimas nereiškia, kad žmonės norėtų žinoti daugiau: 87 
procentai Austrijos gyventojų apie schizofreniją nenori sužinoti nieko 
(Schony, 1999). Sergančių žmonių šeimų nariai dažnai žino ne ką daugiau 
negu apskritai visuomenė; gerokai daugiau negu pusė tirtų ligonių šeimos 
narių Madride manė, kad schizofrenija sergantys žmonės neturėtų studi- 
juoti, vairuoti arba turėti vaikų (Lopez-Ibor, 1999). 

Pasaulinės psichiatrų asociacijos programoje prieš stigmatizavimą ir 
diskriminavimą dėl schizofrenijos (apie kuriuos bus kalbama toliau) 
išvardijami keletas plačiai paplitusių klaidingų įsitikinimų dėl šios ligos, 
kaip antai: 


+ Niekas nuo schizofrenijos nepagyja. 

+ Schizofrenija - nepagydoma liga. 

+ Schizofrenija sergantys žmonės paprastai būna pavojingi ir agresyvūs. 

+ Schizofrenija sergantys žmonės gali „užkrėsti“ savo beprotybe kitus. 

+ Schizofrenija sergantys žmonės yra tingūs ir nepatikimi. 

+ Schizofrenija yra valios silpnumo padarinys. 

+ Viskas, ką kalba schizofrenija sergantis žmogus, yra nesąmonė. 

+ Schizofrenija sergantys žmonės visiškai nepajėgia daryti protingų 
sprendimų, susijusių su jų gyvenimu. 

+ Schizofrenija sergantys žmonės yra nenuspėjami. 

+ Schizofrenija sergantiems žmonėms negalima dirbti. 

+ Dėl schizofrenijos kalti tėvai. 

Žiniasklaidos įvaizdžiai 


„Vos įsijungiu televizorių arba atsiverčiu laikraštį, matau, kad žurnalistai 
mano ligą apibūdina lyg nusikaltimą" (schizofrenija sergantis kanadieus. 
Closer Look Creative, 1999). 


Žiniaskaidoje psichikos negalę turinčių žmonių vaizdavimas nuo Antrojo 
pasaulinio karo laikų beveik nepagerėjo. Aštunto dešimtmečio pabaigoje 
ir devinto pradžioje JAV žiniasklaidoje tebebuvo kuriamas sensacingas 
psichikos ligomis sergančių žmonių įvaizdis (Steadman ir Cocozza, 1978); 
televizijos laidose psichikos ligoniai buvo vaizduojami dažniausiai kaip 
smurtininkai ir žmogžudžiai (Gerbner er a/, 1981). Dažnai jie vaizduo- 
jami keistos išvaizdos, išsiblaškę, besivaipantys, krizenantys ir niurzgiantys. 
Kai 1975 metais Oregono valstijos ligoninėje buvo filmuojamas Akade- 
mijos prizu apdovanotas filmas „Skrydis virš gegutės lizdo“, jo kūrėjai 
turėjo progą pasitelkti tikrus ligoninės pacientus masinėms scenoms, 
tačiau jie šios minties atsisakė, nes tikrieji pacientai neatrodė pakankamai 
keistai, kad atitiktų visuomenėje susiklosčiusį psichikos ligonio įvaizdį 
(Wahl, 1995). 

1983 m. tiriant JAV žiniasklaidą nustatyta (Shain ir Phillips, 1991), 
kad joje atspindimas toks pat klaidingas požiūris į psichikos ligas, kokį 
1961 metais įžvelgė Nunally. Per tolesnius metus JAV lobistų grupė 
Nacionalinė psichikos ligonių sąjunga, įgavusi didesnę įtaką, ėmė prie- 
šintis tam, kaip ši tema nušviečiama žiniasklaidoje, ir apie 1988 metus 
reportažai spaudoje šiek tiek pagerėjo: mažiau buvo stengiamasi pabrėžti 
nusikaltimus, daugiau dėmesio skiriama ligos priežastims ir gydymui, 
tačiau pavojingumas tebebuvo vyraujanti tema (Shain ir Phillips, 1991). 
Iš bendros 1993 m. Didžiosios Britanijos žinių laidų apžvalgos maryti, 
kad psichikos negalę turintys žmonės beveik visuomet buvo piešiami 
tamsiomis spalvomis — kaip agresyvūs nusikaltėliai, žmogžudžiai arba 
prievartautojai, geriausiu atveju kaip pajuokos objektai (Barnes, 1993). 
Iš 1994 m. tyrimo, kaip britų žiniasklaida nušviečia psichikos ligas, 
paaiškėjo, kad pasakojimai apie smurtą ir prievartą persveria palankią 
medžiagą santykiu 4 : 1 (Philo, 1994). Bulvarinių laikraštukų kurstoma 
panika tebėra įprastas dalykas; neseniai britų spaudoje pasirodė antraštė, 
skelbiant: „Iš ligoninės per klaidą paleistas siaubūnas" (Wolff, 1997, p. 149), 
kitas straipsnis juodino sveikatos apsaugos įstaigas, kurios „<...> ligonius 
išleidžia į laisvę žudyti ir prievartauti" (Wolff, 1997, p. 149). 

Išankstinės nuostatos, diskriminacija ir stigma 


„Jei pasakyčiau, kad sergu schizofrenija, negaučiau darbo. Jeigu nesa- 
kysiu, bet paskui atkrisiu, galėsiu būti atleista“ (schizofrenija serganti 


vokietė. Closer Look Creative, 1999). 


Psichikos ligomis sergantys žmonės yra priversti patirti nepalankų nusitei- 
kimą jų atžvilgiu, diskriminaciją i 1 stigmą. Kaip matyti, tokio žmogaus 
statusas yra žemesnis negu buvusių nuteistųjų arba protiškai atsilikusių 
(turinčių raidos sutrikimų) žmonių. Netgi po penkerių normalaus gyve- 
nimo ir įtempto darbo metų, pagal vieną JAV atliktą apklausą, buvę 
psichikos ligoniai buvo vertinami kaip mažiau priimtini negu buvę 
nuteistieji (Lamy, 1966). Psichikos ligomis sergantys žmonės, kuriems 
prilipinama, šiurkščiai kalbant, „psicho“ etiketė, susiduria su diskrimi- 
nacija įsidarbinant ir įsigyjant būstą (Miller 11 Dawson, 1965; Wolff, 
1997) ir kelia baimę, tarsi būtų pavojingi (Monahan ir Arnold, 1996). 
Turint psichikos ligonio etiketę sunkiau susirasti, kur gyventi (Page, 
1977): neseniai Amerikoje atliktu tyrimu nustatyta, kad 40 procentų 
išnuomojamų butų savininkų iškart atsako besikreipiantiesiems, kai tik 
sužino, kad šie turi psichikos sutrikimų (Alisky ir Iczkowski, 1990). Kiti 
tyrėjai akivaizdžiai parodė panašų psichikos ligonio etiketės poveikį 
ieškant darbo (Farina ir Felner, 1973). Nors visuomenės nuomonė ir 
žinios apie psichikos ligas Graikijoje pastaraisiais metais kinta gerąja 
linkme (Madianos et al, rengiama spaudai), diskriminacijos lygis tebėra 
aukštas: 42 procentai Graikijos žmonių atsisakytų priimti į darbą 
psichikos liga sergantį žmogų (nors per 90 procentų sutiktų įdarbinti 
fizinę negalę turintį asmenį) ir 36 procentai nenorėtų gyventi įstaigų, 
teikiančių paslaugas psichikos ligoniams, kaimynystėje (Parashos, 1998). 

Piliečiai stengiasi, kad vieta, kur gydomi ir gyvena psichikos ligoniai, 
būtų atskirta nuo jų gyvenamo rajono, nors ir nėra įrodymų, kad psichi- 
kos ligomis sergantiems žmonėms skirti namai bendruomenes veikia 
nepalankiai (Boydall e: a/., 1989). Pagal neseniai Amerikoje atliktą 
viešosios nuomonės tyrimą (Robert Wood Johnson Foundation, 1990) 
fenomenas, kurį galima pavadinti „Tik ne mano kieme“, dažnai trukdo 
psichikos ligomis sergantiems žmonėms integruotis į bendruomenę. 
Daugiau kaip du trečdaliai apklaustų psichikos sveikatos paslaugų teikėjų 
Didžiojoje Britanijoje sakė susidurią su „Tik ne mano kieme" vajais 
(kurių, daugumos nuomone, paskutiniame dešimtmetyje padaugėjo) ir 

dėl bendruomenės priešinimosi delsią pradėti teikti kokias nors paslaugas 
(Repper e: a/., 1997). Kito Didžiojoje Britanijoje atlikto tyrimo duome- 
nimis, pusė apklaustų psichikos ligomis sergančių žmonių sake, kad su 
jais nederamai elgiamasi bendrosios sveikatos priežiūros įstaigose, tiek pat 
sakė bendruomenėje esą priversti patirti verbalinį ir fizinį priekabiavimą 
ir užsipuolimus (Read ir Baker, 1996). Vienas 71 metų vyriškis sakė: 
„Visokios mūsų rajono gaujos mane vadina „psichu“ ir apspjaudo mane“ 
(Read ir Baker, 1996, p.10). 

Psichikos ligonius aptarnaujančios įstaigos asocijuojamos su nešvarumu, 
kartais tokio pat kaip 17 dauguma žmonių ir netgi dar nepalankesnio 
požiūrio į psichikos ligonius laikosi patys psichikos sveikatos specialistai. 
Vieno tyrimo metu paaiškėjo, kad psichiatrijos ligoninės darbuotojai buvo 
kur kas mažiau negu kiti visuomenės nariai linkę pasivarginti išsiųsti 
užklijuotą ir adresuotą laišką, kurį, jų manymu, netyčia pametė psichiatrijos 
ligoninės pacientas (Page, 1980). 


„Jaučiuosi tokia vieniša, man gėda“ (schizofrenija serganti amerikietė. 


Closer Look Creative, 1999). 


Patys psichikos ligoniai neretai susitaiko su savo ligos stereotipu. Jauni 
pacientai Airijos kaimo vietovėse teigė, kad „laikas „beprornamyje“<...> 
yra nuolatinė „malonės netektis“, panaši į nekaltybės praradimą" (Scheper- 
Hughes, 1979). Tyrimai atskleidė, kad psichiatrijos ligoninių pacientų 
nuomonės apie psichikos ligas gali būti tokios pat neigiamos kaip ir visų 
žmonių (Giovannoni ir Ullman, 1963; Manis er a/., 1963; Crumpton et 
al., 1967; Kennard, 1974). Kai kurie duomenys iš tiesų rodo, kad psichikos 
ligomis sergantys žmonės /zbiau atstumia kitus psichikos ligonius negu 
šeimos nariai arba ligoninės darbuotojai (Bentinck, 1967; Swanson ir 
Spitzer, 1970), nors iš kitų tyrimų matyti, kad psichikos ligomis sergančių 
žmonių požiūris į save mažiau neigiamas negu į abstrakčiai suvokiamą 
psichikos ligonį (Ouadagno ir Antonio, 1975, Weinstein, 1983). Psichikos 
ligonių stigmos suvokimas yra neatsiejamas nuo liūdesio, nerimo, sutrikusio 
mąstymo, ribotų socialinių ryšių ir menko pasitenkinimo gyvenimu (Link 
etal., 1987; Markowiz, 1998). Psichikos ligą gydant būklė gali pasitaisyti, 
simptomai aprimsta, tačiau neigiamas stigmos poveikis negali neatsiliepti 


sveikatai (Link er 4l, 1997). 

Švelninantys veiksniai 


Yra žinoma, kad kai kurie pavieniai veiksniai sušvelnina stigmą ir skatina 
tolerantišką visuomenės požiūrį į psichikos ligonius. Jaunesni ir labiau 
išsilavinę žmonės paprastai esti pakantesni (Brockington er a/., 1993; 
Wolft, 1997; Rabkin, 1980). Ankstesnis bendravimas su sergančiu psichikos 
liga asmeniu, taip pat to asmens gyvenimo sąlygų pažinimas sumažina 
stigmą ir pavojingumo baimę (Penn et a/., 1994). Tie, kurie į psichikos 
ligonius nežiūri kaip į smurtininkus ir prievartautojus, yra palyginti 
pakantūs (Link er 2., 1987; Penn er al, 1994; Penn ir Martun, 1998). Į 
psichiatrijos ligonines centriniuose, ne gyvenamuosiuose miestų rajonuose, 
kur nėra glaudesnių socialinių ryšių, žiūrima palankiau negu nuosavų 
namų rajonuose (Trute ir Segal, 1976). 


Stigmatizacija ekonomiškai silpnose šalyse 


Ekonomiškai silpnose šalyse psichikos sutrikimų turintys žmonės dažnai 
yra suvokiami kitaip. Pastaraisiais dešimtmečiais silpnai ekonomiškai 
išsivysčiusių šalių psichiatrai dažnai pastebi, kad psichikos sutrikimai 
nelaikomi didele gėda. Antai Rin ir Lin (1962) tyrinėtoje formozų gentyje 
psichikos liga nėra jokia negarbė, sinhalų šeimos nesivaržydamos vadina 
psichikos sutrikimų turintį šeimos narį piss (pamišėliu) ir dėl to visai 
nesigėdi; Šri Lankoje didesnę gėdą užtraukia tuberkuliozė, o ne psichikos 
liga (Waxler, 1977). 

Pasaulinės psichiatrų asociacijos programa prieš stigmatizaciją ir 
diskriminavimą dėl schizofrenijos išskyrė ekonomiškai silpnose šalyse 
keletą veiksnių, kurie skatina didesnę toleranciją ir bendruomenės paramą 
sunkiomis psichikos ligomis sergantiems žmonėms. Tai: 


+ didelio masto institucinės priežiūros, kuri būdinga tradicinei psichikos 
sveikatos priežiūros sistemai, nebuvimas; 

+ kaimiška agrarinė visuomenė; 

+ tvirti šeimos ir artimųjų ryšiai; 

+ aiškinamieji modeliai, pagal kuriuos ligos priežasties ieškoma ne 
sergančiajame, bet išorėje; 

+ faktas, kad psichozės simpromai lengviau gydomi ir ligos baigtis esti 
geresnė negu ekonomiškai stipriose šalyse. 

Ilgalaikio Pasaulinės sveikatos organizacijos schizofrenijos tyrimo autoriai 
teigia, kad Kalyje, Kolumbijoje, vienas iš veiksnių, palankiai veikiančių 
ligos baigtį, yra artimųjų ir draugų pakantumas, psichinio sutrikimo 
simptomų toleravimas — veiksnys, kuris gali padėti išrašytiems iš ligoninės 
žmonėms iš naujo prisitaikyti prie šeimos gyvenimo ir darbo (PSO, 
1979). Indijoje penkerius metus tyrus schizofrenija sergančius žmones 
nustatyta, kad 80 procentų šeimų atiduoda pirmenybę tam, kad sergantis 
šeimos narys ir toliau gyventų su šeima (Indijos medicinos tyrimų taryba, 
1988). Kito Indijoje atlikto tyrimo duomenimis, šeimoms sergančiojo 
schizofrenija gydymas ir priežiūra namuose atrodo priimtinesnis ir mažiau 
trikdo negu jo gydymas ligoninėje (Pai ir Kapur, 1983). 

Mažesnė stigmacizacija ekonomiškai silpnose šalyse gali būti iš dalies 
nulemta kitokios liaudiško diagnozavimo praktikos. Visose šiose šalyse 
psichikos ligos ypatybes linkstama aiškinti antgamtiškumu; šių simptomų 
turintys žmonės gali būti laikomi raganavimo aukomis arba, priešingai, 
šamanais bei spiriustais (Warner, 1994). Kai Joruboje, Nigerijoje, jokio 
išsilavinimo neturintiems miesto ir kaimo žmonėms buvo pateikti Staro 
psichikos ligomis sergančių žmonių apibūdinimai, tik 40 procentų jų 
manė, kad paranojine schizofrenija sergantis žmogus yra psichikos ligonis 
(Erinosho ir Ayonrinde, 1981) (beveik visi amerikiečiai šį asmenį įvardija 
kaip psichikos ligonį (D 'Arcy ir Brockman, 1976)). Tik penktadalis 
Jorubos respondentų mane, kad asmuo, sergantis paprastąja schizofrenija, 
yra psichiškai nesveikas (trys ketvirtadaliai amerikiečių respondentų šį 
žmogų pavadino nesveikos psichikos). Maža to, trečdalis Jorubos apklaus- 
tųjų teigė, kad galėtų susituokti su paranojine schizofrenija sergančiu 
žmogumi, ir daugiau kaip pusė susituoktų su paprastąja schizofrenija 
sergančiu asmeniu (Erinoscho ir Ayonrinde, 1981). 

Tačiau kai šie žmonės pavadinami „pamišėliais“ ar „bepročiais“, situacija 
pasikeičia. Kai kvalifikuotų darbininkų iš Benino rajono, vidurio vakarų 
Nigerijoje, buvo paprašyta pasakyti nuomonę apie tam tikrą asmenį, 
trumpai apibūdinus jį kaip „nervingą ir išprotėjusį, 16 procentų jų manė, 
kad visus tokius žmones reikia nušauti, o 31 procentas - kad juos reikėtų 
išsiųsti iš šalies. Sių išsilavinusių nigeriečių nuomone, išprotėję arba 
pamišę žmonės yra „neprotingi, netvarkingi, agresyvūs ir neatsakingi" 


(Binitie, 1971). 


„Negalima sakyti jokiam kaimynui. Tai pakenktų mano sesers galimybei 


ištekėti" (schizofrenija serganti indė. Closer Look Creative, 1999). 

Yra duomenų, kad kai kuriose ekonomiškai silpnose šalyse stiprėjant 
industrializacijai ir urbanizacijai stiprėja ir psichikos ligos stigma. 
Ankstesni tyrimai Indijoje atskleidė didelį pakantumą, atjautą, norą ir 
pasirengimą bendrauti su psichikos liga sergančiu asmeniu, optimistišką 
požiūrį į gydymą bei polinkio slapstytis nebuvimą (Sarhyavathi er al., 
1971; Verghese ir Beig, 1974). Velesni tyrimai Indijoje rodo, kad 
pakantumas nyksta. Neseniai Niu Delyje atlikus visuomenės nuomonės 
tyrimą (Prabhu e: a/., 1984) padaryta išvada, kad miesto gyventojai 
„psichikos ligonius suvokia kaip agresyvius, linkusius smurtauti ir 
pavojingus“. „Niūriai suvokiamos ligos perspektyvos baigus gydymą. 
Akivaizdžiai linkstama šalintis psichikos ligonių ir juos atstumti" (p. 12). 

Kitose ekonomiškai silpnose šalyse reakcija į žmones, kurie priskiriami 
psichikos ligoniams, gali būti kraštutinė. Nuo devinto dešimtmečio Hong 
Konge kilo didžiulis sąjūdis prieš laikinų prieglaudų psichikos ligoniams 
steigimą gyvenamuosiuose rajonuose. Šis sąjūdis, remiamas politinės 
partijos, yra grindžiamas sergančiųjų psichikos ligomis agresyvumo baime. 
Vienai prieglaudai buvo priešinamasi dėl to, kad ji buvo pernelyg arti 
mėsos parduotuvės, nes mėsos kapoklės vaizdas galįs pastūmėti ligonius 
žudyti. Įpykę gyventojai netgi grasino sugriauti prieglaudą ir įtaisė vaizdo 
kameras, kad galėtų sekti, kur vaikšto išleisti ligoniai (Yip, 1998). Aišku, 
kad požiūris į psichikos ligomis sergančius žmones įvairiose šalyse yra 
skirtingas ir jam įtakos turi psichikos ligomis sergantiems žmonėms 
klijuojamos etiketės. 


Etikečių klijavimo teorija 


Netrukus po karo susidomėjimas etikečių klijavimo teorija paskatino tirti 
psichikos ligų stigmą. Jeigu nukrypusiam nuo normos žmogui priklijuojama 
„psichikos ligonio" etiketė, kaip teigia Scheffas (1966), visuomenė reaguoja 
pagal išankstinį stereotipą ir žvelgia į tokį asmenį kaip į amžiną ligonį, vargiai 
galinų kaip nors išsigelbėti. Yra įrodymų, patvirtinančių Scheffo nuomonę. 
Vienas nedidelio Naujosios Anglijos miesto gyventojų požiūrių tyrimas 
parodė, kad normalus „idealaus tipo" žmogus, pristatytas kaip gulėjęs 
psichiatrijos ligoninėje, buvo laikomas nepriimtinu daug labiau negu 
schizofrenija sergantis žmogus, kuris nebuvo kreipęsis pagalbos į 
gydytojus arba vietoje to buvo taręsis tik su dvasininku (Phillips, 1966). 

Per kitą tyrimą (Rosenhan, 1973) normalūs savanoriai kreipėsi į tuziną 
skirtingų psichiatrijos ligoninių, skųsdamiesi klausos haliucinacijomis. 

Visi tariami ligoniai buvo paguldyti į ligoninę ir, nors iškart po hospitali- 
zacijos vėl ėmė normaliai elgtis ir neigė jaučią psichozės simptomus, 
kiekvienas iš jų išėjo iš ligoninės su schizofreniko etikete. Personalas 
normalų tariamų ligonių elgesį apibūdino kaip patologišką. Nė vienas 
nebuvo paleistas anksčiau nei po savaitės, o vienas buvo laikomas 
uždarytas beveik du mėnesius. Tokie tyrimai perša minų, kad schizo- 
frenija sergantys žmonės gali būti verčiami prisitaikyti prie stereotipinių 
lūkesčių, kurie gali turėti įtakos jų vilčiai pasveikti ir jų elgesiui. 

Etikečių klijavimo teorija kritikuojama už tai, kad menkina pradinio 
nukrypimo ir įgimtos psichikos ligos patologijos svarbą klijuojamai 
etiketei ir mažina psichikos ligonių galimybes nusikratyti žalingo stigmos 
poveikio (Gove, 1975). Iš daugiau kaip dešimties tyrimų, atliktų po 1963 
metų, kurių metu buvo nustatoma santykinė psichikos ligos etiketės ir 
asmens elgesio svarba visuomenės nuomonei, dauguma atskleidė, kad 
prilipinta etiketė daro didelį poveikį, bet asmens elgesys yra svarbesnis 
(Link er a/., 1987). Vėlesnis tyrimas taip pat parodė, kad psichozės 
paūmėjimo metu išryškėjusių simptomų suvokimas stigmai daro didesnę 
įtaką negu „schizofrenijos“ etiketė (Penn er a/., 1994). 

Nors ligos etiketės įtaka yra tik santykinė, ligoniai ir šeimos nesiliauja 
tvirtinę, kad ligos stigma yra labai didelė kliūtis, trukdanti integruotis į 
bendruomenę (Penn e: 2, 1994), ir labai tikėtina, kad etikečių klijavimas 
daro žymią įtaką sergančio asmens savo paties suvokimui, elgesiui ir 
simptomams. Straussas ir Carpenteris (1981, p. 128) daro išvadą, kad: 


„Etikečių klijavimas yra svarbus kintamasis, veikiantis schizofrenijos 
eigą <...> Argi kas abejoja, kaip gniuždo trapią asmenybę suvokimas, 
kad visa socialinė aplinka laiko ją (sąmoningai arba ne) žmogaus lygio 
nepasiekusia, neprotinga būtybe, nepagydoma, nemotyvuota arba 
nesugebančia įvykdyti elementariausių reikalavimų <...> Ar galima 
abejoti, kad ligos eiga blogėja, socialinei stigmai keičiant svarbiausius 
žmogaus vaidmenis ir mažėjant galimybėms susirasti darbą?" 


Kokia stigmos įtaka ligos eigai? 


Kaip psichikos ligos stigma veikia schizofrenijos simptomus ir lemia ligos 
eigą? Teigiama (Warner, 1994), kad žmonės, kurie susitaiko su psichikos 
ligos diagnoze, verčiami prisitaikyti prie neįgalumo ir nevertingumo 
stereotipo, tampa labiau užsisklendę ir prisiima neįgaliojo vaidmenį. Dėl 

to jų simptomai neišnyksta, ir jų gyvenimas pasidaro priklausomas nuo 
gydymo, priežiūros ir kitų žmonių. Taigi kieno nors ligos įžvalga gali 
lemti prastesnę ligos baigtį. 

Šį požiūrį patvirtina Doherty (1975) tyręs, kokią įtaką psichiatrijos 
ligoninės pacientams daro jų pačių sau priskiriamos etiketės. Hospita- 
lizuoti ligoniai, kurie pripažino, kad serga psichikos liga, buvo įvertinti 
kaip tie, kurių būklė pagerėjo menkiausiai, o tie, kurie neigė, kad serga 
psichikos liga, taisėsi greičiau. Autoriaus ir jo kolegų (Warner er al/., 1989) 
tyrimas šią išvadą patvirtina. Žmonės, kurie pripažįsta, kad serga psichikos 
liga, prasčiau save vertina ir nesijaučia patys kontroliuoją savo gyvenimą. 
Tų, kurie dėl psichikos ligos labiausiai jautėsi stigmatizuoti, savęs vertinimas 
ir požiūris į save kaip savo gyvenimo šeimininką buvo prasčiausias. Iš 
tyrimo matyti, kad pripažinti, jog serga psichikos liga, ligoniams gali būti 
naudinga tik tuo atveju, jei jie jaučiasi pajėgią kontroliuoti savo gyvenimą. 
Tačiau tokių žmonių labai reta, nes susitaikius su ligos etikete 
nebesijaučiama savo gyvenimo šeimininku. Taigi stigma schizofrenija 
sergančius žmones įstumia į užburtą ratą — ligos pripažinimas gali reikšti 
gebėjimo tvarkytis su ja praradimą. 


Schizofrenija sergančių žmonių šeimos 


„Dėl to mes nedažnai linksmindavomės. Aš niekada nesu visiškai tikra 
<...> jis čia linksmas, čia nusiminęs" (schizofrenija sergančio amerikiečio 


motina. Kreisman ir Joy, 1974, p. 46). 


Psichikos ligos stigma paveikia ir artimuosius. Visuomenė ir patys psichikos 
sveikatos specialistai dažnai laikosi neigiamo požiūrio į psichikos ligomis 
sergančių žmonių giminaičius (Lefley, 1987; Mehta ir Farina, 1988; Burk 
ir Sher, 1990). Kartais šeimos nariai dėl tro metų metus niekam, netgi 
artimiausiems bičiuliams, nesako apie ligą. Kiti į tai reaguoja atsiribodami 
nuo žmonių, užsisklęsdami. Trečdalis ligonių žmonų, JAV atlikto tyrimo 
duomenimis, atkakliai slėpė [vyro ligą] ar vengdavo draugų, ar netgi 
persikeldavo gyventi kitur (Yarrow et a, 1955). Thompsonas ir Dollas 
1982 metais įžvelgė stipresnį šeimos narių polinkį slėptis negu panašiame 
tyrime, kurį atliko Freemanas ir Simmonsas 1961 metais; pusė 
hospitalizuotų ligonių šeimos narių neseniai atliktame tyrime (Phelan er 
al., 1988) sakė, kad jie kartais stengiasi slėpti ligą, dažniau tais atvejais, 
kai šeimos narys išsilavinęs. Stigmos suvokimas ir klaidingos šeimos narių 

pažiūros gali turėti įtakos ligos eigai. Pernelyg pesimistinis šeimos narių 
požiūris ir krimtimasis dėl neigiamųjų ligos simptomų (kurie gali būti 
suvokiami kaip tingumas arba pasyvi agresija) gali paskatinti j juos būti 
labai kritiškus, perdėtai kontroliuoti arba atstumti sergančius savo 
artimuosius, o tai didina ligos atsinaujinimo riziką (Leff ir Vaughn, 1985) 


(žr. G skyrių). 


„Mama ir tėtis vadino mane tinginiu. Kai netekau paskutinio savo 
darbo, jie išvarė mane iš namų" (schizofrenija sergantis anglas. Closer 


Look Creative, 1999). 


Kaip mažinti stigmą? 
Kaimynijos kampanijos 


Iš viešosios nuomonės apklausų matyti, kad požiūris į psichikos ligonius 
yra neigiamas, bet sykiu esama ir geranoriškumo jų atžvilgiu. Apklausiant 
žmones, gyvenančius naujų psichikos ligomis sergantiems žmonėms skirtų 
namų kaimynystėje pietiniame Londone, du trečdaliai išreiškė pasiryžimą 
padėti naujai įstaigai ir norą daugiau sužinoti apie psichikos ligas (Reda, 
1995). Paaiškėjo, kad geranorišką žmonių nusiteikimą gali didinti 
tikslinga švietimo kampanija, skatinanti žmones užmegzti ryšius su 
kaimynystėje gyvenančiais psichiškai nesveikais žmonėmis (Wolff, 1997). 
Kampanijos metu buvo platinami informaciniai paketai (vaizdajuostės ir 
spaudiniai), surengta įvairių renginių bei neformalių diskusijų. Kampanija 
sušvelnino baiminimosi ir atstūmimo nuostatas, padažnėjo kontaktų tarp 
gyventojų ir naujųjų kaimynų. Trylika procentų gyventojų susibičiuliavo 
su ligoniais arba kvietėsi juos į savo namus, tuo tarpu rajone, kuriame 
šviečiamoji programa nebuvo vykdoma, taip nesielgė nė vienas iš kaimy- 
nystėje gyvenančių žmonių (Wolff, 1997). Kampanijos, kurios padeda 
užmegzti daugiau kontaktų su ligoniais, paprastai keičia ir nuostatas, nes 
asmeniška pažintis su žmogumi, sergančiu psichikos liga, paprastai išugdo 
didesnį pakantumą (Penn er 2l, 1994). 

Taigi tokios kampanijos yra įmanomos ir duoda rezultatų. Gal 
platesnės visuomeninės kampanijos i irgi panašiai veiktų? Ieškodami 
atsakymo į šį klausimą, turėtume panagrinėti kai kuriuos šiuolaikinės 
komunikacijų technologijos laimėjimus. 

Socialinė reklama 


Po nesėkmingų pokario kampanijų prieš stigmacizaciją visuomenės 
švietimo metodai ir būdai, kuriais propaguojama sveikata, nepaprastai 
ištobulėjo. Tokios komunikacijų srityje žinomos „socialinės reklamos" 
kampanijos buvo sėkmingai įgyvendintos visame pasaulyje, siekiant 
sumažinti kūdikių mirtingumą, gerinti AIDS prevenciją, šeimos planavimą, 
mitybą, propaguoti nerūkymą ir įvairiausiems kitiems tikslams (Rogers, 
1995). Kruopščiai parengtos ir suorganizuotos kampanijos gali esmingai 
paveikti elgesį (Rogers, 1995). Dar daugiau efektyvumo pasiekiama išskai- 
dant visą auditoriją į smulkesnes santykinai homogeniškas auditorijas ir 
surandant reklamines strategijas bei informaciją, kuri toms tikslinėms 
grupėms yra svarbi ir priimtina (E. M. Rogers er al, 1995; Rogers, 1996). 

Organizuojant tokias kampanijas, svarbu įvertinti ir išanalizuoti 
poreikius: surinkti informaciją apie kultūrines pažiūras, mitus ir 
klaidingas sampratas ir apie tai, kuriomis priemonėmis žmonės norėtų 
gauti informaciją tam tikra tema. Poreikių įvertinimo metodai gali būti 
tikslinių grupių, autoritetų nuomonės tyrimas, apklausos telefonu. Paskui 
sukuriamas mechanizmas reklamos strategijai nuolatos tobulinti (Rogers, 
1995). Pirmiausia atrenkami konkretūs tikslai, auditorijos, informacija ir 
informacijos pateikimo priemonės, parengiamas veiksmų planas. Ši 
informacija ir medžiaga pirmiausia išbandoma su konkrečia auditorija ir 
tikslinama. Įgyvendinant planą, nuolat stebimas jo poveikis, parengiamas 
naujas kampanijos planas, kuris visą laiką tobulinamas. 

Sveikatos reklamavimo kampanijos turi tikslą kelti sgmoningumą ir 
suteikti informaciją; pirmąjį tikslą įmanoma pasiekti nepasiekus antrojo, 
bet ne atvirkščiai. Sąmoningumo kampanijos turi remtis infrastruktūra, 
kuri sujungia žmones su informacijos ir paramos šaltiniais —- pavyzdžiui, 
telefono numeris, kuriuo galima paskambinti, If skambinančiajam 
galintys atsakyti tam parengti žmonės. Ideali infrastruktūra turėtų būti 
centrinė organizacija, turinti vietinį ryšių tinklą. 

Kelti sąmoningumą ir teikti informaciją galima pasitelkiant pramogas 
(pavyzdžiui, populiariąją muziką ir serialus), kurios, beje, ypač tinka 
visuomenėje neliečiamoms temoms, tokioms kaip psichikos negalė. 
Serialai buities temomis padėjo sekmingai perteikti socialinę informaciją 
ne vienoje šalyje. Pavyzdžiui, Kinijoje televizijos serialas „Paprasti 
žmonės“, propaguojantis mažesnes šeimas ir švietimą AIDS klausimais, 
buvo pradėtas transliuoti 1995 metais ir pasiekė 16 procentų pasaulio 

gyventojų (E. M. Rogers er al, 1995). Per radiją transliuojamas serialas, 
raginantis daugiau sužinoti apie AIDS ir mokytis šeimos planavimo, 
Tanzanijoje susilaukė daug klausytojų ir turėjo įtakos požiūrių bei 
seksualinio elgesio kitimui. Panašiai televizijos programa, kurios pagrindinė 
veikėja Marija ir kuri transliuojama Meksikoje keturiasdešimt metų, be 
kita ko, propaguoja suaugusiųjų švietimą (E. M. Rogers et al, 1995). 

Vietos ekspertai i ir interesų grupių atstovai padeda sugalvoti pagrindinę 
tokių serialų mintį, o scenaristai sukuria teigiamus, neigiamus ir tarpinius 
veikėjus. Tarpiniai veikėjai pereina nuo teigiamo elgesio prie neigiamo ir 
priešingai — taip išaiškėja jų sprendimų padariniai ir atpildas, kurio jie 
susilaukia. Veikėjai kuriami taip, kad būtų atstovaujama įvairioms abiejų 
lyčių amžiaus grupėms, kad žiūrovai turėtų su kuo tapatintis. Šis metodas 
remiasi socialinio išmokimo teorija ir samprata, kad žmonės modeliuoja 
savo elgesį sulig kitų elgesiu. 

Tačiau nebūtina kurti visai naujas populiarias dainas ar serialus, norint 
socialinei reklamai pasitelkti pramogų verslą. 


Dvyliktoji priemonė 
Spaudimas žiniasklaidai 


Pasitelkus specialias propaguotojų grupes, galima šviesti žmones, kurie 
dirba žiniasklaidoje arba pramogų srityje. Tokios grupės gali stengtis 

paveikti pramogų kūrėjus, kad šie įtrauktų teigiamų personažų, sergančių 
S siekiant šviesti ir auklėti visuomenę ir keisti požiūrį į ligą. 
Pavyzdžiui, grynai pramoginius serialus galima taip pakoreguoti, kad jų 
veikėjai perteiktų tam tikrą socialinę informaciją. JAV grupė, pasivadinusi 
„Soap Summit“, analizuoja serialų turinį (atkreipdama dėmesį į tokias 
temas kaip paauglių lytinis elgesys), stengiasi įtikinti scenaristus pakeisti 
savo programų turinį ir skleisti teigiamą socialinę informaciją, i ir vertina 
savo veiklos poveikį serialų turiniui. Neseniai vienoje iš labiausiai žiūrimų 
Didžiojoje Britanijoje televizijos programų „EastEnders“ atsirado veikėjas, 
sergantis schizofrenija. Nacionalinė schizofrenijos draugija praneša, kad 
ši siužeto linija kaip niekad patraukė dėmesį ir stigmą sumažino kur kas 
labiau negu visi žiniasklaidos kreipimaisi. Programa sužmogino ligą ir 
sugriovė mitą, kad schizofrenija sergančio žmogaus asmenybė yra skilusi 
ir kad toks žmogus tikriausiai yra agresyvus (Frean, 1997). Australijoje, 
atsiliepiant į pacientų grupės daromą spaudimą, viename televizijos seriale 
taip pat atsirado schizofrenija sergantis veikėjas. 

Australijos filmas „Švytėjimas“ yra pavyzdys, kaip galima sėkmingai 
panaudoti vyraujančią pramogų pramonę, siekiant kelti sąmoningumą ir 
perteikti informaciją apie sunkius psichikos sutrikimus. Šis Oskaro 
apdovanojimą pelnęs filmas perteikia kelias stigmai mažinti svarbias 
mintis: 


+ Nuo schizofrenijos galima pasveikti. 

+ Dauguma schizofrenija sergančių žmonių gali dirbti netgi jei jiems 
pasireiškia ligos simptomai. 

+ Darbas padeda žmonėms pasveikti nuo schizofrenijos. 

. Žmonių reakcija i ir požiūris į sergantįjį schizofrenija gali turėti įtakos 
ligos eigai. 

+ Schizofrenija sergantys žmonės gali ir turėtų būti įtraukiami į bendruo- 
menę. 


Vis dėlto filmą „Švytėjimas“ galima kritikuoti už tai, kad neperteikė labai 


svarbios minties: 
+ Dėl prasto auklėjimo schizofrenija nesusergama. 


Vėlesni vieši Davido Helfgotto kaip koncertuojančio pianisto pasirody- 
mai visame pasaulyje dar labiau sustiprino teigiamas filmo minus. 
Vietos ir nacionalinės propaguotojų grupės taip pat gali stengtis 
paveikti žiniasklaidą ir pramogų sritį, kad žmonės, sergantys schizofrenija, 
nebūtų vaizduojami neigiamai. Tokios grupės ) yra pagarsėjusios kaip 
„kovotojų su stigma "arba „žiniasklaidos prižiūrėtojų grupės. Kovotojai 
su stigma stengiasi pastebėti stigmatizuojančią informaciją visose 
žiniasklaidos priemonėse ir atitinkamai į tai reaguoja. 1990 metais 
pradėjęs veikti Niujorko valstijos psichikos ligonių globos sąjungos 
Nacionalinis informacijos rinkimo, apdorojimo ir skleidimo centras 
(National Stigma Clearinghouse) yra tokios programos pavyzdys. 
Informacijos centras iš visos šalies televizijos laidų, reklamos, filmų ir 
spaudos renka neigiamo psichikos ligomis sergančių žmonių vaizdavimo 
pavyzdžius. Organizacijos nariai rašo arba skambina atsakingiems 
žurnalistams, redaktoriams arba kitiems žiniasklaidos darbuotojams, 
aiškina, kodėl paskelbta medžiaga yra užgauli ir stigmatizuojanti, ir 
suteikia tikslesnės ir išsamesnės informacijos apie psichikos ligas. Si grupė 
taip pat ragina vietos organizacijas imtis vietos lygio veiksmų ir platina 

kas mėnesį leidžiamą leidinį, kuriame glaustai aprašomi paskutiniai 
neigiamo psichikos ligų vaizdavimo žiniasklaidoje atvejai bei veiksmai, 
kurių buvo imtasi atitinkamą medžiagą pateikusio šaltinio darbuotojams 
informuoti. Taip grupe moko savo šalininkus, į kokio pobūdžio medžiagą 
atkreipti dėmesį ir kaip ją pataisyti (Wahl, 1995). 

Sėkmingo kovotojų su stigma įsikišimo pavyzdys — Nacionalinio 
informacijos rinkimo, apdorojimo ir skleidimo centro atsakas į išankstinę 
Superman (pieštų paveikslėlių žurnalo) 1992 metų lapkričio numerio rek- 
lamą, skelbusią, kad tame numeryje paaiškės, jog Antžmogio žudikas — 
„pabegelis iš kosmoso beprotnamio“ (p. 145). Centro ir kitos grupės ėmėsi 
aiškinti žurnalo leidėjams, kad vaizduojant superherojaus žudiką kaip 
psichikos ligonį dar labiau įrvirtinamas psichikos ligonio, kaip blogo ir 
agresyvaus, stereotipas. Kai numeris apie herojaus mirtį pasirodė laikraščių 
kioskuose, jo žudikas nebebuvo vaizduojamas kaip pabėgęs psichikos 
ligonis arba „kosminis lunatikas“, vilkįs tramdomųjų marškinių 
liekanomis (Wahl, 1995). 

Nacionalinė psichikos ligonių globos sąjunga JAV ėmėsi žygių prieš 
panašų neigiamą „Hasbro Toys“ žaislų bendrovės 1984 metais vienoje iš 
serijų sukurto naujo piktadario Zartano, turinčio du veidus ir dvi 
tapatybės, įvaizdį: ant žaislo dėžutės buvo užrašyta, kad jis yra „nepaprastai 
paranojiškas schizofrenikas". Nacionalinė sąjunga nurodė gamintojui, kad 
žaislas vaikams bruka mintį, jog yra ryšys tarp psichikos ligos ir nusikal- 
stamumo, ir įtvirtina klaidingą schizofrenija sergančio žmogaus, kaip 
daugialypės asmenybės, suvokimą. „Hasbro Toys“ atsiprašė ir žaislo 
nebegamino (Wahl, 1995). 

Kovotojų su stigma grupės turi laviruoti tarp žiniasklaidos švietimo 
apie klaidingą stigmatizuojančią informaciją ir atrodymo nepakančiais 
priekabiautojais dėl visokių niekniekių — tarp netrukdymo redaktoriams 
ir prodiuseriams puoselėti klaidingą įsitikinimą, kad jų kuriamos 
žiniasklaidos turinys yra tikslus ir niekam nedarantis skriaudos, nes jiems 
netenka išgirsti jokios kritikos iš visuomenės, ir tarp rėksmingos mažumos 
cenzūros baubo. Visos grupės, kurios kovoja prieš stereotipinius įvaizdžius, 
nesvarbu, ar jie kuriami rasės, ar lyties, ar negalės pagrindu, turi susidurti 
ir susidoroti su šiais bendravimo stiliaus ir strategijos klausimais. Reikiamą 
pusiausvyrą būtų lengviau pasiekti, įtraukus į žiniasklaidos priežiūros 
programą žurnalistų arba kitų informacijos specialistų. 

Remiantis šiuolaikinėmis informavimo priemonėmis, Didžiojoje Britanijoje 
nuo 1991 iki 1996 metų buvo vykdoma „Įveikime depresiją kampanija, 
kurios tikslai buvo sumažinti stigmą, siejamą su depresija, šviesti visuomenę 
apie šią ligą ir jos gydymą, skatinti žmones kuo anksčiau pradėti gydytis ir 
siekti profesionalesnės pagalbos. Kampanijos tiesiogiai į visuomenę orien- 
tuotos žiniasklaidos priemonės buvo laikraščių ir žurnalų straipsniai, 
televizijos ir radijo interviu, garsių žmonių pasakojimai apie jų pačių 
išgyventus depresijos tarpsnius, spaudos konferencijos, knygos, į įvairiomis 
kalbomis spausdinami informaciniai lapeliai, garsajuostės, vaizdajuostės apie 
pagalbą sau patiems. Taip pat buvo pradėta įgyvendinti programa skirta 
bendrosios praktikos gydytojams, kuri apėmė tokius dalykus kaip 
konferencijos, bendri pareiškimai, praktinės rekomendacijos ir mokomieji 
vaizdo įrašai (Paykel er a/., 1997). 

Kampanijos rezultatai buvo aiškiai teigiami. Prieš kampaniją, jos metu 
ir po jos buvo tikrinama, kokios yra žinios apie depresiją ir jos gydymą 
bei požiūris į depresiją ir jos gydymą, ir iš šių duomenų paaiškėjo, kad 
padėtis pasitaise nuo 5 iki 10 procentų. Visose tikrinimo stadijose buvo 
teigiamai vertinamas konsultavimas; į antidepresantus iš pradžių žiūrėta 
nepatikliai, kaip į sukeliančius priklausomybę arba neveiksmingus, bet per 
kampaniją požiūris į juos labai pakito. Į pabaigą visuomenės nariai 
depresijos kamuojamus žmones dažniau laikė vertais supratimo ir para- 
mos ir buvo linkę pripažinti, kad patys arba jų artimi draugai yra patyrę 
depresiją. Jie ėmė suvokti depresiją kaip ir bet kurį kitą sveikatos sutrikimą 
ir vis pozityviau vertino bendrosios praktikos gydytojo galimybes gydyti 
šį sutrikimą (Paykel e: a/., 1998). 

O gal būtų galima šį požiūrį taikyti dar plačiau? 


Tryliktoji priemonė 
Pasaulinė kampanija prieš stigmą 


Remdamasi šiuolaikinėmis informavimo priemonėmis, Pasaulinė psi- 
chiatrų asociacija 1997 metais pradėjo vykdyti švietimo schizofrenijos 
klausimais programą, sutelkdama dėmesį į socialinius ligos aspektus, 
efektyvų ir humanišką gydymą ir reabilitaciją. Projekto tikslas yra 
sumažinti stigmą ir padėti geriau suprasti visuomenės sveikatos svarbą. 
Programa, kuri buvo išplatinta po visą pasaulį, atsižvelgia į skirtumus tarp 

kultūrų, sujungdama tarptautiniu ir vietos mastu sukurtą medžiagą. 
Programa apima natūraliomis sąlygomis patikrintą medžiagą, tokią kaip 
mokytojų vadovai, brošiūros, reklaminiai plakatai ir interneto puslapis, 
ir rengia jų vertimus į įvairias kalbas (Sartorius, 1997). 

Pirmas bandomasis šios globalios kampanijos projektas buvo pradėtas 
1997 metrais Kalgaryje — beveik milijoną gyventojų turinčiame Albertos 
provincijos mieste, — kuriame kaip šio pasaulinio projekto atstovas 
dalyvavo ir knygos autorius. Vietinis veiksmų koordinavimo komitetas, 
kurį sudarė psichikos sveikatos paslaugų vartotojų ir jų šeimų organizacijų 
atstovai, psichikos sveikatos specialistai, sveikatos politikos strategai, 
mokslininkai ir spaudos bei dvasininkijos atstovai, atrinko tokias tikslines 


grupes: 


+ sveikatos apsaugos specialistai, įskaitant ir greitosios pagalbos personalą, 
medicinos studentus ir aukštesnio lygio sveikatos apsaugos politikos 
strategus; 

+ paaugliai nuo 15 iki 17 metų; 

+ bendruomenės veikėjai, tokie kaip dvasininkai, verslo lyderiai ir žurna- 
listai; 

+ plačioji visuomenė. 


Kiekvienai grupei buvo parinkta informacija ir atitinkamos poveikio 
priemonės. Paauglių tikslinei grupei buvo pateikta tokia informacija: 


+ Nieko negalima kaltinti dėl schizofrenijos (informacija apie priežastis). 

+ Schizofrenija pagydoma (vilties aspektas). 

+ Schizofrenija sergantys žmonės yra žmonės, kurie serga schizofrenija 
(žmoniškumo ir rūpinimosi aspektas). 


Buvo naudotos tokios priemonės: 


+ Vietinio Schizofrenijos draugijos skyriaus (Kanados nacionalinė palai- 
kymo grupė) suorganizuotas psichikos sveikatos paslaugų vartotojų, jų 
šeimos narių ir specialistų lektorių biuras kreipėsi į į vyresniąsias ir 
jaunesniąsias vidurinių mokyklų klases visame regione. 

+ Sveikatos mokytojai vidurinėse mokyklose buvo aprūpinti išanali- 
zuotomis ir patraukliomis mokymo priemonėmis apie schizofreniją. 

+ Buvo sukurtas interneto puslapis (www.openthedoors.com), kuriame 

dedama informacija apie schizofreniją (parengta Pasaulinės psichiatrų 
asociacijos specialistų grupės); ja gali naudotis įvairūs vartotojai: 
paaugliai, sveikatos specialistai, medicinos paslaugų vartotojai ir jų 
šeimos nariai. 

+ Vidurinių mokyklų moksleiviams buvo surengtas konkursas prieš 
stigmą nukreiptai medžiagai parengti. Laimėtojai gavo 500 dolerių 
prizus ir buvo viešai įvertinti per apdovanojimų įteikimo ceremoniją. 

+ Vidurinėse mokyklose buvo išklijuoti reklaminiai plakatai, propa- 
guojantys kampaniją ir konkursą. 


Kampanijos paaugliams rezultatai buvo teigiami. Moksleivių, kurių žinių 
apie schizofreniją testo rezultatai buvo puikūs, skaičius padvigubėjo ir 
sudarė beveik 20 procentų. Požiūrio vertinimo balai taip par labai 
pagerėjo. Moksleivių, kurie išreiškia mažiausią galimą socialinį atstumą, 
padaugėjo nuo 16 iki 22 procentų, o tų, kurie išreiškia didelį socialinį 
atstumą, sumažėjo iki mažiau negu 10 procentų. 

Kampanija, skirta paskatinti žurnalistus skelbti daugiau informacijos, 
taip pat pavyko. Pradėjus kampaniją, teigiamos informacijos apie schizo- 
freniją ir psichikos ligą vietos laikraštyje, įskaitant žmonių gyvenimo 
istorijas, mokslinių tyrimų naujoves, gydymo galimybes bei finansavimą 
ir programos poreikius, padaugėjo 35 procentais. Tuo pat metu, deja, 
nutiko keletas svarbių naujų įvykių, kuriuose dalyvavo psichikos ligomis 
sergantys žmonės, tad medžiagos, kurioje neigiamai kalbama apie schizo- 
freniją, padaugėjo 44 procentais, o neigiamo turinio medžiagos apie 
psichikos ligas — 10 procentų. Šie svarbūs įvykiai buvo Unabomberio 
suėmimas ir teismas JAV, dviejų policininkų nušovimas prie JAV 
Kapitolijaus, įsilaužimas į Kanados ministro pirmininko rezidenciją ir 
įvairios plačiai išviešintos žmogžudystės JAV ir Kanadoje. Suprantama, 
kad kelių negydomų ir neprižiūrimų psichikos ligomis sergančių žmonių 
išpuoliai, apie kuriuos išsamiai pasakojama šimtams milijonų žmonių 
visame pasaulyje, gali sunaikinti pastangas mažinti stigmą vietos lygiu. 
Kaip būtų galima tam pasipriešinti? Matyt, dvejopai. Viešoji politika ir 
psichikos ligomis sergančių žmonių gydymo finansavimas turi būti tokio 
lygio, kuris leistų iki minimumo sumažinti galimybę negydomiems 
psichikos ligoniams imtis dėmesį patraukiančių veiksmų, o nacionalinės 
propaguotojų grupės turi imtis stebėti, kad nacionalinėje žiniasklaidoje 
nušviečiamus svarbius įvykius atsvertų tiksli informacija apie psichikos 
ligų prigimtį ir adekvačių gydymo programų būtinybę. 

Kampanijos veikla, kuri buvo nukreipta į Kalgario plačiąją visuomenę, 
apėmė skelbimų per radiją kampaniją, laikraščiuose spausdinamas istorijas, 
konferencijas, kuriose dalyvauja schizofrenija sergantys žmonės, ir 
kampanijos įvykių nušvietimą per televiziją. Reklama per radiją vyko 
daugiau kaip mėnesį per penkias vietines stotis. Toliau kaip pavyzdį 
pateikiame vienos iš radijo laidų tekstą: 


Dr. Dickson. Aš esu Ruth Dickson, kalbamės su išsigydžiusia schizofreniją. 

Michelle. Aš girdėdavau du balsus, užgauliodavusius mane, maždaug taip: 
„Ji bukagalvė, kvailė. Kodėl gi ji nepasidaro sau galo?“ 

Dr. Dickson: Dabar ji gyvena savarankiškai, augina savo vaikelį mūsų 
bendruomenėje. Ber dažnai žmonių baimės skatina diskriminaciją, 
neleidžia šiems žmonėms turėti draugų, šeimą, darbą arba tinkamą 
gyvenamąją vietą. 

Schizofrenija yra pagydoma smegenų liga. Pagalvokite, kaip jūs galite 


padėti šios ligos kamuojamiems žmonėms. Skambinkite <...>. 


Prieš pradedant kampaniją 1997 metais ir praėjus aštuoniolikai mėnesių 
po radijo laidų buvo atlikta apklausa telefonu. Buvo aišku, kad daugelis 
žmonių girdėjo radijo laidas: jas sakėsi girdėję 28 procentai žmonių, su 
kuriais buvo susisiekta per antrąjį tyrimą. Tačiau poveikis visuomenei 
buvo labai nežymus. Nei apklaustųjų žinios, nei požiūris nepakito. Tiesą 
sakant, požiūris netgi šiek tiek pablogėjo, matyt, del neigiamų įvykių, 
kurie atsitiko kampanijos metu. 

Si kampanija pamokė, kad sekmė labiau tikėtina, kai pastangos nukrei- 
piamos į apibrėžtą grupę, pavyzdžiui, į vidurinių mokyklų moksleivius 
arba žurnalistus, o ne stengiamasi pasiekti plačiąją visuomenę. Sėkmingos 
gali būti ir pastangos šviesti naujos psichikos ligoniams įsteigtos gydymo 
įstaigos kaimynus, kaip anksčiau aprašytoje Londone vykdytoje progra- 
moje (Wolff, 1997) (žr. p. 110). Kitos tikslinės grupės gali būti bendrosios 
praktikos gydytojai, vietos policija, greitosios pagalbos darbuotojai, 
schizofrenija sergančių žmonių šeimos, išnuomojamų butų savininkai, 
potencialūs darbdaviai ir pan. Galimybių yra daug, jas lemia vietos 
poreikiai, bet požiūris, kuriuo turi būti grindžiama socialinės reklamos 
samprata, yra vienas — auditorijos skaidymas į smulkius palyginti vienarūšius 
pogrupius ir tinkamai parengtos tikslinei grupei svarbios informacijos 
perteikimas. 

Kalgario kampanijai pavyko pasiekti reikšmingų rezultatų. Į daugelio 
rajono vidurinių mokyklų sveikatos ugdymo programas įtraukiama 

schizofrenijos tema; keletas vietinių grupių dirba išvien kovodamos su 
stigma; kampanijos metu parengti psichikos ligomis sergančių žmonių 
sveikatos priežiūros standartai yra priimami kaip nacionalinis ligoninės 
akreditacijos standartas; visoje Albertos provincijoje ir kituose Kanados 
regionuose organizuojamos panašios prieš stigmą nukreiptos ar šviečia- 
mosios kampanijos; Kalgaryje bažnyčiose ir kitose bendruomenės grupėse 
psichikos sveikatos paslaugų vartotojų grupės aiškina apie psichikos ligas 
bei palaiko glaudesnius ryšius su vietos spauda, radiju ir televizija. 

Kampanija prieš stigmą neturi brangiai kainuoti. Daugelis Kalgaryje 
naudotų priemonių ir veiksmų nekainavo daug, o brangesnės priemonės, 
tokios kaip skelbimai per radiją, buvo naudojamos tik tiek, kiek leido 
finansai. Dvejų metų Kalgario projektas, įskaitant ir į plačiąją visuomenę 
orientuotą kampaniją per žiniasklaidą, atsiėjo mažiau negu 150 000 JAV 
dolerių (be to, nemažai savanorių laiko). Netgi jei lėšų būtų buvę mažiau, 
vis tiek būtų buvę įmanoma vidurinėse mokyklose pradėti mokyti apie 
schizofreniją, taip sumažinant didelį visos kartos neišmanymą šiuo 
klausimu. 

Panašias vietinio masto kampanijas įmanoma rengti bet kur, o reko- 
mendacijų apie tai gali suteikti Pasaulinė psichiatrų asociacija. Tie, kurie 
norėtų imtis organizuoti panašią kampaniją, galėtų susisiekti su 
profesoriumi Normanu Sartoriusu iš Pasaulinės psichiatrų asociacijos 
programos, skirtos stigmai ir diskriminacijai dėl schizofrenijos mažinti. 


Išvados 


Visame pasaulyje stigma ir diskriminacija dėl psichikos ligos yra didelė, 
nors ekonomiškai silpnose šalyse, kur į psichikos ligų simptomus kartais 
žiūrima šiek tiek pozityviau, pasireiškia ne taip stipriai. Pokario pastangos 
mažinti stigmą ekonomiškai stipriose šalyse buvo nesėkmingos. Perdėti 
ir šališki žiniasklaidos pranešimai ir neigiamos plačiosios visuomenės 
nuostatos tebėra svarbiausios negerovės. 

Galimybių veiksmingiau kovoti su stigma teikia šiuolaikinės komunika- 
cijų technologijos, kuriomis veiksmingai naudojasi britų „Įveikime 
depresiją“ kampanija bei globalios Pasaulio psichiatrų asociacijos 
kampanijos, skirtos įveikti stigmą ir diskriminaciją dėl schizofrenijos. 

Santrauka ir išvados 


Schizofreniją suformuoja aplinka, pradedant motinos įsčiomis, baigiant 
darbo vieta. Fizinis pasaulis ir žmonių visuomenė lemia tai, kiek žmonių 
susirgs šia liga ir kokia bus jos eiga. Biologiniai veiksniai yra ypač svarbūs 
polinkiui į šią ligą atsirasti; psichologiniai veiksniai, tokie kaip reagavimas 
į stresą, gali tapti ligos pradžios priežastimi; socialiniai bei kultūriniai 
veiksniai, kaip antai namų aplinka arba stigma, turi įtakos ligos eigai ir 
baigčiai. 

Biologinis veiksnys, pasireiškiantis motinos įsčiose ir kūdikiui gimstant — 
nėštumo ir gimdymo komplikacijos - padvigubina riziką susirgti schizo- 
frenija; svarbus rizikos veiksnys yra gimdymo komplikacijos, nes jų 
pasitaiko dažnokai — iki dviejų penktadalių visų gimimų yra komplikuoti. 
Ekonomiškai stipriose šalyse schizofrenijos paplitimas iš tikrųjų mažėja, nes 
po Antrojo pasaulinio karo pagerėjo akušerinė priežiūra. Deja, schizofrenija 
sergančios moterys, jau ir taip labiau rizikuojančios pagimdyti vaikus, kurie 
gali susirgti šia liga dėl genetinių veiksnių įtakos, dažniau negu kitos moterys 
patiria ir nėštumo komplikacijų, taigi rizika jų vaikams susirgti schizo- 
frenija padvigubėja. 

Kitas biologinis veiksnys, piktnaudžiavimas alkoholiu ir nelegaliais 
narkotikais, nors ir nedidina rizikos susirgti schizofrenija, gali paveikti 
ligos eigą. Schizofrenija sergantys žmonės yra labiau už kitus linkę vartoti 
narkotikus, ypač haliucinogenus ir stimuliatorius; Amerikoje beveik pusė 
schizofrenija sergančių asmenų tam tikru gyvenimo metu piktnaudžiauja 
narkotikais. Dauguma pradeda vartoti narkotikus dar prieš pirmą ligos 
poreiškį, matyt, del to, kad daugelis iš jų jaučiasi nesmagiai arba nelai- 
mingi ir nori jaustis geriau. Nors piktnaudžiavimas narkotikais yra 
siejamas su prasta schizofrenijos baigtimi, taip iš dalies gali būti dėl to, 
kad sergantieji schizofrenija, kurie vartoja narkotikus, paprastai nesigydo. 
Kai kurie narkotikai, tokie kaip alkoholis ir stimuliatoriai, akivaizdžiai 

veikia nepalankiai, bet vartojantiems marihuaną schizofrenija sergantiems 
žmonėms ligos simptomai dažnai tampa švelnesni, jie rečiau patenka į į 
ligonines. Galimas daiktas, jog kai kurie schizofrenija sergantys žmonės 
sugeba atitaikyti marihuanos dozę, kad nemalonūs emociniai simptomai 
susilpnėtų, bet sykiu smarkiai nesustiprėtų pozityvieji ligos simptomai. 

Schizofrenija sergantys žmonės, atrodo, yra nepaprastai jautrūs ir 
neatsparūs stresui: prieš schizofrenijos poreiškius įvykstantys įvykiai, kurie 
ir gali sukelti ligos paūmėjimą, nebūna tokie sukrečiantys kaip įvykiai, 
sukeliantys kitokius sutrikimus, pavyzdžiui, depresiją. Kai sergantis 
žmogus turi patirti daug stresinių situacijų, įtampos, antipsichoziniai 
vaistai neabejotinai yra ypač svarbūs schizofrenijos atkryčio prevencijai, 
bet ne tokie svarbūs tiems, kurie gyvena mažesnio streso sąlygomis. 

Vienose šalyse schizofrenija sergantys žmonės gyvena su savo šeima 
dažniau negu kitose. Schizofrenija sergančių žmonių, gyvenančių namuose, 
gyvenimo kokybė objektyviai daugeliu atžvilgių esti geresnė negu tų, kurie 
gyvena savarankiškai. Vis dėlto gyvenimas namuose (su šeima) gali turėti 
1 gerų, ir blogų ypatybių. Schizofrenija sergančiam žmogui gyventi su 
šeima gali būti naudinga, nes jis išvengia izoliacijos, nepariria skurdo, 
alkio, benamystės, gyvenimo stresų. Tačiau su sergančiuoju schizofrenija 
gyvenantys šeimos nariai gali jaustis apsunkinti, įsitempę ir nelaimingi, 
tad jų požiūris į neįgalų asmenį gali būti neigiamesnis negu tų, kurie 
laikosi per tam tikrą atstumą. Būtina žiūrėti į šeimą kaip į didelę vertybę 
ir skirti lėšų, kurios sustiprintų jos gebėjimą padėti š šiems ligoniams. 

Tai ypač svarbu, nes schizofrenija sergantiems žmonėms, gyvenantiems 
su kritiškai nusiteikusiais arba pernelyg atsidavusiais jiems artimaisiais, 
liga paūmėja daug dažniau negu tiems, kurie gyvena su ne taip kritiškai 
nusiteikusiais arba įkyriais artimaisiais. Šeimos psichologinis š švietimas gali 
susilpninti schizofrenija sergančių žmonių artimųjų kritiškumą ir perdėtą 
atsidavimą ir sumažinti atkryčių dažnumą. Namų aplinkos, kur nėra 
didelės įtampos, poveikis ligos atsinaujinimui yra lygintinas su gydymo 
antipsichoziniais vaistais poveikiu. 

Dažnai schizofrenija sergantiems žmonėms sunku įprastais būdais siekti 
kasdienės socialinės galios ir kontroliuoti savo pačių gyvenimą. Kadangi 
tokiems žmonėms neretai tenka susidurti su skurdo, nedarbo, diskrimi- 
nacijos, socialinės atskirties, įkalinimo, hospitalizacijos ir priverstinio 
gydymo nulemtais apribojimais, jie neturi beveik jokių galių visuomenėje. 
Kaip ir kitos visuomenės užribyje atsidūrusios grupės, psichikos ligomis 
sergantys žmonės pastaraisiais metais siekia savo galių solidarizuodamiesi. 
Deja, ryškiausias psichikos sveikatos paslaugų vartotojų sąjūdžio bruožas 

daugelyje šalių yra jo susiskaldymas — trūkumas, kuris riboja jų galimybes 
ką nors pakeisti. 

Psichikos ligomis sergantys žmonės taip pat yra tarp labiausiai susve- 
timėjusių žmonių mūsų visuomenėje, kasdien susiduriantys su susvetimė- 
jimo apraiškomis — beprasmybe, bejegiškumu, aplinkos nenormalumu, 
ryšių su visuomene ir darbo neturėjimu. Terapinė bendruomenė, pokario 
naujovė, kuri, kaip paaiškėjo, sškmingai panaikina psichiatrijos ligoninės 
sindromą, būdingą ilgai ligoninėse gydomiems schizofrenija sergantiems 
ligoniams, apima keletą svarbių sudedamųjų dalių — aplinkos norma- 
lizavimą, asmens įtraukimą į jo paties gydymą ir galimybių atlikti 
produktyvų socialinį vaidmenį sudarymą. Tie patys dalykai taip pat 
sekmingai padeda susilpninti egzistencinę neurozę, kuri dar labiau blogina 
šiuo metu sunkią schizofrenija sergančių žmonių padėtį bendruomenėje. 

Darbas padeda mažinti schizofrenija sergančių žmonių susvetimėjimą, 
nes suteikia jiems socialinį vaidmenį, neleidžia jausti betiksliškumo ir 
socialinio atitolimo bei stiprina savigarbą. Klinikiniai, socialiniai ir 
ekonominiai tyrimai rodo, kad darbas yra svarbus schizofrenijos gydymo 
procesui. Tačiau JAV ir Didžiojoje Britanijoje tik apie 15 procentų 
sunkiomis psichikos ligomis sergančių žmonių turi darbą. Svarbi tokio 
nedidelio užimtumo priežastis yra ekonominių paskatų dirbti nebuvimas: 
pajamų skirtumas tarp to, ką psichikos ligomis sergantys žmonės gauna 
nedirbdami ir dirbdami, dažnai yra menkas ir vargu ar kompensuoja 
riziką ir nuostolius, kurie susiję su grįžimu | darbą. Pradėjęs dirbti neįgalus 
asmuo praranda invalidumo pensijos pinigus, taigi moka užslėptus 
mokesčius, dėl kurių dirbti pasidaro santykinai beprasmiška. 

Schizofrenija sergantys žmonės susiduria su išankstinėmis nuostatomis, 
diskriminacija ir stigma. Nors pastaraisiais dešimtmečiais nuskriaustųjų 
grupės pasiekė laimėjimų, išankstinės nuostatos prieš psichikos ligomis 
sergančius žmones Vakaruose ir toliau veši. Visa dar gausu klaidingų 
pažiūrų, o tai, kaip psichikos ligoniai vaizduojama žiniasklaidoje, liudija, 
kad nuo Antrojo pasaulinio karo mažai kas pasikeitė. Miestiečiai stengiasi, 
kad gyvenamuosiuose rajonuose nebūtų steigiama psichikos ligoniams 
skirtų gydymo įstaigų. Schizofrenijos diagnozę turintys (ir ją pripažįs- 
tantys) žmonės gali jaustis esą priversti prisiderinti prie populiaraus ir gajaus 
nevertingumo ir nepajėgumo stereotipo, todėl persiima priklausomo ir 
netikusio žmogaus vaidmeniu. Taigi stigma įstumia schizofrenija 
sergančius žmones į užburtą ratą — ligos pripažinimas gali reikšti netekimą 
galios su ja susidoroti. Vis dėlto kovojant su stigma ir išankstiniais 
nusistatymais galima pasinaudoti šiuolaikinėmis informacijos priemonėmis. 

Pastaraisiais metais sėkmingos socialinės reklamos kampanijos visame 
pasaulyje buvo skirtos įvairiems tikslams, tarp kurių buvo AIDS prevencija, 
kūdikių mirtingumo mažinimas, tabako suvartojimo mažinimas arba kova 
su depresijos stigma. 

Aplinkos veiksniai sukuria galimybes įdiegti daugelį naujovių, kurios 
galėtų sumažinti ligos atvejų skaičių ir pagerinti ligonių bei jų šeimų 
padėtį. Šioje knygoje buvo pasiūlytos šios poveikio priemonės: 


+ Aiškinti schizofrenija sergantiems žmonėms, jų artimiesiems bei gy- 
dytojams apie papildomą riziką, kurią kelia nėštumo ir gimdymo 
komplikacijos. 

+ Teikti individualias konsultacijas schizofrenija sergantiems žmonėms, 
piktnaudžiaujantiems alkoholiu ir narkotikais, ir būti pasirengusiems 
pripažinti, kad narkotikai jiems gali būti naudingi. 

+ Pasitelkiant kognityviąją elgesio terapiją, padėti schizofrenija sergan- 
tiems Žmonėms išsiugdyti atsparumą stresui. 

+ Streso sukeltiems schizofrenijos simptomams mažinti naudoti benzo- 
diazepinus, užuot didinus antipsichozinių vaistų dozes. 

+ Įtraukti ir įdarbinti klientus visais psichikos sveikatos paslaugų teikimo 
lygiais. 

+ Teikti neapmokestinamas išmokas šeimoms, kuriose gyvena sunkia 
psichikos liga sergantis asmuo, nesvarbu, ar tai biologinė šeima, partne- 
riai, ar globėjai. 

+ Susitarti per valdžios instituciją arba privačius fondus su komercinės 
reklamos kompanija, kad išpopuliarintų šeimos psichologinio švietimo 
idėją teikiantiesiems psichikos sveikatos paslaugas. 

+ Kurti nedideles įmones, kuriose schizofrenija sergantys žmonės galėtų 
dirbti su kitais dirbančiaisiais, ir paieškoti psichikos sveikatos paslaugų 
biudžete galimybių sudaryti sutartis del klientus įdarbinančių verslo 
įmonių. 

+ Salinti ekonominius veiksnius, neskatinančius psichikos negalę turinčių 
žmonių dirbti. Pavyzdžiui, JAV padidinti neliečiamų pajamų lygį iki 
1000 dolerių per mėnesį. 

+ Moketi sunkią psichikos negalę turintiems žmonėms atlyginimo subsi- 
dijas, kad jų pajamos būtų didesnės negu minimalus uždarbis. 

. Stengtis paveikti pramoginę žiniasklaidą, kad įtrauktų teigiamų veikėjų, 
sergančių schizofrenija, i 1 gyvenimo istorijų, kuriose atkreipiamas 
dėmesys į žmones, kenčiančius nuo šios ligos. 

+ Stengris įveikti stigmą, organizuojant Pasaulinės psichiatrų asociacijos 
globalios „Programos stigmai ir diskriminacijai dėl schizofrenijos 
sumažinti" vietos padalinius. 


Įdomu pažymėti, kad pereinant nuo individo aplinkos prie bendruo- 
menės aplinkos įtakos šios poveikio priemonės vis mažiau priklauso nuo 
psichikos sveikatos specialistų (nors jie, žinoma, galėtų imtis jas propaguoti 
ir diegti). Dauguma šių naujovių pirmiausia priklauso nuo politikų ir 
propaguotojų grupių, informacijos specialistų ir netgi verslo vadybininkų. 
Čia išdėstytos idėjos atveria galimybes keisti schizofrenija sergančių 
žmonių gyvenimą, kurios neapsiriboja vien gydymo paslaugomis ir rodo, 
kad skirtingoms interesų grupėms dirbant išvien pasiekiama daug daugiau 
negu dabartinėmis ribotomis mūsų pastangomis. Didžiojoje Britanijoje 
arba Italijoje ši knyga turėtų labiausiai sudominti sveikatos politikos 
kūrėjus. JAV, kur nėra koordinuojamos nacionalinės sveikatos apsaugos 
struktūros, kuri skatintų tokias kaip šios naujoves, jos galbūt bus įdomes- 
nės propaguotojų grupėms. Kad ir kas imtųsi šio darbo, galėtų pakeisti 
aplinką, kurioje gyvena schizofrenija sergantys žmonės, sumažinti ligos 
atvėjų dažnumą, pagerinti gyvenimo kokybę ir pasiekti geresnių rezultatų. 

